
SPRE  STATUL  PĂGÂN. 

BISERICA  RĂSTIGNITĂ. 

Nimeni  nu  poate  osândi  preoţimea  noastră  pentru 
exagerate  pretenţii  de  viaţă  confortabilă,  pe  care 
le  ar  fi  avut  vr’odată.  Viaţa  preoţimii  ortodoxe  de 
pretutindeni,  dar  mai  ales  din  Ardeal,  s’a  distins 
totdeauna  printr’o  simplitate  aproape  ţărănească, 
printr’o  modestie  creştinească  şi  printr’o  sărăcie 
vecină  cu  mucenicia. 

îndeosebi  faţă  de  stat  pretenţiile  preoţimii  au 
fost  totdeauna  sub  nivelul  înaltelor  ei  vrednicii  şi 
realizări. 

Astăzi  nime  nu  mai  contestă  adevărul,  că  statul 
român  s’a  închegat,  s’a  desvoltat  şi  a  ajuns  la  măreţia 
lui  de  astăzi  mai  ales  prin  osârdia,  ostenelile  şi 
eroismul  slujitorilor  sfintei  noastre  Biserici.  De  aceea, 
cucernicii  voevozi,  vieţile  cărora  alcătuesc  cele  mai 
glorioase  pagini  ale  istoriei  neamului  românesc  au  şi 
înzestrat  instituţia  sacră  cu  cele  necesare  pentru 
mântuitoarea  operă  de  zidire  sufletească  şi  de  în- 
zdrăvenire  naţională,  pe  care  o  sâvârşia  în  mijlocul 
neamului  Iar  poporul  credincios  niciodată  nu  şi-a 
uitat  de  dreptatea  cuvântului  din  Scripturi:  „Vrednic 
este  lucrătorul  de  plata  sa“.  Nu  a  refuzat  să  răsplă¬ 
tească,  după  puteri,  ostenelile  păstorilor  lui  sufle¬ 
teşti.  /S&L*]*--, 

După  furtunoasele  vremi  de  pe  la  mijlocul  vea¬ 
cului  trecut  în  Vechiul  Regat  statul  a  secularizat 
averile  bisericeşti.  In  schimbul  acestor  averi  statul 
s’a  obligat  însă,  prin  legea  clerului  mirean  din  1893, 
să  acopere  din  propriul  său  buget  nevoile  materiale 
ale  Bisericii  şi  ale  aşezămintelor  ei.  După  răsboiul 
întregirii  noastre  naţionale  şi  bisericile  autocefale 
din  noile  provincii  româneşti  au  intrat  sub  scutul 
României  nouă,  beneficiând  de  ajutorul  statului. 

A  urmat  Legea  de  organizare  unitară  a  statului 
[Constituţia]  şi  celelalte  legi  prin  care  acesta  îşi  îno- 
ieşte  obligaţia  de  a  acorda  protecţiunea  şi  ajutorul 
material  Bisericilor  din  cuprinsul  ţării. 

Şi  —  până  anul  acesta  —  statul  şi-a  împlinit 
datoria...  de  bine,  de  rău.  Adevărat  că  faţă  de 
Biserica  ortodoxă  sa  arătat  mai  maşter  decât  faţă 
de  cultele  minoritare.  Nedreptatea  aceasta,  subliniată 
de  noi  şi  de  alţii  în  atâtea  rânduri,  însă,  putea  fi 
rectificată  după  prevederile  Constituţiei  şi  a  celei 
mai  elementare  dreptăţi. 

Anul  trecut  viaţa  de  stat  a  intrat  întro  zodie 
de  greutăţi  dintre  cele  mai  alarmante,  iar  viaţa  gospo- 
dărească  a  ţării  întregi  în  zodia  unei  mizerii  fără 
precedent.  Guvernul  sa  alarmat  şi  a  căutat  mijloace 
de  îndreptare  a  situaţiei,  ori  măcar  de  zăgăzuire  a 
prăvăliră  totale.  In  loc  să  găsească  însă  mijloace 
de  sporire  a  productivităţii  pe  toate  terenele  şi  să 
facă  economiile  necesare  unde  acestea  se  pot  face; 
în  loc  să  micşoreze  nesfârşitele  regimente  de  sine- 
curişti  recrutaţi  din  pleava  clientelei  politice,  din 
mulţimea  anonimă  chinuită  de  foamea  milenară;  în 
loc  să  desfiinţeze  absurda  şi  costisitoarea  lege  admi¬ 
nistrativă  care  înghite  câteva  miliarde  din  bugetul 
Statului  şi  în  loc  să  desfiinţeze  duzina  de  case  auto¬ 
nome,  ale  căror  consilii  de  administraţie  cheltuiesc 
cel  puţin  de  câtevaori  cât  costă  întreţinerea  tuturor 
cultelor  din  ţară  —  guvernul  şi  parlamentul  său  s’a 
oprit  la  etern  inoperanta  măsură  a  micşorării  sala¬ 
riilor  funcţionăreşti  şi  a  sporirii  impozitelor... 

Dar,  în  definitiv,  dacă  situaţia  era  de  aşa  na¬ 
tură,  încât  să  reclame  jertfe  dela  toţi  cetăţenii  şi 
dela  toate  instituţiile  ţării,  de  bunăseamă  nu  preoţii 
şi  Biserica  erau  cei  dintâi  ca  să  protesteze  împo¬ 
triva  reducerilor  bugetare,  reclamate,  dacă  nu  de 
necesităţile  reale  ale  statului  cel  puţin  de  neputin¬ 
ţele  duhovniceşti  ale  conducătorilor  lui. 

In  preajma  alcătuirii  ultimului  buget,  pe  1931, 
Biserica  noastră  şi-a  spus  cuvântul  prin  reprezentanţii 
săi  legiuiţi:  Ea  înţelege  să  aducă  jertfele  ce  i  se 
cer,  în  măsura  în  care  li  se  impun  şi  altor  instituţii, 
dupăce  va  fi  fost  pusă  însă  pe  picior  de  egalitate  pro¬ 
porţională  cu  celelalte  culte,  privilegiate  până  acuma. 

Atitudinea  Bisericii  era  şi  dreaptă  şi  demnă. 
Ea  izvora  dintr’o  superioară  înţelegere  a  crizei  acute 
prin  care  trece  statul,  dar  şi  dintr’o  clară  conştiinţă  a 
drepturilor  sale,  atât  de  crunt  nesocotite  până  astăzi. 

Ce-a  făcut  însă  statul  —  recte  ministerul  In¬ 
strucţiunii  şi  al  Cultelor  —  pe  urma  acestei  atitu¬ 
dini?  A  măcelărit  bugetul  Bisericii  atât  de  îngrozitor, 
încât,  dacă  se  va  aplica,  va  duce  sigur  la  o  desor- 
ganizare  a  instituţiei  sacre,  care  totuş  a  contat  până 
astăzi  —  şi  credem  că  mai  contează  —  ca  unul  dintre 
cei  mai  puternici  stâlpi  pe  cari  se  razimă  însăşi 
existenţa  statului,  câtă  vreme  acesta  ţine  să  fie 
creştin. 

Guvernul  nu  sa  mulţumit  să  amputeze  bugetul 
cultelor  în  măsura  amputărilor  făcute  bugetelor  altor 
departamente;  nu  a  tăiat  10 — 15 — 20  de  procente, 
ci  a  tăiat  aşa,  cu  nemiluita,  cât  a  cuprins  cuţitul: 
30 — 40 — 70  de  procente.  La  capitolul  bugetar  al  tre¬ 
buinţelor  materiale  a  tăiat  peste  jumătate.  Consiliile 
eparhiale  şi  protopopiatele  le-a  desfiinţat  aproape. 
Iar  brumei  de  personal  administrativ  şi  misionar  pe 
care  i  l-a  lăsat  Bisericii,  i-a  aplicat  o  curbă  de  sa¬ 
crificiu  care  uneori  întrece  în  asprime  îndoitul  şi 
întreitul  curbei  aplicate  funcţionarilor  de  stat.  E 
nedrept.  E  stupid  de  nedrept 

Asta-i  răsplata  Statului  faţă  de  Biserică,  pentru 
neclintita  jertfelnicie  cu  care  l-a  ajutat  de-alungul 


î* 

istoriei  —  ar  zice,  îndurerat,  un  preot  bătrân,  fă- 
cându-şi  modest  bilanţul  ostenelilor  sale  curate  şi 
punându-1  alături  de  mizeria  pe  care  i-o  îmbie  astăzi 
prezumptivul  său  „protector"  constituţional. 

Iar  noi,  ăştia  mai  tineri,  o  spunem  fără  reticenţe-. 
Asta-i  primul  pas  spre  separaţia  Bisericii  de  Stat. 
Nu  noi  am  dorit-o.  Nici  n’o  dorim.  O  inaugurează 
însă  statul  [adecă  guvernul  actual].  Nu  de- odată, 
ci  în  rate.  Ca  durerea  să  fie  mai  îndelungată. 

Asta  însemnează,  că  Rusia  ne  este  vecină.  Gu¬ 
vernul  o  dovedeşte  îndeajuns  de  brutal. 

Dar  ce  ne  facem  noi  în  această  situaţie?  Ce 
vor  face  slujitorii  Bisericii,  preoţi  şi  mireni  deopo¬ 
trivă?  Vom  sluji .  Cu  şi  mai  multă  credinţă,  cu  şi 
mai  cald  devotament  Ca  să  plăcem  lui  Dumnezeu 
şi  să  câştigăm  dragostea  credincioşilor  noştri.  Cu 
ei  au  trăit  înaintaşii  noştri  şi  Biserica  dreptmăritoare 
a  lui  Hristos  şi  se  vede  că  numai  cu  ei  îi  este  dat 
Bisericii  să  treacă  la  tot  mai  multă  şi  mai  curată 
glorie  în  viitor.  Nu  cu  stăpânitorii  veacului  acestuia. 
Vom  sluji  deci  suferind  şi  vom  suferi  slujind,  în 
credinţa  că  „celce  va  răbda  până  la  sfârşit,  se  va 
mântui".  Dar  fie-ne  îngăduit  să  mai  adăogăm  o 
vorbă :  Să  rabde  toţi-  Ca  nici  unul  să  nu  fie  dat  stri¬ 
căciunii  —  de  judecata  oamenilor  sau  de-a  lui  Dum¬ 
nezeu. 

Şi  să  saplice  măcar  în  Biserică  porunca  lui 
Pavel  [adresată,  e  adevărat,  Tesalonicenilor,  dar  sânt 
şi  în  Biserica  românească  „Tesaloniceni"]:  „Cine 
nu  lucrează,  nici  să  nu  mănânce".  Vlădicii  să  pri- 
vegheze. 

Şi  încă  ceva.  Parlamentul  care  a  ţinut  să  răstig¬ 
nească  Biserica  prin  bugetul  nou,  numără  între 
membri  săi  câteva  duzini  de  preoţi  Ce-ar  fi  dacă 
aceşti  preoţi  s’ar  solidariza  în  suferinţă  cu  fraţii  lor 
întru  slujirea  lui  Hristos  şi  şi-ar  depune  mandatele? 
Căci  solid arizându-se  numai  teoretic,  lumea  ar  fi 
ispitită  să  creadă,  că  stau  în  parlament  numai  pentru 
diurnă  şi  nu  ca  să  apere,  chiar  şi  cu  sacrificii,  drep- 


4 


REVISTA  TEOLOGICĂ 


tatea,  în  slujba  cărora  stau  prin  îndoita  lor  calitate : 
de  preoţi  şi  parlamentari. 

Dacă  ar  avea  curajul  creştinesc  şi  românesc 
de  a*şi  depune  mandatele,  preoţii  parlamentari  ar 
ieşi  cu  obrazul  curat  din  încurcătura  în  care  i-au 
adus  şefii  lor  politici.  Şi  asta  nu  e  chiar  aşa  de 
puţin  pentru  un  preot 

* 

Un  lucru  pare  sigur:  „Focul*1  de  acum  ne  va 
fi  spre  curăţire.  Nu  spre  „curăţare".  Spre  „curăţare" 
poate  că  le  va  fi  altora.  Ii  deplângem  de  pe-acum  şi 
ne  vedem  de  treabă.  prof.  nicolae  colan. 


(5X2) 

Cunoaştem  pe  Greci  sub  multe  aspecte,  după 
lunga  serie  de  epoci,  in  cari  acest  popor  şi-a  des- 
voltat  şi  manifestat  sub  influinţa  împrejurărilor  mereu 
schimbate  o  lăture  sau  alta  a  fiinţii  sale  etnice.  La 
baza  tuturor  acestor  aspecte  întâlnim  fireşte  câteva 
trăsături,  cari  disting  spiritul  grec  de  spiritul  altor 
popoare  şi-l  menţin  în  linia  unei  desvoltări  organice- 

Cunoaştem  pe  Grecii  timpurilor  antice,  îndrăgo¬ 
stiţi  de  armonie  şi  de  claritate,  de  armonie  în  arta 
plastică,  în  literatură  şi  în  viaţa  sufletească; 
de  claritate  în  ordinea  cugetării  şi-a  expresiei.  O 
armonie  care  nu  exclude  sublimul,  însă  îi  propor- 
ţionează  dimensiunile  şi  elementele  singulare  astfel, 
încât  îi  ia  orice  posibilitate  de-a  tulbura  echilibrul 
sufletesc  al  spectatorului  cu  sensaţii  de  spaimă,  de 
mister,  de  neobişnuit. 

Ceeace  este  la  alte  popoare  şi  în  natură  chiar, 
aproape  ireconciliabil,  armonia  şi  majestatea,  clari¬ 
tatea  şi  adâncimea,  şi-a  găsit  la  Grecii  antici  sinteza 
mai  mult  sau  mai  puţin  perfectă. 

Cunoaştem  pe  Grecii  timpurilor  bizantine.  Cre¬ 
ştinismul  şi  sângele  oriental  varsă  în  fluviul  sufle¬ 
tului  grec  curente  considerabile  de  misticism,  cari-i 
tulbură  apele  limpezi  şi  egale.  Elementele  psihice 
amalgamate  în  sinteza  antică  se  descătuşează  vio¬ 
lent  şi  pretind  fiecare  viaţa  pe  cont  propriu.  Ar¬ 
monia  vieţii  sufleteşti  este  destrămată  de  ideia  cre- 


’  Conferenţă  ţinută  la  despărţământul  „Astrei",  Sibiu. 

ştină  a  antitezelor  din  natura  omenească  şi  de  lupta 
unora  împotriva  altora. 

Se  concepe  ce-i  drept  şi  la  capătul  acestei  lupte 
o  linişte,  dar  ea  este  mult  deosebită  de  cea  antică ; 
armonia  creştină  nu  se  mai  realizează  sub  egida 
esteticului  şi-a  bucuriilor  vieţii  terestre,  ci  sub  stă¬ 
pânirea  spiritului  şi  a  năzuinţelor  lui  spre  transcen¬ 
dent;  de  aceea  armonia  creştină  cere  complecta 
subjugare  a  instinctelor  trupeşti  şi  se  realizează 
greu  şi  de  puţini  numai  —  şi  prin  luptă  necurmată. 
Aspectul  comun  al  vieţii  sufleteşti  este  tocmai  de 
aceea:  lupta.  Ascetismul  care  a  înflorit  în  timpurile 
bizantine  mai  mult  decât  ori  când,  este  mărturia  vie 
a  acestei  lupte. 

Armonia  realizărilor  artistice,  produs  al  spiri¬ 
tului  ce  nu  se  vrea  tulburat  în  gustarea  liniştită  a 
lumii  acesteia,  de  semnalele  înăbuşite  ale  realităţilor 
acestui  cosmos,  face  loc  disproporţiei  şi  exagerării 
capabile  prin  neobişnuitul  lor  să  trezească  sufletul 
la  sensaţia  misterului,  la  spaima  de  el  sau  la  do¬ 
rinţa  nebună  după  el. 

Mulţumirea  cu  această  lume  şi-a  sfârşit  veleatul. 
Ea  este  zdruncinată  de  sensaţia  misterului  care  ne 
înconjoară  de  pretutindeni.  Sufletul  nu  se  mai  odih¬ 
neşte  mulcom  în  contemplarea  liniilor  simetrice  ale 
Fartenonului,  ci  e  aruncat  prin  toate  adâncurile  ex¬ 
perienţelor  tăinuite,  strivit  de  imensitatea  sau  de 
strâmtoarea  spaţiului  din  bisericile  bizantine,  de  în- 
tunerecul  lor  sumbru,  de  culorile  cu  reflexe  bizare 
produse  de  jocul  razelor  luminii,  de  fresca  sau  mo¬ 
zaicul  acelor  biserici.  Liniile  ascetice  ale  sfinţilor 
bizantini  indică  alte  idealuri,  sunt  un  conţinu  me¬ 
mento  pentru  cel  care-şi  leagă  prea  mult  preocu¬ 
pările  de  viaţa  aceasta. 

Frumseţea  stilului  clasic  face  loc  exagerării  într’o 
direcţie  sau  alta  şi  se  ajunge  când  la  prolixitate  şi 
preţiosism  dezagrabil,  când  la  asprime  informă  bar¬ 
bară.  Se  înţelege  că  se  ivesc  uneori  şi  virtuoşi  ai 
expresiei  clare  şi  totuşi  bogate;  şi  aceasta  cu  cât 

sunt  mai  aproape  de  antihitate :  la  un  Hrisostom  şi 
la  alţi  părinţi  ai  veacului  al  IV-lea. 

Dar  aceasta  se  petrece  excepţional  In  viaţa 
socială,  alăturea  şi  în  faţa  luxului  exorbitant  şi  a 
despotismului  cercurilor  înalte  cari  înconjoară  pe 
autocratul,  din  vârful  tronului  strălucitor  se  ridică 
protestatară  în  umilinţa  şi  simplitatea  ei  asceza  şi 
intransigenţa  monahismului  studit  şi  atonic,  ca  un 
alt  profetism  eroic. 

Un  val  de  viaţă  fierbinte  şi  tumultuoasă,  încinsă 
de  preocuparea  dominantă  a  religiosului,  a  miste¬ 
rului  divin,  tinzând  dureros  spre  armonia  din  urmă 
in  lumea  spiritului  —  aşa  se  prezintă  epoca  bizantină . 

Cunoaştem  pe  Grecii  timpurilor  grele  de  sub 
jugul  turcesc,  timpuri  asemănătoare  celor  deplânse 
de  profetul  Ieremia  după  robia  poporului  ebreu. 
Lipsind  condiţiile  materiale  şi  libertatea  indispen¬ 
sabilă  manifestărilor  superioare  ale  spiritului,  asi¬ 
stăm  la  o  însemnată  scădere  a  puterii  de  creaţie 
şi  în  genere  la  o  domolire  aproape  de  stingere  a 
vâlvătăii  ce  a  fost  viaţa  poporului  grec  în  epoca  bi¬ 
zantină.  Religia  nu  mai  este  atât  o  biciuire  a  pati¬ 
milor  cu  obiecte  terestre  şi-o  îmboldire  spre  culmile 
spiritualităţii  [aspectul  luptei  acestor  antiteze  devine 
tot  mai  şters),  cât  o  mângâiere  a  obiditului  popor, 
o  licărire  de  speranţă  şi  o  încurajare  în  mijlocul 
suferinţelor  sub  cari  e  aproape  gata  să  sucombe. 

Religia  ajunge  o  putere  de  apărare  naţională, 
legăturile  sufleteşti  ale  poporului  grec  primesc  ca¬ 
racterul  legăturilor  de  totdeauna  ale  poporului  ro¬ 
mânesc  faţă  de  creştinism. 

Poate  că  aceste  timpuri  de  comunitate  a  popoa¬ 
relor  ortodoxe  în  aceeaş  suferinţă,  au  imprimat  mai 
mult  ortodoxiei  pecetea  aşa  de  unitară  şi  caracte¬ 
ristică.  Poate  că  aceste  timpuri  au  asimilat  creşti¬ 
nismul  în  mod  perfect  fiinţii  etnice  a  acestor  po¬ 
poare,  făcând-o  din  putere  externă  una  internă,  în 
loc  de  biciu  extern  un  germene  intern  ce  se  des- 
voaltă  în  mod  firesc. 

In  Biserică  se  refugiază  tot  patrimoniul  nea¬ 
mului  şi  toată  lupta  pentru  apărarea  naţională.  Toate 
elitele  intelectuale  se  preoţesc,  toate  manifestările 
culturale  sunt  religioase.  Aceste  timpuri  produc 
minunatul  folclor,  o  concretizare  a  uniunii  sufle¬ 
teşti  între  naţional  şi  religios.  Eroii  cântecelor 
poporale,  lupta  cu  păgânismul  străin  apărându-şi 
neamul  creştin,  desrobirea  sf.  Sofii  este  idealul  na¬ 
ţional  al  celor  mai  multe  legende.  O  temă  comună 
în  ele  este  că  Turcii  au  cucerit  sf.  Sofie  tocmai  în 
momentele  când  se  săvârşea  în  ea  sf.  Liturghie. 
Preotul  din  altar  s’a  făcut  nevăzut,  tot  aşa  şi  împă¬ 
ratul  Constantin  XI.  Fiul  împăratului.  Constantin  XII, 
se  va  ivi  odată  să  mântuiască  din  mâna  păgânilor 
sfta  biserică  şi- atunci  în  mijlocul  ei  se  va  arăta  ca 
din  pământ  împăratul  şi  preotul  liturghisitor  şi  se 
va  continua  Liturghia  de  unde  s’a  întrerupt,  ca  şi  când 
răstimpul  întreruperii  n’ar  fi  fost  real,  ci  numai  o 
scurtă-  străfulgerare  de  vis. 

Mult  a  contribuit  la  unificarea  religiosului  şi 
naţionalului  şi  faptul  că  patriarhul  din  Constantinopol 
ajunge  sub  Turci  şi  autoritatea  de  drept  în  che¬ 
stiunile  civile  pentru  conaţionalii  săi.  Această  uniune 
într’o  persoană  a  celor  două  puteri,  religioasă  şi 
civilă,  crează  conştiinţa  că  ele  şi  trebuesc  împreunate 
totdeauna,  când  împrejurările  permit,  de  împărat, 
iar  când  acesta  lipseşte  de  şeful  religios.  Numai 
ţinând  seamă  şi  de  această  stare  de  spirit  se  poate 
explica  acceptarea  relativ  liniştită  a  organizaţiei 
Bisericii  ca  instituţie  de  stat,  în  regatul  grec  de 
după  1821. 

In  sfârşit,  cunoaştem  pe  Grecii  timpurilor  noastre, 
oameni  de  o  permanentă  tensiune  în  activitate.  Rar 
ai  putea  găsi  grec  indolent  când  e  vorba  de  inte¬ 
resele  sale  vitale  şi  nici  nu  cred  să  fi  auzit  undeva 
această  caracterizare.  Cu  spiritul  veşnic  la  pândă, 
gata  să-şi  apere  interesele  şi  să  şi  le  promoveze 
cu  orice  risc,  îndemânatic  la  vorbă,  iute  în  mişcări, 
ager  la  minte,  îţi  lasă  impresia  unui  popor  exercitat 
în  arta  dobândirii  bunurilor  vieţii,  pe  o  cale  uşoară. 

indirectă.  Găseşte  el  vreme,  nu-i  vorbă,  printre  ocu¬ 
paţii  şi  chiar  şi  în  timpul  lor  să-şi  soarbă  cafeluţa, 
dar  spiritul  lui  nu  se  odihneşte  nici  în  aceste  mo¬ 
mente,  ci  plănueşte  sau  conversează.  Adunaţi  în 
faimosul  cafenion  —  o  dughiană  strâmtă,  joasă, 
înecată  în  norii  fumului  de  ţigară,  —  câte  3 — 4  la 
o  masă  cu  capetele  imul  într’altul,  argumentează 
pasionat,  deodată  în  contradictoriu,  avantajele  dina¬ 
stiei  sau  ale  regimului  republican,  îndreptăţirea  comu¬ 
nismului,  politica  externă  a  lui  Venizelos  ş.  a.  Nu 
arareori  dacă  ducându-te  la  frizer  îi  vei  spune  că 
studiezi  teologia,  te  va  întreba  în  plin  exerciţiu  al 
funcţiunii  sale,  despre  existenţa  lui  Dumnezeu,  despre 
purcederea  Duhului  Sfânt  sau  despre  alte  chestiuni 
teologice  în  cari  se  dovedeşte  uimitor  de  umblat  şi 
de  agil. 

Grecul  face  negustorie  şi  discută  metafizică, 
speculează  în  ambele  forme  cu  egală  plăcere  şi 
abilitate.  In  toate  timpurile  acest  popor  a  arătat 
o  pasiune  pentru  explicaţia  logică  a  problemelor 
existenţei  O  pasiune  într’un  grad  pe  care  noi  sau 
alte  popoare  de  aci  ni-1  putem  închipui,  pentrucă 
ne  dăm  seama  de  mărginirile  instrumentului  mintal 
pentru  soluţionarea  acestor  fel  de  probleme  şi 
deci  de  zădărnicia  acestei  pasiuni.  Celelalte  po¬ 
poare  apelează  şi  la  alte  puteri  spirituale  pentru 
percepţia  misterelor  vieţii  şi  alinarea  dorului  după 
adevărul  transcedent  aparenţelor.  Grecul  acordă 
încrederea  nelimitată  raţiunii  şi  argumentării  clare, 
stringente.  Putem  vorbi  la  el  de-o  mistică  a  logicii. 
Toată  învăţătura  creştină  despre  Dumnezeu  a  fost 
turnată  de  el  în  tiparul,  precis  delimitat  al  câtorva 
noţiuni  formate  prin  abstracţiune.  El  nu  se  mulţumeşte 
şi  nu  se  poate  împăca,  cu  neprecisele  şi  tumultu¬ 
oasele  simţiri  subconştiente,  vagi  şi  nesigure,  despre 
divinitate. 

Creştinismul  în  formă  ortodoxă  ocupă  şi  azi  ca 
întotdeauna  un  loc  central  în  viaţa  poporului  grec. 
Sentimentul  naţional  cuprinde  în  sine  pe  cel  al  ata¬ 
şării  la  Biserica  ortodoxă  şi  cine  atacă  ortodoxia 

este  considerat  ca  un  duşman  elenismului.  ComunismuL 
care  contează  pe  numeroşi  adepţi  în  proletariatul 
intelectual  [în  studenţime]  —  mai  bogat  ca  oriunde 
şi  în  muncitorii  din  porturi  —  este  o  apariţie  trecătoare 
datorită  mizeriei  materiale  aruncate  peste  populaţie 
de  cheltuielile  îndelungatelor  răsboaie,  de  dezastrul 
din  Asia  Mică  şi  de  povara  întreţinerii  a  2  milioane 
de  refugiaţi  din  Turcia.  In  orice  caz  el  nu  înseamnă 
un  pericol  pentru  ortodoxia  grecească.  Rând  pe  rând 
adepţii  neinteresaţi  dintre  intelectuali  încep  şă-1  pă¬ 
răsească  sub  presiunea  valului  de  spiritualitate  eu¬ 
ropeană,  care  ajunge,  deşi  totdeauna  mai  anevoie, 
şi  în  Grecia.  Credincioşi  îi  rămân  doar  agitatorii 
plătiţi  sau  purtaţi  de  cine  ştie  ce  uri  neostoite. 

Câteva  cazuri  de  prozelitism  catolic,  petrecute 
în  ultima  vreme,  prin  activitatea  şcolilor  străine, 
printre  tinerele  odrasle  a  provocat  o  reacţiune  atât 
din  partea  opiniei  publice  cât  şi  din  a  statului,  care  a 
interzis  copiilor  autohtoni  frecventarea  acestor  şcoale 
şi  preoţilor  uniţi  costumul  preoţilor  ortodocşi  spre 
a  nu  amăgi  pe  credincioşii  ortodocşi. 

O  problemă  interesantă,  dar  o  problemă  pentru 
sine  şi  desigur  foarte  grea,  ar  fi  aceea  de-a  preciza 
până  în  amănunte,  cari  sunt  elementele  sufleteşti 
cari  ţin  pe  Grec  aşa  de  strâns  legat  de  ortodoxie, 
cari  sunt  punţile  de  legătură  dintre  el  şi  ea  şi  aşa 
dar  cum  se  reflectă  ea  în  sufletul  lui,  care  este  cu¬ 
loarea  ortodoxiei  greceşti?  Departe  de  mine  gândul 
şi  pretenţia  de-a  epuiza  această  problemă.  Vreau 
numai  să  insinuez  măcar  vag  unele  laturi  ale  ei,  să 
aduc  o  neînsemnată  contribuţie  sau  măcar  o  stimu¬ 
lare  pentru  rezolvarea  ei.  Spre  aceasta  va  folosi, 
afară  de  unele  consideraţii  anterioare,  o  cercetare 
în  treacăt  a  unora  din  manifestările  religioase  ale 
poporului  grec.  Empiric,  legăturile  acestea  se  înfă¬ 
ţişează  la  fiecare  individ  ca  o  participare  spontană 
la  cultul  dumnezeesc,  pe  care  îl  urmăreşte  dela  în¬ 
ceput  până  la  sfârşit  angajat  cu  întreaga  fiinţă  în 
acţiunea  dramatică  înrădăcinată  în  sufletul  lui  încă 
din  copilărie.  Şi  preotul,  dar  ceeace-i  pentru  noi  mai 

interesant,  şi  credincioşii  sunt  conştienţi  —  în  baza 
unei  temeinice  iniţieri  în  sensul  cultului  şi  în  cu¬ 
prinsul  credinţii,  —  de  realitatea  acţiunii  indicată  de 
cântările  şi  mişcările  liturgice,  sunt  convinşi  că  în 
acele  momente  în  prezenţa  lor  Hristos  împlineşte 
in  cer  şi  în  Biserică  misiunea  sa  întreită,  se  roagă 
la  Tatăl  pentru  noi  prin  gura  preotului,  pregăteşte 
jertfirea  proprie  în  ordinea  în  care  s’a  realizat  în 
istorie,  se  jertfeşte  în  altar  şi  rămâne  ca  jertfă  per¬ 
manentă  pentru  mântuirea  fiecărui  om.  Poporul  asistă 
şi  prin  reprezentanţii  săi,  psalţii,  dă  expresie  întregei 
game  de  sentimente  provocate  de-o  asemenea  pri¬ 
velişte,  întocmai  ca  în  cazul  tragediilor  antice.  Adesea 
Hristos  apare  în  uşile  cereşti  învăţându-i,  îndemnân- 
du-i,  cerându-le  mărturisiri  de  ataşare,  asigurându-i 
de  realitatea  şi  de  importanţa  jertfei  sale.  O  dramă 
reală  între  Dumnezeu  şi  om  ce  se  desvoaltă  treptat, 
îşi  ajunge  punctul  culminant  în  sacrificarea  eroului 
pentru  idealurile  sale  şi-un  final  de  preamărire  a 
faptei  sale  roditoare.  O  preînchipuire  a  întregului 
proces  cosmic  dintre  Dumnezeu  şi  om,  concretizat 
în  învăţătura  dogmatică  creştină.  Glasul  preotului 
ia  accente  dureroase,  tragice  sau  sărbătoreşti,  stră¬ 
lucitoare  de  bucurie,  sau  îndemnătoare,  după  cum  e  la 
un  punct  sau  altul  al  acţiunii  liturgice.  Credinciosul 
retrăeşte  de  fiecare  dată,  ca  pe  o  realitate  nouă, 
surprinzătoare,  mai  minunată  decât  se  poate  spune, 
cursul  întregei  Liturghii.  Cântările,  cetirile,  mişcările 
persoanelor  liturghisitoare  încetează  să  fie  forme 
sau  simple  simboale  cari  ne  pot  face  sau  nu  să 
medităm,  după  dispoziţia  subiectivă  Ele  devin  şi 
pentru  participanţi  aceea,  ce  sunt  de  fapt:  expresia 
imediată  a  unei  realităţi  mistice.  Răceala  ce  emană 
din  convingerea  că  ceeace  se  petrece  este  o  formă 
goală  de  mii  de  ori  repetată,  dispare,  şi  în  locul  ei 
intră  viaţa  antrenată  treptat  până  la  belşugul  supra- 
abondent  al  extazului  Versetele  de  cântare  sau 
de  lectură  sfântă  sunt  rostite  anticipat  în  şoaptă 
caldă  de  fiecare  credincios.  Refrenul  goi  k /y/e, 
mărire  ţie  Doamne,  adie  des,  la  sfârşitul  fiecărei 

enunţări  solemne,  ca  un  suspin  printre  capetele  cu¬ 
fundate  în  meditaţie. 

Rar  întâlneşti  grec  care  să  nu-ţi  ştie  cânta*, 
puţin  pe  nas,  cu  o  căldură  familiară,  toate  cântările 
învăţate  în  copilărie  la  strana  psalţilor.  Cântarea 
bisericească,  formează  cea  mai  mare  parte  din  pa¬ 
trimoniul  muzical  al  individului;  un  patrimoniu  care 
nu  se  deosebeşte  în  melodie  de  celelalte  cântece 
naţionale  decât  cum  se  deosebesc  doinele  noastre 
între  olaltă.  Mărturia  sfântului  Ioan  Gură-de-Aur 
despre  creştinii  contimporani  cari  arau  cântând  imne 
bisericeşti  este  adeverită  ca  o  realitate  şi  în  zilele 
noastre,  la  poporul  grec. 

In  catedrala  din  Atena  se  predică  de  două  ori 
pe  zi,  odată  după  sfânta  Liturghie  şi  a  doua  oară 
după  prânz,  în  faţa  unui  public  revărsat  dela  ico¬ 
nostas  până  la  treptele  din  faţa  bisericii  Pre¬ 
dica  însă,  continuând  o  veche  tradiţie  şi  întâlnind 
la  ascultători  un  aparat  aperceptiv  desvoltat,  nu 
abuzează  de  moralismul  suspendat  şi  de  locurile 
pioase  comune,  ci  se  ancorează  adânc  în  fiinţa  în¬ 
văţăturii  dogmatice,  în  multiplele  ei  sensuri,  epuizând 
de  fiecare  dată  proaspete  comentarii  pe  marginea 
vieţii,  comentarii  cari  sunt  prin  ele  înşile  cel  mai 
puternic  îndemn  la  revizuirea  conştiinţă  şi  la  for¬ 
mularea  idealurilor  de  conduită  bine  plăcută  luL 
Dumnezeu.  A  nu  uita  pe  Dumnezeu  şi  sufletul  ome¬ 
nesc  nici  un  moment,  a  analiza  emoţionant  şi  te¬ 
meinic  legătura  dintre  aceşti  doi  factori,  este  prima 
şi  cea  mai  de  căpetenie  temă  a  predică.  Veşnic 
surprinzătoare  şi  substanţiala,  cu  belşug  de  înţelep¬ 
ciune  din  Sf.  Părinţi,  ea  trezeşte  în  om  sensaţii  nouă, 
proectează  lumină  în  colţurile  cele  mai  uitate  ale 
sufletului,  întâlneşte  probleme  nuanţat  puse  de  in¬ 
divid  şi-l  provoacă  să-şi  pună  altele.  Nu  gesturi  stu¬ 
diate,  nu  emoţii  artificiale,  nu  poză,  ci  o  înflăcărare 
firească  treptată,  o  contaminare  a  întregului  exterior 
de  ideăe  şi  sentimentele  interne. 

Predicarea  cuvântului  dumnezeesc  nu  se  face 
de  preoţii  bisericilor,  ci  există  pentru  aceasta  o 

instituţie  anume:  cea  a  predicatorilor  misionari.  Ţara 
este  împărţită  în  mai  multe  despărţăminte  şi  fiecare 
este  încredinţată  unui  astfei  de  predicator  misionar. 
Chiar  şi  laicii  pot  primi  această  slujbă.  S’a  întâmplat 
adesea  că  în  decursul  Liturghiei  un  amator  s’a  ridicat 
şi-a  început  să  predice,  ceeace  s’a  oprit  ulterior 
foarte  strict.  Nu  arareori  întâlneşti  la  răscruci  şi  pe 
pieţe  predicatori  improvizaţi  cari  opresc  trecătorii 
cu  propoveduirea  lor.  Atunci  te  gândeşti  la  Apo¬ 
stolul  Pavel  care  predica  acum  două  milenii  pe  pie¬ 
ţele  Atenei  pentru  prima  dată  pe  Hristos  cel  răstignii 

O  problemă  parţială  din  cea  a  legăturilor  su¬ 
fleteşti  ale  grecului  cu  ortodoxia  ar  fi  aceea  a 
raportării  sale  faţă  de  persoanele  divine  şi  sfinte. 
O  raportare  greu  de  definit,  însă  care  va  fi  înţeleasă 
gândindu-ne  la  cea  a  poporului  nostru  faţă.  de  ace¬ 
leaşi  persoane.  Nu  este  în  ea  nici  sentimentalismul 
duios  al  Ruşilor,  nici  dragostea  materializată,  aproape 
de  erotism  şi  de  multe  ori  aşa  de  artificială  şi  de 
dulceagă,  a  pietăţii  catolice,  nici  tendinţa  de  anihi¬ 
lare  a  propriei  conştiinţe  în  contact  cu  divinitatea 
depersonalizată  şi  sumbră  a  misticei  germane,  ci  o 
notă  de  familiaritate  firească,  neafectată  şi  nepre¬ 
meditată,  purificată  în  acelaş  timp  de  orice  reminis¬ 
cenţe  materiale  şi  pământeşti.  Cea  mai  favorită 
dintre  persoanele  sfinte  este  Panaghia,  Născătoarea 
de  Dumnezeu,  scutul  vieţii  şi  tovarăşa  nedespărţită 
a  creştinului. 

Biserica  privită  ca  întreg  este  într’o  dependenţă 
aproape  sclavică  de  Guvern.  Până  la  izbucnirea  răs- 
boiului  pentru  independenţă  [1821]  fiecare  eparhie 
din  Grecia  de  azi  era  în  directă  ascultare  de  patri¬ 
arhatul  din  ConstantinopoL  Revoluţionarii  au  interzis 
dependenţa  de  organizaţii  bisericeşti  din  extern,  şi 
mai  ales  de  patriarhat,  care  se  afla  pe  teritorul 
Turcilor  cu  cari  erau  în  răsboiu. 

La  1833,  regentul  regelui  minor  Oto  Maurez 
dădu  Bisericii  greceşti  o  organizaţie  pe  baza  prin¬ 
cipiilor  protestante  şi  în  unele  după  modelul  Sf. 
Sinod  rusesc.  Intru  aceasta  fu  ajutat  de  o  fire  pa- 

sionată,  îndârjită  în  ideile  sale  protestantizante  cu 
privire  la  chestiunele  externe  ale  Bisericii,  de  teo¬ 
logul  Farmakides.  Biserica  fu  transformată  întro 
instituţie  de  stat  în  rând  cu  oricare  alta,  fără  nici 
o  autonomie,  sugrumată  în  toate  de  guvernul  regesc. 
Regele  este  declarat  şef  al  Bisericii,  summus  epis- 
copus,  căci  iată  ce  se  spune  în  art.  I  al  legii  pentru 
organizaţia  Sinodului:  „Biserica  ortodoxă  orientală 
a  regatului  Eladei  nu  cunoaşte  în  cele  spirituale  alt 
cap  decât  pe  întemeietorul  credinţei  creştine,  pe 
Domnul  şi  Mântuitorul  nostru  Isus  Hristos.  Ce  pri¬ 
veşte  laturea  administrativă  are  de  conducător  pe  re¬ 
gele  Eladei".  Declararea  regelui  de  conducător  al 
Bisericii  înseamnă  că  i  s’au  acordat  atribuţiile  unui 
episcop  şi  nu  numai  ale  unui  episcop,  ci  ale  sinodului 
episcopesc,  pentrucă  numai  acesta  este,  după  ca¬ 
noanele  Bisericii,  ortodoxe  conducătorul  Bisericii. 
Aceasta  nu  s’a  mai  întâmplat  nicăiri  la  ortodocşi. 
Nici  în  Rusia  Ţarul  nu  era  confundat  cu  episcopul. 

Pentrucă  Biserica  să  poată  fi  purtată  după 
placul  guvernului  se  recurse  la  o  altă  lovitură  anti- 
canoiică,  la  întemeierea  unui  sinod  permanent,  luân- 
du-se  de  astădată  ca  model  sf.  Sinod  rusesc.  In¬ 
tenţia  este  vizibilă.  Dacă  Sinodul  este  permanent, 
evident  că  nu  pot  face  parte  din  el  toţi  episcopii, 
pentrucă  eparhiile  trebuesc  administrate.  Desigur 
anticanonicitatea  sar  fi  putut  evita,  dacă  membrii 
sinodului  permanent  s’ar  fi  ales  de  toţi  episcopii,  ca 
să  fie  astfel  reprezentanţii  de  fapt  ai  întregului  epis¬ 
copat.  Dar  guvernului  îi  trebuiau  unelte  şi  voia  să 
scape  de  figurile  nesimpatice.  Legea  dispuse  ca 
membrii  Sinodului  permanent  să  fie  numiţi  în  fiecare 
an  de  guvern.  Anticanonicitatea  constă  în  faptul 
că  episcopii,  conducătorii  exclusivi  ai  eparhiilor  lor 
„pentrucă  ei  vor  avea  să  dea  seama  pentru  turma 
lor"  şi  îndreptăţiţii  să  rezolve  în  solidar  chestiunile 
cari  privesc  toată  Biserica,  sunt  reduşi  la  simple 
organe  executive  ale  hotărârilor  unui  sinod  unde  n’au 
dreptul  să-şi  spună  cuvântul  şi  care  nu  este  re¬ 
prezentantul  lor.  Sinodul  se  numeşte  „Sf.  Sinod  al 

regatului  grec",  ca  oricare  alt  minister  al  rega¬ 
tului  şi  nu  Sf.  Sinod  al  Bisericii  din  regatul  grec. 
Atribuţiunile  sinodului  sunt  restrânse  la  minimum; 
el  nu  poate  aduce  hotărâri  decât  cu  consimţământul 
procuratorului  ministerial,  indispensabil  la  orice  şe¬ 
dinţă  şi  discuţie  sinodală. 

Unele  din  dispoziţiile  acestei  legi  de  organizaţie 
au  fost  abrogate  cu  timpul  în  urma  reacţiunii  cres¬ 
cânde  în  fruntea  căreia  stătea  antipodul  lui  Far- 
makides,  Iconomos,  un  bărbat  de  o  uimitoare  erudiţie 
teologică  şi  talent  oratoric,  ataşat  cu  stricteţe  şi  în 
chestiunile  canonice,  nunumai  în  cele  dogmatice,  Tra¬ 
diţiei  ortodoxe.  Rând  pe  rând  s’a  revenit  la  legă¬ 
turile  oficiale  cu  patriarhul  Constantino  polei  la  eli¬ 
minarea  expresiei  „regele  este  şeful  Bisericii*1,  la 
recunoaşterea  măcar  teoretică  a  canoanelor  biseri¬ 
ceşti,  ba  în  1923  chiar  la  o  lege  complectă  de  or¬ 
ganizare  canonică  a  Bisericii.  Toţi  cei  32  de  ierarhi 
greci  cu  eparhii,  constituesc  Sf.  Sinod,  autoritatea 
centrală  în  toate  chestiunile  pentru  Biserica  din 
Grecia,  alăturea  de  care  Sinodul  permanent  rămâne 
un  organ  executiv  al  lui. 

Atribuţiunile  şi  raportul  acestui  Sinod  faţă  de 
guvern  sunt  aproape  identice  cu  cele  ale  Sf.  Sinod 
al  Bisericii  ortodoxe  române. 

Episcopii  cari  toţi  au  primit  în  1922  numele  de 
mitropoliţi  se  aleg  de  Sinod  prin  vot  secret  din 
tabloul  candidaţilor  fixat  de  Sinod  şi  înaintat  guver¬ 
nului  pentru  a  elimina  persoanele  neagreate.  Ale¬ 
gerea  lor  se  confirmă  prin  decret.  Mitropoliţii  pri¬ 
mesc  salariile  din  fondul  bisericesc  central  format 
în  mare  parte  din  mănăstirile  secularizate  în  se¬ 
colul  trecut.  Pe  lângă  mitropoliţii  titulari  mai  sunt 
şi  episcopii-vicari  al  căror  număr  depinde  de  nece¬ 
sităţi. 

In  fiecare  eparhie  există  un  tribunal  bisericesc 
eparhial  care  judecă  persoanele  clericale.  E  format 
din  episcop  şi  4  clerici  numiţi  de  episcop,  deoarece 
ceilalţi  membrii  au  numai  vot  consultativ. 

Mai  sunt  apoi  ca  instanţe  superioare  de  judecată : 
tribunalele  superioare  bisericeşti  la  reşedinţa  a  5 
mitropolii  mai  importante,  formate  din  mitropoiiţii 
circumscripţiilor  respective,  şi  înalta  judecătorie  bise¬ 
ricească  din  Atena  formată  din  12  mitropoliţi.  Sf. 
Sinod  e  judecătoria  de  cassaţie.  In  administraţia 
eparhială  episcopul  este  ajutat  de  câţiva  clerici.  Nu 
există  colaborarea  dela  noi  între  mireni  şi  clerici. 

Parohii  au  pregătirea  dela  Facultate  sau  dela 
seminar;  cei  mai  bătrâni,  de  multeori  au  numai  şcoala 
primară. 

Ei  sunt  aleşi  de  parohii,  alegerea  fiind  confirmată 
de  episcop.  Salarizarea  până  în  1923  de  tot  nere¬ 
gulată  se  face  de-atunci  din  fondul  general  bisericesc. 

Din  nenorocire  legea  aceasta  care  păstrează 
neştirbit  principiul  fundamental  canonic  al  regimului 
episcopal  al  Bisericii  a  fost  abrogată  de  dictatura 
lui  Pangalos  în  1926  şi  a  fost  restituit  iarăşi  sinodul 
permanent  compus  din  8  mitropoliţi  cu  mitropolitul 
Atenei  ca  preşedinte. 

In  Iulie  1928  printr’o  lege  trecută  prin  cameră 
au  fost  afiliate  Bisericii  autocefale  greceşti  şi  eparhiile 
din  Creta  şi  cele  din  teritoriile  câştigate  în  răsboaiele 
din  1913  şi  cel  mondial,  lăsate  multă  vreme  sub 
patriarhatul  ecumenic  spre  a  nu  reduce  autoritatea 
aceluia  la  un  cerc  prea  restrâns.  In  urma  dorinţei 
generale  după  o  organizaţie  canonică,  autonomă,  sa 
ajuns  în  ultima  vreme  la  un  proiect  de  lege  de  orga¬ 
nizare  foarte  apropiat  cu  cel  din  1924.  In  Iunie  anul 
trecut  mitropolitul  Atenei,  Hrisostom  Papadopulos, 
a  convocat  pe  toţi  ierarhii  eparhiali  ai  Greciei  —  56 
la  număr  —  ca  să  discute  această  lege  şi  să-i  dea 
ultima  formă.  E  acum  chestiunea  de  zi,  ca  acest 
proiect  să  treacă  prin  cameră.  După  cuvintele  mitro¬ 
politului  Atenei  către  adunarea  generală  a  episco- 
pilor,  această  nouă  lege  de  organizare  păstrează 
unele  legături  cu  statul  datorită  condiţiilor  materiale 
defavorabile  din  Biserică,  dar  în  genere  urmăreşte 
antonomia  Bisericii  în  cadrul  acestor  legături. 

Cea  mai  înaltă  instituţie  de  cultură  teologică 
este  Facultatea  de  Teologie  din  Atena  care  împli¬ 
neşte  100  ani  dela  înfiinţare.  Studiile  ce  se  predau  sunt 
cam  aceleaşi  ca  şi  la  Facultăţile  noastre.  De  remarcat 
numai  că  pentru  studiul  Dogmaticei  există  două 
catedre,  iar  studiul  biblic  e  tratat,  ca  în  toată  teologia 
greacă  mai  nouă,  cu  oarecare  indiferenţă.  O  litera¬ 
tură  exegetică  sau  isagogică  aproape  nu  există,  în 
schimb  au  o  apreciabilă  literatură  dogmatică,  mult 
superioară  chiar  şi  celei  ruseşti,  cunoscută  la  noi. 

Acest  fapt  se  explică  pe  de-o  parte  din  spiritul 
speculativ  al  Grecului,  iar  pe  de  alta  stă  în  acord 
cu  spiritul  Bisericii  ortodoxe,  după  care  Sf.  Scrip¬ 
tură  nu  trebue  explicată  de  individ  direct,  ceeace 
este  protestantism,  ci  prin  învăţătura  Bisericii,  prin 
dogme,  cari  cuprind  în  ele,  desvoltată  şi  formulată 
infailibil,  şi  învăţătura  Sf.  Scripturi. 

Explicarea  Sf.  Scripturi  nu  este  altceva,  după 
Biserica  ortodoxă,  decât  o  cetire  a  ei  prin  prisma 
dogmelor.  O  cetire  care  este  necesară  doar  pentru 
înviorarea  noţiunilor  abstracte  din  Dogmatică  prin 
revocarea  cuvintelor  concrete,  a  imaginilor  poetice, 
a  expresiunilor  străbătute  de  duh  viu,  cari  au  fost 
turnate  în  definiţii  precise  şi  abstracte  de  Biserică. 
Insă  acest  lucru  îl  poate  face  fără  pericol  Biserica 
şi  cei  exercitaţi  în  învăţătura  bisericească.  Altfel 
se  poate  ajunge  la  înţelegerea  personală,  greşită  a 
Sf.  Scripturi.  Explicarea  Sf.  Scripturi  în  lumina  în¬ 
văţăturii  bisericeşti,  cum  se  face  în  Facultăţile  or¬ 
todoxe,  ajută  la  înţelegerea  mai  bună  a  acelei  în¬ 
văţături  prin  faptul  că  vedem  din  cari  idei  concrete 
sau  desvoltat  cutări  noţiuni  abstracte,  în  ce  legă¬ 
tură  de  idei  sau  expus  anumite  învăţături  şi  din  ce 
stări  de  spirit  integrale  au  provenit.  Pentru  popor 
Sf.  Scriptură  are  numai  un  rol  moralizator,  nu  doc- 
trinal. 

In  conformitate  cu  aceasta  Biserica  greacă  nu 
îmbie  poporul  prea  mult  cu  Sf.  Scriptură,  ci  cu  ca- 
techismul.  Aceasta  a  şi  format,  pe  lângă  tendinţa 

puristă,  unul  din  principalele  motive  pentru  cari  Bi¬ 
serica  greacă  s’a  opus  totdeauna  traducerii  Sf.  Scriip- 
turi  în  limba  neogreacă.  Dogmatistul  Andrutzos  ar¬ 
gumentează  astfel:  „Biserica  nu  este  principial  îm¬ 
potriva  traducerii  Sf.  Scripturi  în  limba  neogreacă. 
Dar  practic  această  traducere  nare  nici  o  impor¬ 
tanţă.  Pericopele  cari  cuprind  povestiri  şi  acţiuni 
istorice  pot  fi  înţelese  de  popor  şi  în  textul  original 
din  cauza  marei  apropieri  a  limbii  poporului  de  cea 
a  evangheliilor.  Pericopele  dogmatice  nu  pot  însă 
fi  înţelese  nici  traduse  din  cauza  caracterului  greu 
de  înţeles  al  acelor  pericope“. 

E  drept  însă,  că  aproape  totdeauna  astfel  de 
traduceri  s’au  făcut  fie  de  misionarii  protestanţi  cu 
scopuri  proselitiste,  fie  —  cum  e  cazul  mai  ales  astăzi 
—  de  adepţii  diferitelor  concepţii  ateiste  spre  a  scădea, 
prin  vulgarizare,  autoritatea  dumnezeiască  a  Sf. 
Scripturi. 

Mare  atenţiune  se  dă  la  Facultatea  de  Teologie 
Istoriei  bisericeşti  pe  care  o  reduc  aproape  la  cea 
a  Bisericii  greceşti,  celelalte  Biserici  orientale  ne¬ 
contând  aproape  nimic  —  după  ei  —  pentru  gloria 
din  trecut  a  Bisericii  Arheologia  creştină  are  o 
catedră  aparte  şi  se  ocupă  aproape  exclusiv  cu 
monumentele  nescrise  ale  trecutului  bisericesc  grec. 
De  altfel  şi  toată  universitatea  este  astfel  organi¬ 
zată,  că  afară  de  civilizaţia  greacă,  clasică,  bizan¬ 
tină  şi  modernă  după  aspectul  ei  filologic,  arheologic 
şi  istoric,  nu  se  mai  predă  decât  doar  ştiinţele  fi¬ 
lozofice  într’o  mai  mică  măsură,  iar  filologia  şi 
civilizaţiile  străine  deloc. 

Viaţa  monahală  formează  şi  azi  în  Grecia  — 
cu  toate  loviturile  primite  prin  secularizările  şi  per¬ 
secuţiile  din  secolul  trecut  —  unul  dintre  factorii 
cei  mai  importanţi  pentru  menţinerea  trează  a  con¬ 
ştiinţei  religioase  şi  morale  şi  pentru  păstrarea  pu¬ 
rităţii  cultului  şi  a  canoanelor  bisericeşti.  Există  180 
de  mănăstiri  cu  2000  monahi,  socotite  la  un  loc  şi 
cele  10  mănăstiri  de  maici.  In  muntele  Atos,  mândria 

Bisericii  ortodoxe  şi  paza  neclintită  a  ei,  se  exer¬ 
cită  în  post  şi  rugăciune,  în  abstinentă  desăvârşită 
şi  în  meditaţie  pioasă,  peste  8000  de  monahi- 
Monahismul  în  Grecia  constitue  un  memento  per¬ 
manent  la  Dumnezeu  şi  o  normă  ideală  pentru  nă¬ 
zuinţele  morale  ale  credincioşilor.  Din  el  se  recru¬ 
tează  ierarhia  şi  el  o  reţine,  prin  autoritatea  mo¬ 
rală  de  care  se  bucură  în  ochii  credincioşilor,  dela 
acte  publice  şi  private  incompatibile  cu  idealurile 
spirituale  ale  Bisericii.  Aceeaşi  influenţă  o  exercită 
şi  asupra  întregului  cler.  Există  permanent  o  mă¬ 
sură  vie,  după  care  sunt  judecate  toate  manifestă¬ 
rile  clericilor. 

Monahii  aceştia  nu  se  disting  şi  nu  influinţează 
atât  prin  ştiinţa,  cât  prin  sfinţenia  şi  energia  lor  mo¬ 
rală,  care  este  unicul  organ  al  cunoaşterii  directe 
a  lui  Dumnezeu  şi  a  fiinţii  lucrurilor  şi  în  acelaş 
timp  instrumentul  prin  care  se  manifestă  Duhul 
sfânt  în  facerea  de  minuni.  Nu  mai  de  mult  decât 
astăvară  monahul  Ghimnasie  vindeca  în  chip  mi¬ 
nunat  cu  aplicarea  de  scurtă  durată  a  diferitelor  bu¬ 
ruieni,  tot  felul  de  boli  incurabile.  Vapoarele  şi  tre¬ 
nurile  curgeau  neîntrerupt  înghesuite  de  orbi,  pa¬ 
ralitici  şi  alte  feluri  de  bolnavi  cari-şi  pierduseră 
orice  nădejde  de  vindecare,  spre  locul  unde  petrecea 
monahul  Toată  lumea  vorbea  numai  de  aceasta. 
Ziarele  apăreau  zilnic  informând  şi  discutând  în 
primele  coloane  noile  vindecări  ale  lui  Ghimnasie- 
Unele  îl  apărau,  altele  îl  batjocoreau.  Mişcarea  luase 
proporţiile  unei  adevărate  tulburări  sociale,  pânăce 
guvernul  îl  închise  într’un  loc  necunoscut. 

Deşi  monahul  vindeca  cu  plante,  cari  au  de 
fapt  putere  vindecătoare,  elementul  misterios  rămâne 
totuşi  în  faptul  de-a  cunoaşte  exact  planta  potrivită 
unei  boli,  şi  aceasta  pentru  boli  intratabile  încă  —  şi 
în  al  doilea  rând  în  iuţeala  vertiginoasă  cu  care  lucra 
planta,  ştiut  fiind  că  puterea  celor  mai  multe  din 
ele  lucrează  încet. 

In  privinţa  cultului  e  de  remarcat  atitudinea 

rece  şi  uneori  chiar  duşmănoasă  împotriva  corului 
mixt.  Sinodul  l-a  interzis  în  diferite  rânduri,  însă 
totdeauna  după  scurt  timp  a  reuşit  să  se  strecoare 
în  vre-o  biserică.  Explicabil  deci,  pentruce  muzica 
bisericească  n’a  luat  desvoltarea  celei  ruseşti  sau 
chiar  a  celei  româneşti,  perzistându-se  în  cântarea 
unisonă,  bizantină. 

In  Atena  şi  în  alte  părţi  sau  clădit  o  mulţime 
de  lăcaşuri  sfinte,  toate  în  stilul  neobizantin.  Carac¬ 
teristic  pentru  Grecia  e  că  în  aceste  biserici  se  pot 
ţinea  două  Liturghii  la  zi. 

Mult  se  lucrează  pentru  ridicarea  nivelului  moral 
şi  religios  al  poporului,  pentru  ajutorarea  săracilor 
şi  a  năpăstuiţilor.  Arhiepiscopia  din  Atena  a  înte¬ 
meiat  în  1924  un  „fond  general  al  săracilor"  cu  fi¬ 
liale  parohiale.  Odată  pe  an  se  face  o  colectă  ge¬ 
nerală  în  fiecare  casă  din  Arhiepiscopie.  Până  în 
1928  adunase  peste  2  Va  mii.  drahme.  Arhiepiscopia 
mai  are  4  orfelinate  în  diferite  oraşe  cari  sunt  or¬ 
ganizate  ca  şcoli  poporale  cu  secţii  pentru  diferitele 
meserii.  In  arhiepiscopia  Atenei  funcţionează  încă 
vre-o  25  de  societăţi  cu  misiuni  filantropice- reli¬ 
gioase,  între  care  se  distinge  „Uniunea  creştinilor 
ortodocşi",  care  uneşte  grijile  filantropice  cuceaapre- 
dicării  cuvântului  dumnezeesc.  In  bisericile  Atenei 
şi  Pireului  funcţionează  peste  12  şcoale  catehetice 
pentru  învăţătura  religioasă  a  poporului.  Unele  din 
aceste  organizaţii  publică  ziare  de  edificare  reli¬ 
gioasă,  dintre  cari  „Zoe"  [Viaţă],  un  fel  de  „Lumina 
Satelor",  ajunge  la  un  tiraj  de  peste  40.000  numere  şi 
a  creat  un  curent  puternic,  numit  al  „Zoiştilor".  Chiar 
şi  în  Facultatea  de  teologie  se  distinge  între  studenţi 
grupa  Zoiştilor,  a  celor  cari  luptă  pentru  înviorarea 
învăţăturii  teologice  prin  realizarea  serioasă  a  vir¬ 
tuţilor  creştine,  prin  trăirea  ei  ca  o  experienţă  su¬ 
fletească,  prin  participarea  activă  la  cultul  biseri¬ 
cesc  şi  prin  evanghelizarea  poporului. 

întrebarea  ce  se  naşte  pentru  toţi  este,  în  ce 
direcţie  se  orientează  religiositatea  ortodoxă  a  ace- 

stui  popor  de  8  mii.  de  suflete,  care  a  fost  fermentul 
de  viaţă  al  Bisericii  ortodoxe  de  până  acum  ?  La  ce 
contribuţii  pentru  ortodoxie  ne  putem  aştepta  dela  el 
pentru  viitor?  Se  va  reîntoarce  la  una  dintre  ipostasu- 
rile  sale  trecute,  la  cea  antică,  la  cea  bizantină,  sau 
ni  se  va  prezenta  în  viitor  sub  un  aspect  nou,  cuprins 
în  manifestările  descrise  ?  La  cea  antică  nu,  cu  toate 
că  există  la  intelectualii  greci  o  puternică  tendinţă 
de  reînviere  a  valorilor  spirituale  din  antichitate. 
Nostalgia  după  cer  nu  va  mai  permite  nici  odată 
sufletului  grec  legături  permanente  cu  pământul. 
Timpurile  robiei  turceşti  sunt  cu  desăvârşire  trecute. 
Misiunea  naţională  a  Bisericii,  fără  a  fi  părăsită, 
trece  pe  al  doilea  plan ;  în  locul  ei  se  iveşte  —  avem 
toate  semnele  —  misiunea  ei  spirituală.  Nu  trezirea 
şi  susţinerea  sentimentului  naţional  va  fi  de  aci 
înainte  chemarea  ei  de  frunte,  ci  îndreptarea  privi¬ 
rilor  spre  idealurile  religioase,  trancedentale,  pre¬ 
ocuparea  de  partea  netrecătoare,  nesupusă  timpului 
şi  spaţiului,  a  sufletului.  Sar  părea  că  aceasta  în¬ 
semnează  o  revenire  la  spiritualitatea  religioasă  bi¬ 
zantină  cu  eroii  ei  religioşi,  cu  tensiunea  ei  neobo¬ 
sită  după  Dumnezeu.  Intr  adevăr  ea  este  cea  mai 
apropiată  de  aspiraţiile  ortodoxiei  de  azi.  Dar  epoca 
ce  urmează  îşi  va  avea  originalităţile  ei. 

Spiritualitatea  ei  va  fi  mai  pură  decât  cea  bi¬ 
zantină,  lupta  cătră  armonia  din  urmă  în  suflet  nu 
va  mai  prezenta  patosul  exagerat  bizantin,  puterea 
politică  pierde  tot  mai  mult  posibilitatea  imixtiunilor 
în  preocupările  spirituale  ale  Bisericii,  progresele 
în  cunoaşterea  sufletului  omenesc  găsesc  alte  me¬ 
tode  de  a  câştiga  lupta  cu  patimele  terestre,  asce¬ 
tismul  extern  cedează  terenul  cuvântului  —  suge- 
stiune.  Iubirea  de  aproapelui  trece  la  realizări  prac¬ 
tice  în  instituţiile  creştine  corporaţioniste.  înţele¬ 
gerea  învăţăturii  bisericeşti,  a  cultului  şi  a  obiceiu¬ 
rilor  sale  se  aprofundează  pe  măsură  ce  merge, 
sufletul  omenesc  este  cucerit  în  mai  mare  măsură 
de  idealurile  religioase.  Acestea  se  datoresc  şi  îm¬ 
prejurărilor  timpului,  sub  cari  stă  şi  Biserica  noastră- 

Datoria  noastră  a  tuturora  este  să  luăm  cât 
mai  des  contactul  viu  cu  stările  celorlalte  biserici 
ortodoxe,  cari  peste  contingenţele  naţionale  sunt  una 
în  a  păşi  mână  în  mână  cu  noi  spre  ţinta  fixată  de 
întemeietorul  ei  Isus  Hristos:  împărăţia  cerului. 

Dr.  D.  5TĂNILOAE. 


PENTRU  STUDIUL  ISTORIEI 
BISERICII  ROMÂNE. 


Biserica  este  instituţia,  prin  care  se  manifestă 
religia  în  societate.  Aşa,  religia  creştină  are  în  ser* 
viciul  său  biserica  creştină,  islamul  biserica  moha- 
medană,  etc. 

Românismul  nu  e  religie,  totuşi  vorbim  de  bise¬ 
rica  română  sau  românească. 

Romano-catolicilor  li  se  pare  aceasta  nejust. 

Istoria  organizaţiei  bisericii  creştine  însă  şi  a 
principiilor  acestei  organizări  dovedeşte,  că  numirea 
de  biserică  românească  nu  implică  echivoc  sau  con¬ 
trazicere,  ci  e  în  spiritul  desvoltării  prescrise  bisericii 
creştine  de  întemeietorul  ei  şi  de  conducătorii  ei. 

Biserica  românească  este  acea  parte  a  bisericii 
creştine,  care  cuprinde  în  sine  poporul  românesc. 

Formarea  de  biserici  naţionale  e  proces  admis 
de  spiritul  creştinismului,  de  doctrina  Mântuitorului 
şi  de  sfintele  canoane,  şi  se  întâmplă  în  sensul  des¬ 
voltării  ce  a  avut  Biserica  în  antichitatea  ecumenică. 

Domnul  nostru  Isus  Hristos  dă  preferinţă  naţiunii 
în  sânul  căreia  s’a  născut,  ca  de  exemplu  în  atitu¬ 
dinea  fată  de  Hananiancă  sau  în  porunca  ce  o  dă 
apostolilor  săi,  ca  abia  dupăce  vor  predica  12  ani 
în  Palestina  să  predice  şi  aiurea. 

Şi  predica  sfântului  apostol  Pavel  e  favorabilă 
principiului  naţional. 

Organizarea  ierarhică  a  bisericii  în  antichitate 
s’a  făcut  după  ţări :  episcopii  unei  provincii  se  grupau 
sub  conducerea  episcopului  din  capitala  provinciei. 

aşa  încât  provincia  politică  determina  şi  provincia 
bisericească. 

Sinodul  al  doilea  ecumenic,  ţinut  la  Constanti- 
nopole  în  anul  381,  consfinţeşte  acest  proces  de  des- 
voltare,  când  decretează  prin  canonul  3  al  său,  că 
episcopia  Constantinopolei  are  să  primească  în  orga¬ 
nizaţia  bisericească  acelaş  rang  şi  acelaş  cerc  de 
jurisdicţie,  pe  care-1  are  căpetenia  politică  din  acel 
oraş  în  organizaţia  politică,  şi  fiindcă  în  organizaţia 
politică  Constantinopolea  a  devenit  capitală  de  im¬ 
periu  şi  a  doua  Romă,  episcopia  Constantinopolei  e 
în  drept  să  devină  patriarhie  în  privinţa  jurisdicţiei 
şi  al  doilea  scaun  al  bisericii  în  rang. 

La  fel  a  declarat  şi  sinodul  al  IV-lea  ecumenic 
[Halkidon  451]  în  canonul  28  al  său  în  mod  expres, 
că  Roma  a  primit  rangul  întâi  în  biserică,  pentrucă 
a  fost  capitala  imperiului,  iar  Constantinopolea  merită 
rangul  al  doilea,  fiindcă  este  Roma  Nouă  şi  capitala 
a  doua. 

După  sinoadele  ecumenice  deci  organizaţia  bise¬ 
ricească  are  să  urmeze  pe  cea  politică.  Iar  orga¬ 
nizaţia  politică  tinzând  spre  formarea  de  state  na¬ 
ţionale,  organizaţia  bisericească  va  tinde  spre  for¬ 
marea  de  biserici  naţionale. 

Canonul  34  apostolic  prescrie  organizarea  bise¬ 
ricii  pe  naţiuni:  „Episcopii  fiecărui  neam  se  cuvine 
să  ştie  cine  este  cel  dintâi  între  ei  şi  să-l  socotească 
de  cap  şi  nimic  de  seamă  să  nu  facă  fără  învoirea 
lui,  ci  numai'  acelea  să  le  facă  fiecare,  ce  privesc 
parohia  lui  şi  satele  ce  ţin  de  ea.  Dar  nici  el  [capul] 
să  nu  facă  ceva  fără  ştiinţa  tuturor,  căci  aşa  va  fi 
înţelegere  şi  se  va  slăvi  Dumnezeu  prin  HristosV 

In  conformitate  cu  aceste  directive  canonice 
s’au  format  biserici  naţionale  în  creştinism,  excepţie 
făcând  naţiunile  subjugate  de  papa,  celce  pentru  a 
nu-şi  periclita  jurisdicţia,  n’a  aJmis  organizarea  dic¬ 
tată  de  canoanele  apostolice. 

1  Scrierile  Părinţilor  Apostolici,  edate  de  Facultatea  de  Teologie  din 
Chişinău,  voi.  U.  1928,  p,  273.  Trad.  I.  Mihălcescu. 

Intre  toate  bisericile  creştine  naţionale,  biserica 
română  are  distincţia,  că  este  mai  strâns  concres¬ 
cută  cu  naţiunea,  decât  oricare  altă  biserică  naţio¬ 
nală.  La  Bulgari,  la  Ruşi,  la  Greci,  la  Armeni 
[amintim  numai  orientali]  biserica  creştină  a  avut 
să  lupte  pentru  a  lua  locul  vechei  biserici  păgâne* 
de  care  s’a  servit  poporul  până  la  primirea,  uneori 
nu  tocmai  uşoară,  a  creştinismului.  „Toate  popoa¬ 
rele  creştine  de  azi  au  avut  un  trecut  păgân  şi  o 
epocă  de  încreştinare,  care  a  dărâmat  altare  vechi 
şi  a  stârpit  credinţe  ce  fuseseră  odinioară  isvor  de 
putere  pentru  strămoşi.  Câte  odată  mlădiţa  nouă  a 
credinţa  în  blândul  Isus  e  altoită  cu  forţa  pe  tulpina 
păgână,  tăiată  şi  arsă  de  sabie  şi  foc". 1 

Românii  însă  sau  născut  creştini ;  de  când 
există  poporul  român,  de  atunci  există  şi  biserica 
română;  altă  biserică  na  slujit  Românul,  decât  pe 
aceea,  care-i  dă  şi  azi  hrana  sufletească.  „La  po¬ 
porul  nostru  credinţa  şi  organizaţia  religioasă  nu 
s’au  adoptat  impuse  din  afară,  prin  forţă  politică,  ci 
au  crescut  încet  şi  organic  deodată  cu  formarea  şi 
consolidarea  lui  etnică".  „Aşa  sau  împletit  cele 
două  elemente  în  fiinţa  Românului:  „Un  creştin  de 
Român".  „La  noi  credinţa  creştină  s’a  prefăcut  în 
«lege  românească »  şi  s’a  contopit  cu  fiinţa  noastră 
etnică,  iar  organizaţia  bisericească  s’a  închegat  în 
legătură  armonică  şi  strânsă  cu  organizaţia  politică 
a  elementului  etnic.  Astfel  „desvoltarea  internă"  2 
a  bisericii  noastre  s’a  împletit  în  mod  indisolubil  cu 
desvoltarea  etnicului  nostru  în  manifestările  lui  su¬ 
fleteşti  [aşezăminte,  datine,  cultură],  iar  „desvoltarea 
externă"  cu  destinele  lui  politice". 3 

* 


1  Prof.  D.  Ioanovici,  Curs  de  Istoria  Bisericii  Române,  Oradea,  1924, 

(liiografat). 

3  Distincţie  propusă  de  Pârvan  şi  admisă,  dar  numai  în  teorie,  de 
Dobrescu. 

3  Idem.  G.  şi  V.  Pârvan:  Contribuţiuni  epigrafice  la  istoria  creşti¬ 
nismului  daco-roman.  Buc.  1911,  p.  132 — 135  şi  201,  şi  Şt.  Meteş :  Istoria 
bisericii  ardelene  până  la  1700  p.  18. 

Ştiinţa  istoriei  bisericii  române  e  relativ  nouă: 
prima  carte  de  Istoria  Bisericii  Române  a  apărut 
la  1813,  scoasă  în  Buda  de  Petru  Maior. 

Desvoltare  mai  mare  a  primit  abia  dela  anul 
1906,  când  Ministerul  Instrucţiunii  Publice  a  înfiinţat 
o  catedră  de  Istoria  Bisericii  Române  la  Facultatea 
de  Teologie  din  Bucureşti  (întâiul  titular  N.  Dobrescu] 
şi  a  însărcinat  pe  domnul  profesor  N.  Iorga  să 
scrie  o  carte  completă  şi  ştiinţifică  de  Istoria  Bi¬ 
sericii  Române. 

Domnul  profesor  Iorga  a  scris  cartea  cerută, 
prezentând  în  ea  icoana  vieţii  religioase  a  poporului 
nostru  în  aşa  fel,  încât  dădea  cea  mai  mare  impor¬ 
tantă  rolului  cultural  al  bisericii.  Definia  în  terminii 
următori  ştiinţa  pe  care  o  aşeza  pe  temelii  solide 
prin  cartea  sa:  „Istoria  bisericească  a  Românilor 
constă  —  căci  există  în  această  calitate  —  din  necon¬ 
tenitul  joc  de  înrâuriri  culturale,  de  mişcări  în  do¬ 
meniul  ideilor,  de  schimburi  de  conştiinţă,  de  cola¬ 
borare  pe  teren  cultural  —  cu  ţinta  religioasă  ose- 
bitoare,  în  tot  cuprinsul  neamului".  —  Şi  criteriul 
de  împărţire  a  materiei  în  cuprinsul  cărţii  e  de 
ordin  cultural,  nu  religios.  Era  de  aşteptat  aceasta 
dela  un  savant  laic. 

De  catedra  nou  creată  au  legat  mari  speranţe 
istoricii  timpului. 

Regretatul  V.  Pârvan  i-a  dedicat  o  cronică  în 
„Viaţa  Românească"1  întitulată:  „Studii  de  istorie 
bisericească",  în  care  scria:  „Ce-i  dreptul,  istoria 
bisericii  noastre  nu  se  poate  înţelege  deplin  fără 
istoria  generală  a  poporului  nostru.  Decât,  atâta 
vreme  cât  ea  e  privită  numai  ca  o  anexă  a  acestei 
istorii  generale,  sunt  o  mulţime  de  puncte,  în  ele 
foarte  însemnate,  ce  nu  pot  fi  tratate  mai  de  aproape 
tocmai  pentru  a  se  păstra  dreapta  măsură  în  ex¬ 
punerea  diferitelor  împrejurări  istorice  din  viaţa 
poporului  nostru.  Altfel  dacă  istoria  bisericii  se  tra¬ 
tează  ca  un  domeniu  de  studiu  pentru  sine,  vrednic 

1  An.  II,  voi.  V,  p.  HO — 7,  Iaşi.  Apr.  1907. 

de  a  fi  cercetat  şi  ca  unitate  istorică  deosebită.  In 
acest  caz  se  poate  da  o  mult  mai  mare  atenţie  nu 
numai  chestiunilor  de  organizare  bisericească  şi  de 
activitate  pastorală,  dar  chiar  atâtor  chestiuni  de 
istoria  culturii  în  general  [şcolile  de  pe  lângă  mă¬ 
năstiri]  şi  de  istoria  artelor  în  special  [arta  biseri¬ 
ceasca]" . „Dar,  ca  pe  toate  terenele  aşa  şi  în 

studiile  istorice,  azi  o  împărţire  a  muncii  a  devenit 
o  nevoe  de  prima  ordine.  Pentru  ca  diferitele  studii 
istorice  să  fie  deopotrivă  de  solide,  se  cere  o 
aprofundare  aşa  de  mare,  încât  învăţatului  într’o 
anume  direcţie  nu  i  rămâne  nici  timp  nici  energie 
de  prisos  pentru  cercetări  în  alt  domeniu. ...  In  astfel 
de  împrejurări  studiile  de  istorie  bisericească  ar 
trebui  să  cadă  asupra  acelora,  care  prin  chemarea 
lor  în  societate  sunt  mai  aproape  de  ele,  clericilor 
noştri.  Mai  precis,  profesorilor  noştri  dela  F acuitatea 
de  Teologie,  arhiereilor  noştri  şi  preoţilor  cu  studii 
universitare.  Dar  pentru  ca  istoricii  ceilalţi  să  poată 
lăsa  fără  grijă  studiile  de  istorie  bisericească  pe 
sama  acestora,  se  cere  o  condiţie  sine  qua  non.... 
Pregătirea  istorică  a  teologilor  noştri  —  dintre  cari 
se  recrutează  şi  se  vor  recruta  toţi  istoricii  biseri¬ 
ceşti  —  trebue  ridicată  la  acelaş  nivel  cu  pregătirea 
ce  se  dă  studenţilor  dela  Litere  în  secţia  istorică". 

Constată  că  în  Ardeal  teologii  şi-au  făcut  datoria 
în  ce  priveşte  istoriografia:  „In  Ardeal,  din  toate 
timpurile,  teologii  au  reprezentat  aproape  exclusiv 
întreaga  ştiinţă  istorică.  Şi  au  reprezentat-o  bine. 
In  trecut  ca  şi  azi".  Explicaţia  o  găseşte  în  împre¬ 
jurarea,  că  în  Ardeal  „biserica  iobagilor  valahi  a 
avut  nu  numai  să  lupte  pentru  păstrarea  credinţa 
strămoşeşti,  dar  să  reprezinte  şi  aspiraţiile  politice 
ale  credincioşilor.  Biserica  ardeleană  s’a  oţelit  în 
nevoile  îndurate  şi  de  aceea  ea  a  dat  oameni  tăvi 
şi  a  avut  prelaţi  şi  clerici  la  înălţimea  tuturor  cerin¬ 
ţelor,  chiar  şi  a  celor  ştiinţifice  istorice". 

* 

Rostul  şi  necesitatea  cultivării  istoriei  bisericii 
române  în  teologie  constă  în  aceleaşi  foloase,  ca  şi 

al  istoriei  bisericii  creştine,  dar  folosul  practic  pre¬ 
valează  faţă  de  cel  enciclopedic  şi  chiar  şi  faţă  de 
cel  apologetic. 

Folosul  cel  enciclopedic  vine  în  considerare  mai 
ales  la  studiul  istoriei  bisericii  creştine  universale. 
Acest  moment  a  determinat,  contrar  indicaţiunilor 
de  ordin  metodologic  scoase  din  obiectul  de  studiu 
însuşi  şi  rostul  său  în  pregătirea  clericală,  aşezarea 
studiului  istoriei  bisericeşti  la  noi  [nu  şi  în  Apus] 
la  începutul  studiilor  teologice.  Istoria  ne  dă  astfel, 
se  spune,  în  modul  cel  mai  economicos,  deodată, 
cunoştinţa  tuturor  noţiunilor  teologice,  fără  ca  aceasta 
să-i  vină  studentului  în  anul  întâi  greu,  căci  mate¬ 
rialul  enorm  e  făcut  atractiv  şi  asimilarea  lui  uşoară 
prin  singurul  fapt,  că  e  întreţesut  în  desfăşurarea 
evenimentelor  şi  e  prezentat  în  forma  de  povestire. 

Pentru  ştiinţa  istoriei  bisericii  române  rostul 
enciclopedic  ar  fi  de  înţeles  în  sensul,  că  prin  cul¬ 
tivarea  ei  noi  îi  vom  asigura  loc  în  istoria  biseri¬ 
cească  universală ;  şi  cu  cât  mai  bogată  va  fi  istoria 
bisericii  noastre,  cu  atât  mai  mare  şi  mai  de  frunte 
loc  va  ocupa  în  istoria  universală  a  bisericii  creştine. 

La  argumentarea  utilităţii  şi  necesităţii  studiului 
istoriei  bisericii  române  sunt  hotărâtoare  numai  con¬ 
sideraţiile  de  ordin  practic  şi  apologetic. 

In  privinţa  apologetică ,  cunoaşterea  trecutului 
bisericii  e  un  arsenal,  din  care-şi  pot  făuri  slujitorii 
bisericii  arme  pentru  apărarea  ei. 

Istoria  bisericească  furnizează  material  de  luptă 
în  controverse  de  orice  natură,  de  justificare,  de 
reformă  etc. 

Prin  istoria  bisericească  văd  organele  bisericii 
ce  a  fost,  înţeleg  ce  este,  şi  îşi  dau  seama  ce  poate 
şi  ce  treime  să  fie  în  viitor  rolul  bisericii  în  viaţa 
neamului.1  Concluzii  în  acest  sens  au  formulat  cu 
ajutorul  unei  repriviri  asupra  trecutului  bisericii  ro- 


1  Prof.  Dr.  S.  Reli:  Curs  de  istoria  bisericii  române,  litografiat  de 
I.  Beju,  Cernăuţi,  1929 — 30.  pag.  9. 

mâneşti  în  cărţi  speciale  mai  mulţi  autori  cu  nume 
cunoscute,  ca,  de  ex. :  N.  Dobrescu,  D.  Dron,  I.  Lupaş, 
I.  Ursu  etc. 

In  biserică  istoria  e  indispensabilă,  căci  biserica 
fiind  instituţie  conservatoare,  e  ţinută  să- şi  cunoască 
trecutul. 1 

Explicând  unele  apariţiuni,  de  multeori  de  natură 
să  îngrijoreze  şi  să  justifice  pesimismul,  istoria  le 
reduce  grozăvia  şi  le  arată  provizoratul.2  Prin  aceasta 
prepară  pe  slujitorii  bisericii  să  ştie  face  faţă  cata¬ 
strofelor  ce  se  vor  abate  în  viitor  asupra  bisericii, 
să  ştie  preîntimpina  şi  învinge  greutăţile  şi  piedecile 
ce  pun  timpurile  vitrege  şi  oamenii  răi  în  calea 
desvoltării  favorabile  a  bisericii. 

Pe  de  altă  parte  istoria  scoţând  în  evidenţă 
epocele  de  strălucitoare  înflorire  a  bisericii  afirmă 
şi  ridică  prestigiul  ei  în  faţa  tuturora,  iar  slujitorilor 
ei  le  insuflă  mândrie  şi  încredere  în  chemarea  lor. 

Folosul  practic  al  studiului  istoriei  bisericeşti 
se  manifestă  pe  lângă  acestea  prin  faptul,  că  istoria 
pune  la  dispoziţia  generaţiei  ce  se  ridică  experienţa 
generaţiilor  trecute,  dând  celei  dintâi  putinţa  de  a 
evita  greşelile  şi  de  a  imita  exemplele  bune  ale 
celor  din  urmă.  Utilitatea  practică  a  studiului  istoriei 
bisericii  române  o  exprimă  în  termeni  aleşi  şi  în 
stil  înalt  domnul  profesor  N.  Iorga  în  prefaţa  la 
ediţia  I.  a  cărţii  sale  de  „Istoria  bisericii  româneşti 
şi  a  vieţii  religioase  a  Românilor": 

„Nimic  nu  poate  fi  mai  folositor  pentruca  preoţii 
noştri  să  înlăture  anume  ispite,  pentruca  ei  să  cultive 
anumite  îndeletniciri  potrivite  cu  demnitatea  şi  che¬ 
marea  lor,  nimic  nu  poate  fi  mai  priincios  pentru 
a-i  face  să  înţeleagă  marea  misiune  culturală,  socială 
şi  naţională  care  li  se  impune,  legătura  strânsă  ce 
trebue  să  păstreze  cu  poporul,  cultul  de  artă  şi  carte 
cu  care  sunt  datori,  mândria  la  care  au  drept  îndată 
ce  vor  urma  bunele  tradiţii,  decât  priveliştea  unei 

*  Ibid. 

'  Idem,  pag  7, 

vieţi  organizate,  aproape  milenare,  în  cursul  căreia 
Mitropoliţii,  Episcopii,  Egumenii  şi  aşa  de  adeseori 
şi  smeriţii  călugări  ori  umilii  preoţi  de  mir  au  dat 
poporului,  ei  singuri  aproape,  toată  învăţătura,  au 
înzestrat  neamul  cu  o  limbă  literară,  cu  o  literatură 
sfântă,  cu  o  artă  în  legătură  cu  gustul  şi  cu  nevoile 
lui,  au  sprijinit  statul  fără  să  se  lase  a  fi  înghiţiţi 
de  dânsul,  au  călăuzit  neamul  pe  drumurile  pămân¬ 
tului  fără  a-şi  desface  ochii  dela  cer  şi  au  ridicat 
mai  sus  toate  ramurile  gospodăriei  româneşti,  — 
dând  istoriei  noastre  cărturari,  caligrafi,  sculptori  în 
lemn,  argintari,  oameni  de  stat,  ostaşi,  mucenici  şi 
sfinţi". 

* 

In  amintitele  sale  „Studii  de  istorie  bisericească" 
Pârvan  schiţase  şi  un  program  de  muncă  pe  tărâmul 
istoriei  bisericii  române.  El  serveşte  şi  ca  un  fel 
de  împărţire  reală  a  materialului  ce  cuprinde  aceasta 
ştiinţă.  In  lucrările  de  Istoria  bisericii  române  apărute 
de  atunci  încoace,  cari  au  realizat  în  mare  parte 
programul  schiţat  de  marele  cercetător  al  începu¬ 
turilor  naţionale  şi  bisericeşti,  nu  sa  adoptat  aceasta 
împărţire  reală.  Iorga  deosebeşte  epocele  şi  peri¬ 
oadele  istoriei  bisericii  române  după  criteriul  cam 
străin  al  limbii  folosite  la  slujbele  şi  în  cancelariile 
bisericeşti  în  diferitele  timpuri.  Dobrescu  o  împarte 
mai  mult  pe  secole,  fără  a  neglija  totuşi  cu  totul 
însemnătatea  evenimentelor  epocale,  inaugurătoare 
de  perioade.  Ca  program  de  activitate  în  domeniul 
istoriei  bisericii  române  însă,  cel  schiţat  de  Pârvan 
îşi  menţine  valoarea  încă,  nu  numai  ca  o  curiozitate 
de  istorie  literară,  ci  ca  îndrumări  încă  şi  azi  de 
interes  şi  de  folos,  date  de  un  istoric  competent. 

„Istoria  bisericească  se  ocupă,  fireşte,  în  primul 
loc  cu  însuşi  organismul  politic  religios  numit  biserică, 
atât  în  desvoltarea  sa  internă:  dogmatică,  etică  şi 
temporară,  cât  şi  în  relaţiile  sale  cu  alte  autorităţi 
bisericeşti,  ori,  apoi,  cu  puterea  civilă  reprezentată 
prin  statul  laic  şi  organele  sale  şi  cu  turma  drept- 

credincioşilor.  Dar  tot  în  istoria  bisericească  mai 
pot  fi  cuprinse  şi  fenomenele  culturale,  al  căror 
purtător  a  fost  biserica  prin  diferiţii  ei  membri  mai 
bine  înzestraţi  sufleteşte  ori  aflaţi  în  împrejurări  mai 
prielnice.  Atunci  când  biserica  unui  popor  nu  e 
zguduită  de  certe  confesionale  şi  certe  de  prelaţi, 
mulţi  din  membri  ei 1  se  pot  anume  deda  în  toată 
liniştea  sufletească  şi  la  ocupaţiuni  în  afară  de 
biserică,  precum  sunt  lucrările  ştiinţifice  şi  literare 
de  tot  felul,  ori  activitatea  pedagogică  în  sânul  şcoa- 
lelor  de  mănăstiri. 

Studiile  de  istorie  bisericească  pot  dară  cu¬ 
prinde:  1.  Studii  asupra  credinţă  şi  dogmelor.  In 
acest  sens  n’avem,  de  pildă,  până  azi  o  bună  istorie 
a  ereziilor  răspândite  la  noi  în  popor  şi  dintre  care 
bogomilismul  e  în  activitate  încă  până  azi.  Tot  aici 
ar  fi  de  studiat  influenţele  avute  de  alte  confesiuni 
asupra  confesiunii  noastre  ortodoxe:  în  special  în 
Ardeal  pe  vremea  luptelor  pentru  Reformă.  2.  Studii 
asupra  înrâuririi  morale  directe  şi  indirecte  avute 
de  biserică  asupra  credincioşilor  ei.  Aici  ar  intra 
istoria  relaţiilor  dintre  biserică  şi  credincioşi  în  dife¬ 
ritele  timpuri,  —  cu  istoria  nivelului  moral  şi  inte¬ 
lectual  al  preoţimii  în  acele  timpuri.  3.  Un  capitol 
foarte  mare  şi  bogat  al  istoriei  bisericeşti  e  istoria 
puterii  sale  temporare :  putere  politică  şi  avere.  Aici 
ştirile  sunt  aşa  de  numeroase,  iar  activitatea  bisericii 
noastre  aşa  de  plină  de  succese,  încât  o  astfel  de 
istorie  a  puterii  temporare  a  biserică  române  ar 
aduce  foarte  multe  lămuriri  noi  şi  preţioase  şi  cu 
privire  la  istoria  generală  a  neamului  nostru.  4. 
Istoria  relaţiilor  bisericii  române  cu  alte  biserici  şi 
cu  puterea  civilă,  reprezentată  prin  stat  şi  organele 
sale,  ar  trata  în  primul  rând  originile  şi  organizaţia 
bisericii,  iar  în  al  doilea  înseşi  acele  relaţii,  şi  anume : 
relaţii  cu  bisericile  de  care  a  atârnat  a  noastră  în 
diferite  timpuri;  relaţii  cu  bisericile  ce  au  avut  cre¬ 
dincioşi  ori  înrâurire  şi  în  părţile  noastre:  catolică, 

1  înţelege  clerici. 

protestantă,  etc.;  relaţii  între  unităţile  bisericeşti  din 
chiar  sânul  neamului  nostru:  între  biserica  moldo- 
veană  şi  cea  munteană  şi  între  amândouă  şi  cea 
ardeleană;  în  sfârşit  relaţiile  cu  puterea  civilă,  pe 
ajutorul  căreia  se  reazimă  întreaga  organizare  a 
bisericii  noastre.  Cât  priveşte  relaţiile  cu  credin¬ 
cioşii,  ele  se  pot  aproape  toate  studia  sau  la  istoria 
morală  a  bisericii,  sau  la  cea  temporară  [daniile  şi 
ajutoarele  materiale].  5.  Fenomenele  culturale  la 
care  ia  parte  biserica  ori  chiar  singură  le  conduce 
ar  fi  toate  de  cuprins  într’o  istorie  a  culturii  bise¬ 
riceşti  la  Români. 

Toate  acestea  din  punct  de  vedere  al  istoriei 
generale  bisericeşti.  Dar  vin  apoi  nesfârşitele  feţe 
şi  puncte  de  vedere  mai  speciale,  din  care  se  pot 
face  tot  felul  de  studii  de  istorie  bisericească.  Astfel 
e  chipul  aşa  de  cu  predilecţie  răspândit  la  noi  al 
istoriei  diferitelor  dieceze  şi  arhidieceze:  „Mitropolia 
Moldovei",  „Mitropolia  Ungrovlahiei",  „Mitropolia 
Ardealului",  „Episcopia"  cutare,  ori  „Episcopiile" 
cutare  din  cutare  ţară  românească.  Sau  celalalt  chip 
tot  aşa  de  răspândit,  biografic :  „Viaţa  şi  activitatea 
mitropolitului,  ori  episcopului,  ori  episcopilor" _ 

Insfârşit  încă  un  fel  de  activitate  istorică  bise¬ 
ricească,  iarăşi  destul  de  răspândit,  şi  despre  care 
putem  spune  că  a  dat  şi  bune  rezultate,  e  de  a  pu¬ 
blica  simplul  material  istoric  neprelucrat.  Fie  orân¬ 
duit  din  punct  de  vedere  politic-bisericesc  [de  pildă 
„Condica  sfântă"],  fie  din  punct  de  vedere  mai  ge¬ 
neral,  bisericesc-cultural  [majoritatea  publicaţiilor]. 

* 

Articolul  lui  Pârvan  mai  dădea  îndrumări  cum 
trebue  să  se  scrie  istorie  bisericească  şi  cum  nu  e 
permis  a  o  scrie. 

De  atunci  istoriografia  română  a  progresat  aşa 
de  mult,  încât  istoricul  începător,  mai  ales  când  el 
are  ca  pregătire  de  bază  Teologia,  nu  Literele,  simte 
înaintea  tuturor  celorlalte  greutăţi  şi  lipsuri,  nevoia, 
remarcată  şi  de  istoricii  literaţi,  a  unei  bibliografii. 

care  să-i  arate  stadiul  cercetărilor  în  diferitele  do¬ 
menii  ale  istoriografiei  române.  La  Cluj  s  a  încercat 
redactarea  bibliografiei  istorice  pe  câţiva  ani,  în 
Anuarul  Institutului  de  Istorie  Naţională  de  acolo. 
„Cultura  Naţională"  din  Bucureşti  a  publicat  câteva 
luni  un  buletin  al  cărţii.  Librăria  Suru  are  catalog 
anual,  ca  librăriile  apusene.  Aceste  încercări  au 
astupat  numai  puţine  goluri.  Lipsa  amintită  îngreu¬ 
iază  încă  munca  celor  ce  trăiesc  departe  de  cele 
patru  centre  universitare.  Chiar  dacă  au  adus  cu 
sine  pregătirea  dela  seminarul  istoric  universitar 
cerută  de  Pârvan  la  1907,  faptul  că  nu  se  pot  ţine 
la  curent  cu  progresul  de  pretutindeni  al  ştiinţei  lor, 
le  taie  mult  din  avânt. 

E  uşor  de  înţeles  însă,  că  tocmai  simţirea  nevoii 
bibliografiei  curente  denotă  îmbucurătoarea  stare 
de  fapt,  că  studiul  istoriei  bisericii  române  a  pro¬ 
gresat  mult  şi  e  în  continuu  progres  în  aşa  măsură, 
încât  costă  osteneală  urmărirea  lui  exactă  după 
toate  laturile  şi  în  toate  direcţiile.  Aceasta  face  de 
dorit  şi  o  nouă  lucrare  mare  de  sinteză,  care  să 
întreacă  în  bogăţie  materială  pe  a  d-lui  prof.  Iorga. 

ŞT.  LUPŞA. 


PREDICA  DE  AZI. 


„Fugiţi  de  prieteniile  uşoare  şi  împrieteniţi- vă 
cu  Isus,  Socrate,  Platon,  Seneca,  Tomas,  Carlyle". 
Citez  acest  pasaj  din  discursul  rostit,  apoi  tipărit  şi 
împărţit  între  o  serie  de  sublocotenenţi.  Era  marea 
lor  sărbătoare:  avansarea  la  gradul  de  sublocotenent. 
S’a  oficiat  slujbă  religioasă  —  preoţii  au  cuvântat 
îndemnând  pe  noii  sublocotenenţi  să-şi  întemeieze 
viaţa  şi  activitatea  pe  învăţătura  lui  Hristos  —  şi 
atunci  s’a  găsit  de  cuviinţă  din  altă  parte  să  li  se 
dea  recomandaţia  de  mai  sus. 

Nu  de  mult  am  avut  o  discuţie  cu  un  domn  in¬ 
giner,  profesor  la  şcoala  politehnică  din  Timişoara, 
îmi  spunea  inginerul-profesor  următoarele:  Religia 
lui  Hristos  distruge  tocmai  bunul  de  cea  mai  înaltă 
valoare  pentru  necesităţile  noastre  de  stat  naţional. 
Crizele  din  ţara  românească  se  reduc  la  una  sin¬ 
gură:  criza  vieţii.  Sănătatea  trupească  a  neamului 
este  slabă,  deci  boala  sufletească  ne  împiedecă  să 
găsim  resursele  de  energie  spre  a  putea  face  faţă 
necesităţilor  vieţii  moderne. 

Acum  câţiva  ani  Păr.  Septimiu  Popa,  profesor 
de  religie,  a  publicat  în  numărul  de  Crăciun  al  re¬ 
vistei  „Ţara  noastră"  un  impresionant  articol,  în  care, 
în  mod  intuitiv,  arăta  opera  distructivă  pe  teren  re- 
ligios-moral  pe  care  o  săvârşesc  intelectualii,  atât 
la  oraş  cât  şi  la  sate. 

In  primăvara  anului  1921  la  liceul  „Carmen 
Sylva"  din  Timişoara  venise  un  domn  inspector  ge¬ 
neral.  Dupăce  controlase  condica  de  prezenţă  şi  vă¬ 
zuse  că  am  oră  de  religie  în  cl.  VIII  mi  se  adresă :  — 
Ai  oră,  părinte?  —  Da.  —  La  care  clasă?  —  La  clasa 

VIII- a.  — Cum?  D-Voastră  faceţi  religie  şi  la  clasa 
VlII-a?  Doar  nu  aveţi  de  gând  să  faceţi  popi  din 
fete?  —  Nu —  i-am  răspuns  —  căci  legiuirile  noastre 
bisericeşti  nu  admit  acest  lucru.  —  Ei,  atunci  ce  rost 
are  religia  în  cl.  VlII-a  de  fete?  —  Vreau,  îi  spu¬ 
neam  dlui  inspector,  ca  viitoarele  mame  să-şi  crească 
copiii  în  aşa  fel,  încât  să  nu  mai  poată  pune  între¬ 
bări  de  felul  întrebării  D-Voastră. 

Am  făcut  pomenire  despre  aceste  afirmaţiuni 
fiindcă  ele  denotă  în  mod  clasic  starea  de  spirit  sui 
generis  a  intelectualilor  noştri  în  legătură  cu  pro¬ 
blema  religioasă.  O  criză  religioasă  grozavă  bântue 
în  toate  straturile  sociale  ale  neamului  nostru.  Ur¬ 
mările  acestei  crize  nu  ne  îngrozesc  în  deajuns, 
fiindcă  nu  au  luat  forma  destul  de  pronunţată  a 
unei  revoluţii  bisericeşti,  ci  criza  apare  deocamdată 
sub  forma  unei  epidemii  spirituale.  Cercetând  cu 
mai  multă  atenţiune  ne  convingem  că  în  jurul  no¬ 
stru  în  realitate  se  petrece  o  revoluţie  împotriva  re¬ 
ligiei,  a  credinţei  şi  a  supranaturalului.  Criza  reli¬ 
gioasă  la  noi  sar  putea  asemăna  cu  o  boală  înşe¬ 
lătoare  ce  se  furişează  hoţeşte  în  corp  atacând  rând 
pe  rând  toate  organele.  înfăţişarea  externă  a  cor¬ 
pului  nu  dă  nimic  de  bănuit,  nu  poţi  observa  opera 
destructivă  ce  se  săvârşeşte  în  mod  lent  în  internul 
corpului.  Virusul  destructiv  la  început  se  manifestă 
în  afară,  doar  în  forma  apatiei  mereu  crescânde. 
La  fel  stăm  cu  viaţa  religioasă:  o  apatie  faţă  de 
problemele  religioase  şi  faţă  de  problemele  reve- 
laţiunii  dumnezeeşti. 

Lipsă  de  hrană  spirituală  s’ar  părea  că  nu  duce 
viaţa  noastră,  căci  nici  odată  masa  hranei  spirituale 
nu  a  fost  aşa  de  îmbelşugată  cum  este  astăzi.  Rea¬ 
litatea  este  însă,  că  mâncarea  duhovnicească  ce 
se  dă  azi  tuturor  straturilor  noastre  sociale  distruge 
sufletul.  Mă  gândesc  anume  la  otrava  pe  care  o 
picură  în  suflete  unele  cărţi,  ziare,  reviste  şi  broşu¬ 
rile  de  propagandă,  cari  parcă  urmăresc  un  singur 
scop:  distrugerea  vieţii  religioase.  Un  front  unitar 
puternic  antireligios  s’a  format  la  noi.  Rotativele  şi 

tribunele  publice  sprijinesc  sistematic  şi  conştient 
ofensiva  acestui  front.  Autoritatea  bisericească  este 
atacată  făţiş,  personalităţile  proeminente  ale  vieţii 
bisericeşti  sunt  atacate  şi  terfelite  în  cel  mai  trivial 
chip;  şi  la  fel  preoţimea.  Mărturisesc  în  toată  sin¬ 
ceritatea,  că  în  presa  comunistă  din  Germania  şi 
Austria  nu  mi-a  fost  dat  nici  pe  departe  se  găsesc 
asemenea  cuvinte  la  adresa  Bisericii,  cum  am  putut 
ceti  în  presa  zisă  burgheză  creştină  dela  noi. 

Alt  atac  porneşte  cu  alte  mijloace  şi  metode: 
zi  de  zi  se  strecoară  în  suflete  insinuarea,  că  religia 
este  o  scornitură  a  popilor,  că  persoana  lui  Hristos 
este  o  persoană  mistică,  creştinismul  este  cea  mai 
mare  piedecă  în  calea  progresului  şi  a  dreptăţii  so¬ 
ciale.  Iată  pe  scurt  explicaţia  că  sub  ochii  noştri 
creşte  o  generaţie  de  atei.  Religia,  cea  nouă  este 
un  amestec  de  principii  filozofice,  iar  morala  noua 
poartă  titlul :  umanitarism.  Sfinţii  pe  cari  îi  adoară 
sunt:  Zoroastru,  Budha,  Confucius. 

Astfel  judecând  situaţia,  nu  mai  poate  uimi  pe 
nimeni  îngrozitorul  indiferentism  religios  dela  noi; 
aşa  se  explică  atitudinea  ortodocşilor  faţă  de  legea 
cultelor  şi  faţă  de  concordat. 

Stând  de  vorbă  cu  intelectualii  şi  ascultându-le 
părerile  în  chestiuni  religioase  —  fireşte  nu  mă  gân¬ 
desc  la  discursurile  lor  patetice  dela  diferitele  ser¬ 
bări  —  nu  ştii  ce  să  faci:  să  râzi  sau  să  plângi. 
Ţin  să  amintesc  aci  de  o  întâmplare  din  Timişoara. 
Se  discuta  problema  ortodoxă  şi  a  catolicismului : 
care  biserică  este  cea  adevărată?  Le-am  zis:  îtnprie- 
teniţi-vă  cu  rugăciunea  mai  întâi  şi  cu  învăţătura  Bise¬ 
ricii  şi  abia  după  aceia  discutaţi  asemenea  probleme! 

Am  considerat  drept  datorie  de  conştiinţă  să 
fac  pomenire  de  aceste  câteva  fenomene,  nu  ca  să 
insult  pe  unii  sau  pe  alţii,  ci  convins  că  trebue  să 
facem  un  bilanţ  real  al  religiosităţii  noastre.  Ne 
propunem  să  examinăm  problema  predicii  de  azi; 
ori,  spre  a  putea  da  soluţii  trebue  să  privim  reali¬ 
tatea  în  faţă,  ori  cât  de  dureroasă  şi  precară  ar  fi. 
Nu  învinovăţim  pe  nimeni,  căci  altceva  interesează. 

Ne  interesează  şi  vrem  să  ştim:  ce  trebue  să  facem, 
de  unde  să  începem  lucrul  pentruca  să  ne  putem 
achita  —  pe  cât  puterile  ne  ajută  —  de  misiunea 
ce  ni  sa  încredinţat. 

Până  la  anul  1918  Biserica  noastră  —  înţeleg 
Biserica  ortodoxă  din  mitropolia  noastră  —  sa  găsit 
în  defensivă.  Dela  1918  până  azi  este  o  epocă  pe  care 
am  putea-o  caracteriza  corespunzător  numind-o  epocă 
de  transiţie.  Rămâne  ca  de  acum  înainte  să  ne  încop- 
ciem  activitatea  acolo  unde  am  încetat  opera  pozitivă. 

Recunoştinţa  pentru  tot  ce  a  făcut  Biserica  noa¬ 
stră  neamului  românesc  a  început  să  dispară  —  nici 
măcar  în  discursurile  de  circumstanţă  nu  mai  găseşti 
note  de  sinceritate.  Profitorii  de  demnităţi  şi  averi 
materiale  de  pe  urma  luptei  pe  care  a  dat-o  Bise¬ 
rica  pentru  apărarea  şi  conservarea  sufletului,  pentru 
asigurarea  triumfului  dreptăţii  româneşti,  au  azi  cel 
mult  cuvinte  de  ocară  la  adresa  Bisericii. 

Misiunea  Bisericii  este  ofensivă  constantă,  pen- 
truca  focul  dumnezeesc  din  ziua  Rusaliilor  nu 
trebue  numai  păstrat,  ci  el  trebue  să  se  răspân¬ 
dească  şi  mereu  să  se  transforme  în  vâlvătae 
care  să  cuprindă  lumea  întreagă.  Noi  toţi  trebue  să 
fim  cetatea  din  vârful  muntelui,  care  se  vede  stră¬ 
lucind  de  departe  şi  atrăgând  sufletele  omeneşti 
dela  mari  distanţe.  Să  fim  cetatea  în  care  toţi  suntem 
fraţi  şi  surori,  cetate  în  care  un  singur  soare  stră¬ 
luceşte:  soarele  dragostei!  Biserica  este  cetatea  spre 
care  trebue  să  alerge  oamenii  din  toate  părţile,  căci 
numai  acolo  pot  găsi  ceeace  caută  şi  doresc:  gân¬ 
durile  ideale  cari  dau  înţeles  vieţii,  dragostea  care 
face  viaţa  frumoasă  şi  plăcută,  ajutorul  frăţesc  care 
face  uşoară  umblarea  pe  cărările  vieţii  şi  respectul 
pentru  demnitatea  omenească  la  care  fiecare  om 
este  îndreptăţit 

Dacă  aceasta  este  menirea  Bisericii,  atunci  cum 
se  face  că  atâta  lume  stă  departe  de  ea?  Sau 
poate  există  în  lume  vre-o  concepţie  de  viaţă  care 
l-ar  putea  mulţumi  mai  deplin  pe  om?  Există  vre-o 
concepţie  de  viaţă  care  să  poată  oferi  omului  ceva 

mai  profund,  mai  înalt,  mai  adevărat,  mai  puternic, 
mai  sublim,  mai  fericitor,  decât  ceeace  dă  sufletului 
omenesc  concepţia  creştină?  Nu  există  în  lume 
nimic,  nici  un  sistem  de  viaţă,  care  să  se  poată  ase¬ 
măna  din  acest  punct  de  vedere  cu  creştinismul, 
căci  nici  un  alt  sistem  nu  se  întemeiază  pe  suflet 
şi  nu  se  îndreaptă  spre  suflet  ca  creştinismul.  Pro¬ 
paganda  creştină,  predica  creştină,  se  întemeiază 
pe  trezirea  sufletului  şi  urmăreşte  reînoirea  simţirei 
şi  bunuri  spirituale. 

Arma  spiritului  este  cuvântul.  Cuvântul  scris  şi 
cetit  „Credinţa  vine  prin  auz"  zice  sf.  Pavel.  Orice 
credinţă,  orice  ideologie,  orice  crez  de  viaţă  se  pro¬ 
pagă  prin  cuvânt.  Ce  s’ar  fi  ales  de  bolşevism,  dacă 
nu  avea  presă  şi  propagandişti?  Ce  sar  alege  de  par¬ 
tidele  politice,  dacă  nu  ar  avea  presă  şi  propagan¬ 
dişti  ?  Toate  îşi  datoresc  succesul  reclamei  şi  presei. 

Cuvântul  este  mijlocul  natural  prin  care  se  pro¬ 
pagă  ideile  şi  acest  mijloc  a  fost  întrebuinţat  de 
însuşi  Domnul  nostru  Isus  Hristos.  Sfinţilor  săi  apo¬ 
stoli  le  porunceşte  ca  şi  ei  acest  mijloc  să-l  între¬ 
buinţeze  întru  răspândirea  Evangheliei.  Prin  puterea 
magică  a  cuvântului,  a  predicei,  trebue  câştigată 
pentru  creştinism  fiecare  generaţie  nouă,  căci  forme 
şi  obiceiuri  se  pot  moşteni,  dar  duh  şi  dispo¬ 
ziţii  sufleteşti  nu;  acestea  trebuesc  trezite  şi  îm¬ 
părtăşite  fiecărei  generaţiuni  în  parte.  Sfântul 
Pavel  îndeamnă  pe  Timotei  scriindu-i:  „Nevo- 
ieşte-te  să  te  arăţi  pe  tine  însuţi  lămurit  înaintea  lui 
Dumnezeu,  lucrător  neruşinat,  drept  îndreptând  cu¬ 
vântul  adevărului".  Sunt  lucruri  prea  bine  cunos¬ 
cute  acestea  şi  la  noi:  dovadă  că  de  un  timp  în- 
coaci  se  predică  şi  se  scrie  cum  poate  în  trecutul 
nostru  nici  odată  nu  s’a  scris  şi  nu  s’a  predicat. 
Dar  tot  aşa  de  adevărat  este,  că  nici  odată  în  tre¬ 
cutul  nostru  nu  am  avut  de  înregistrat  atâta  indife¬ 
rentism  ca  în  zilele  noastre.  Cum  se  explică  acest 
fenomen  curios? 

Predica  şi  ostenelile  noastre  nu  dau  rezultate, 
deoarece  cuvintele  pe  cari  le  spunem  de  sute,  de 

mii  de  ori  în  una  şi  în  aceeaş  legătură  încep  să-şi 
piardă  efectul,  sensul;  noţiunea  cuvintelor  sa  de- 
valvat.  Aceleaşi  cuvinte  de  cari  ne  folosim  noi,  le 
folosesc  şi  alţii  schimbându-le  sensul  şi  luândule 
puterea.  Gândiţi-vă  bunăoară  la  cuvântul:  dragoste . 
Nu  sunt  multe  cuvinte  în  vocabularul  nostru,  de  cari 
să  se  fi  uzat  în  chip  atât  de  păcătos  ca  tocmai  de 
acest  cuvânt.  Dacă  ar  fi  să  însemnăm  tot  ce  se  îm¬ 
bracă  în  acest  cuvânt  ne-am  convinge  că  lucruri  de 
«cel  mai  izbitor  contrast  ne  sunt  spuse  prin  cuvântul 
dragoste.  Ceeace  are  omul  mai  înalt  şi  mai  sfânt,  dar 
şi  ceeace  este  mai  josnic  în  natura  omenească  se 
numeşte  dragoste.  Gânduri  cari  îl  fac  pe  om  asemenea 
îngerilor,  dar  şi  fapte  cari  îl  înjosesc  mai  mult  decât 
animalele,  primesc  numele  de  dragoste.  Răsună  acest 
cuvânt  de  pe  toate  amvoanele  sfinte  ale  bisericilor 
creştine,  dar  în  acelaş  timp  şi  în  localurile  de  per- 
diţie.  Şi  când  te  gândeşti  că  sf.  apostol  şi  evan¬ 
ghelist  Ioan  căutând  un  cuvânt  care  să  exprime  mai 
corespunzător  fiinţa  lui  Dumnezeu  a  zis:  Dumnezeu 
dragoste  este! 

Nu  mai  are  cuvântul  dumnezeesc  puterea  ne¬ 
cesară  nici  pentru  motivul  că  oamenii  şi-au  pierdut 
contactul  cu  el,  nu  ştiu  de  unde  este  şi  ce  vrea  să 
spună.  In  privinţa  aceasta  am  găsit  într’o  carte  un 
exemplu  foarte  edificator.  Un  preot  catolic  intră 
într’o  tutungerie  la  Berlin  să-şi  cumpere  ţigarete. 
Din  vorbă  în  vorbă  tutungiul  zice:  —  Dragă  domnule, 
nu  trăeşte  omul  numai  cu  pâne,  cum  foarte  bine  a 
zis  Schiller  sau  Goethe  care  ne-a  lăsat  această 
maximă!  —  Vezi,  am  cetit  şi  eu  opera  clasicilor 
noştri,  dar  cu  timpul  mai  uiţi  câte  ceva  din  ceeace 
au  scris  ei! 

Nu  este  greu  să  vă  convingeţi  cât  haos  există 
şi  la  noi  din  acest  punct  de  vedere.  Un  preot,  după 
predică  se  pomeneşte  cu  un  tinăr,  care  sfios  se 
apropie  de  el  cu  rugămintea:  —  Vă  rog  să-mi  spuneţi, 
de  unde  aţi  scos  cuvintele  frumoase  pe  cari  le-aţi  citat 
în  predica  de  azi?  —  Cari  anume  cuvinte,  întreabă 
preotul?  —  Precis  nu  le-aşi  mai  putea  reproduce, 

însă  era  vorba  despre  pierderea  sufletului.  —  A,  da, 
ştiu,  a  zis  preotul:  te  gândeşti  la  cuvintele:  Ce  ar 
folosi  omului  dacă  ar  dobândi  lumea  întreagă,  dar 
şi-ar  pierde  sufletul?!  Aceste  cuvinte  sunt  rostite 
de  Isus.  —  îmi  daţi  voe  să  mi  le  notez.  —  Cum  se 
nu,  i-a  zis  preotul,  însă  cuvintele  acestea  la  noi  le 
cunosc  până  şi  copiii! 

Acest  caz  ilustrează  tocmai  ceeace  spuneam 
mai  sus :  ştim  că  sunt  cuvinte  biblice,  le  cunoaştem, 
dar  am  pierdut  contactul  cu  ele.  Că  anumite  cu¬ 
vinte  sunt  biblice  se  ştie,  însă  nu  mai  ştim  că  sunt 
cuvinte  dumnezeeşti  date  oamenilor  ca,  cu  ajutorul 
lor,  să  poată  găsi  adevărul  despre  sine  şi  despre 
lume.  Cine  se  mai  gândeşte  astăzi  că  cuvântul  bi¬ 
blic  este  tot  ce  înţelepciunea  omenească  posedă  ca 
mai  sfânt,  mai  adevărat  şi  mai  preţios?  Se  mai  gân¬ 
deşte  cineva  că  un  singur  cuvânt  biblic  are  puterea 
şi  darul  ca  să  salveze  viaţa  întreagă  a  unui  om  şi 
să-l  facă  fericit?  Se  gândeşte  cineva  că  bunăoară 
cuvintele:  « nici  un  păr  din  cap  nu  poate  cădea  fără 
voia  Tatălui  vostru  din  ceriuri»  au  darul  să  dea 
omului  fericire  şi  siguranţă  în  viaţă  făcându-1  să  se 
simţească  asemenea  copilului  ce  şade  pe  genunchii 
tatălui  său,  ferit  de  orice  primejdie?  Şi  oare  de  ce 
nu  se  mai  ştiu,  nu  se  mai  simţesc  aceste  adevăruri, 
stâlpi  reali  ai  vieţii  omeneşti?  Din  fiecare  cuvânt 
biblic  ţâşneşte  năvalnic  puterea  şi  bucuria  vestei 
bune,  însă  cuvintele  biblice  din  nenorocire  au  ajuns 
să  fie  doar  citate...  când  se  rostesc  ceice  le  aud, 
le  repetă  în  gând  şi-şi  zic:  A  da,  acestea  le  cunoa¬ 
ştem!  Insă  inimile  nu  se  încălzesc,  sufletul  nu  tre¬ 
sare.  Ajungând  să  fie  recitate  în  mod  mehanic  cu¬ 
vintele  biblice  nu  au  darul  să  aprindă  în  inimi  nici 
bucuria  mântuirii,  nici  convingerea  învierii  şi  a  vieţii 
vecinice.  Obicinuirtţa  toceşte  şi  tâmpeşte.  Sub  po¬ 
vara  obicinuinţei  cuvintele  dumnezeeşti  devin  fraze, 
cuvintele  descoperirii  dumnezeeşti  se  transformă  în 
proverbe. 

Cuvântul  este  sabia  Duhului.  Ascuţită  şi  stră¬ 
lucitoare  trebue  să  fie  sabia  aceasta.  Ori  ea  s’a  tocit. 

So  ascuţim  din  nou,  călind-o  în  focul  Duhului  sfânt.. 
Lupta  spirituală  nu  este  o  frază  goală,  ci  o  realitate,, 
iar  dovada  o  avem  în  ravagiile  pe  cari  le-a  produs 
arma  cuvântului  folosită  de  atei. 

Ori  cine  doreşte  şi  vrea  să  vâneze  oameni  cu 
arma  cuvântului  —  poruncă  ce  ne-a  dat-o  Mântui¬ 
torul  aceasta  este  —  acela  trebue  să  folosească 
cuvinte  cari  aprind  şi  trezesc  făcând  să  lumineze 
frumseţea  şi  puterea  Evangheliei.  Orice  concepţie  de 
viaţă  se  întemeiază  pe  idei  şi  trăeşte  din  idei.  Ideile 
concepţiei  creştine  despre  viaţă  trebuesc  vestite  şi 
răspândite  la  fiecare  generaţie,  cu  alte  cuvinte  fie¬ 
cărei  generaţii  trebue  să-i  comunici  ideologia  cre¬ 
ştină,  s’o  înveţi,  s’o  convingi  şi  s’o  însufleţeşti.  Mij¬ 
locul  cel  mai  propriu  pentru  această  operă  este  cu¬ 
vântul.  Aşa  se  explică  necesitatea  de  a  face  edu¬ 
caţie  religioasă  fiecărei  generaţii  în  parte.  Dar  pen- 
truca  apostolia  noastră  să  dea  rezultatul  dorit,  cu¬ 
vântul  nostru  trebue  lămurit  şi  tâlcuit  adânc.  Nu 
plat,  banal. 

Să  luăm  un  exemplu.  Avem  textul  minunat  al 
cuvintelor:  „Căutaţi  mai  întâi  împărăţia  lui  Dumnezeu 
şi  toate  celelalte  se  vor  da  vouă1*.  Dacă  ne  vom 
mărgini  să  cităm  aceste  cuvinte  explicându-le  aşa 
cum  sa  obicinuit  pe  vremuri,  atunci  cu  puţin  se  vor 
alege  cei  cari  ascultă  vestirea  noastră.  Inchipuiţi-vă  că 
vom  vesti  aceste  cuvinte  de  pe  amvonul  unei  biserici 
deia  oraş.  Stările  noastre  sociale  de  prin  oraşe  vă  sunt 
bine  cunoscute,  deci  veţi  înţelege  uşor  ce  reflexii 
se  vor  face!  Căutaţi  mai  întâi  împărăţia  lui  Dum¬ 
nezeu!  Ori  simfonia  vieţii  complicate  de  azi  un  alt 
crez  a  format !  Căutaţi  mai  întâi  de  Luni  până  Sâm¬ 
bătă  seara  pânea  de  toate  zilele,  căci  altfel  împă¬ 
răţia  lui  Dumnezeu  nu  vă  va  fi  de  nici  un  folos !  Şi 
totuşi  realitatea  vieţii  nici  odată  nu  a  dovedit  mai 
cu  prisosinţă  adevărul  cuvintelor  biblice  ca  tocmai 
azi.  împărăţia  bunurilor  pământeşti  nici  odată  nu  a 
fost  mai  cu  prisosinţă  câştigată  decât  astăzi.  Trăim 
vremile  celor  mai  mari  cuceriri  tehnice.  Lampa  cu 
gaz  a  fost  înlocuită  cu  becuri  electrice,  vitrinele 

feeric  luminate,  inscripţiile  de  reclamă  luminate  cu 
lumina  electrică  pe  acoperişurile  caselor,  trenuri 
exprese,  automobile,  aeroplane,  radio,  fiecare  zi 
aduce  invenţia  unei  nouă  maşini.  Spiritul  omenesc 
stăpâneşte  puterile  naturii.  Majoritatea  oamenilor 
ne  aruncă  priviri  ironice  şi  cuvinte  răutăcioase:  ce 
sar  fi  ales  de  lume  dacă  urma  cuvintele  evanghe¬ 
liei:  „Căutaţi  mai  întâi  împărăţia  lui  Dumnezeu?" 
Toate  aceste  bunuri  ne  rămâneau  străine! 

Adevărat,  însă  care  este  binecuvântarea,  feri¬ 
cirea  obţinută  prin  toate  aceste  realizări?  Armata 
de  milioane  a  proletarilor,  a  desmoşteniţilor,  lipsa 
de  locuinţe.  Ura  mereu  crescândă  între  diferitele 
clase  sociale  —  ura  care  striveşte  viaţa  şi  preface 
fiecare  fabrică  în  teren  de  răsboi.  O  imensă  mul¬ 
ţime  de  oameni  flămânzi  şi  goi,  astăzi  în  epoca 
culturii,  civilizaţiei  şi  a  celor  mai  mari  realizări  ale 
inteligenţei  omeneşti!  Nici  închipui  nu  se  poate  un 
mai  prielnic  teren  sufletesc  pentru  îndemnul  dum- 
nezeesc  „Căutaţi  mai  întâi  împărăţia  lui  Dumnezeu" 
decât  stare  de  nespusă  mizerie,  epoca  de  faliment 
la  care  ne-a  adus  trufia  satanică! 

Noi  lăsăm  ca  lumea  să  se  frământe  în  chinurile 
lui  Tantalus,  în  loc  să  strigăm  în  auzul  tuturora  şi 
să  lămurim  adevărul  vecinie,  că  toată  această  mi¬ 
zerie,  cu  adevărat  de  iad,  nu  este  altceva  decât  ur¬ 
marea  firească  a  rătăcirii  sufletului  omenesc.  Toată 
munca,  toată  stăpânirea  asupra  pământului  şi  asupra 
puterilor  naturii  şi  întreagă  activitatea  inteligenţei 
omeneşti  se  prefac  în  blestem  dacă  s’a  pierdut  con¬ 
tactul  intim  sufletesc  cu  împărăţia  lui  Dumnezeu, 
cu  împărăţia  dragostei,  a  dreptăţii  şi  a  frăţietăţii  cre¬ 
ştineşti!  Răsună  puternic,  vibrant  şi  mişcător  cu¬ 
vântul  nostru  în  care  arătăm  că  din  toată  această 
mizerie  socială  numai  cuvintele  ne  pot  salva?  In 
realitate  se  petrece  altceva:  duşmanii  creştinismului 
tocmai  mizeria  socială  o  întrebuinţează  ca  armă  prin¬ 
cipală  împotriva  creştinismului! 

Cuvântul  nostru  ar  trebui  asemenea  unui  ciocan 
să  lovească  clopotul  inimilor,  încât  glasul  inimii,  al 

conştiinţa  să  fie  auzit.  Cuvintele:  suflet,  har  dumne- 
zeesc,  cer,  şi-au  pierdut  sensul,  au  devenit  ceva  de 
prisos,  căci  duhul  Mamonei  le-a  alungat  din  su¬ 
fletul  omenesc.  Unul  singur  îşi  răspândeşte  sunetele  în 
toate  părţile  lumii,  clopotul  care  vesteşte  ca  singurul 
ideal  demn  de  viaţă  şi  singur  fericilor :  bani,  bani, 
bani! 

Dar  ca  predica  noastră  să  aibă  putere,  trebue 
să  restabilim  legătura  spirituală  dintre  predică  şi 
Biblie.  Această  legătură  spirituală  o  realizăm  prin 
îndelungată  citire,  meditaţie  şi  analiză.  Numai  deplina 
familiarizare  cu  Biblia  ne  va  aduce  în  legătură  intimă 
şi  vie  cu  dumnezeescul  cuvânt.  Nu  este  deajuns 
să  citim  Biblia,  ci  trebue  s’o  aprofundăm,  s’o  simţim 
şi  s’o  trăim.  Mai  presus  de  comentariile  exegeţilor 
stă  comentariul  propriei  noastre  vieţi.  Numai  studiul 
şi  aprofundarea  de  fiecare  zi  ne  vor  familiariza  cu 
Scriptura  şi  ne  vor  da  posibilitatea  să  gustăm  din 
prânzul  nesfârşitelor  plăceri  duhovniceşti.  Scriptura 
şi  azi  e  pământul  în  care  curge  lapte  şi  miere  şi 
fiecare  se  poate  hrăni  din  belşugul  lui. 

Predica  trebue  nu  numai  cugetată  şi  scrisă,  ci 
mai  ales  simţită;  întâi  noi  să  simţim  că  ne  pă¬ 
trunde,  pe  noi  să  ne  convingă  tot  ce  spunem  în  ea 
dupăce  mai  întâi  nouă  înşi  ne  ne-am  ţinut-o.  De  aceea 
oricărei  predici  îi  va  premerge  o  serioasă  şi  severă 
examinare  a  internului  propriu.  întâi  noi  să  ne  cutre¬ 
murăm  de  urâţenia  păcatului,  noi  să  fim  entusiasmaţi 
de  sublimele  înălţimi  trăite  în  spiritul  lui  Hristos. 
Concentrează-te,  meditează  şi  te  roagă  cu  tot  din¬ 
adinsul  ca  însuţi  să  trăieşti  intensiv  tot  ceeace  predici 
altora.  Moise  şi  Ieremia  nu  se  simţesc  vrednici  să 
fie  conducători  şi  învăţători  ai  poporului  ales.  Isaia 
s’a  învrednicit  de  misiunea  sa  prin  faptul  că  îngerul 
Domnului  cu  un  cărbune  aprins  luat  de  pe  altar  a 
curăţit  buzele  şi  gura  lui.  Şi  dupăce  astfel  s’a  curăţit, 
a  exclamat  Isaia:  Trimite-mă,  Doamne. 

(Va  urma]  Pr.  IOAN  IMBROANE, 


BUGETUL  CULTELOR  ŞI  BISE¬ 
RICA  UNITĂ. 


De  câteori  clarissimii  dela  Blaj  se  angajează  în  polemică 
cu  ceice  îi  demască,  deplasează  discuţia,  fac  aîirmaţiuni  pe 
cari  nu  le  pot  dovedi,  iar  la  dovezile  ce  li  se  aduc  răspund 
cu  fraze.  Aşa  şi  la  cele  două  broşuri  cu  date  precise  „Bugetul 
Cultelor"  şi  „Confesionalism  politic",  editate  de  Asociaţia  „A. 
Şaguna"  a  Clerului  ortodox  din  Ardeal,  nu  răspund  decât  cu 
fraze  sforăitoare,  cu  ironii  deplasate  şi  cu  afirmaţiuni  vagi,  fără 
dovezi. 

„Unirea"  din  Blaj  răspunzând  la  cele  două  broşuri  în  mai 
multe  articole  neacuză  de  „sectarism  politic",  că  toată  „ofensiva" 
pornită  contra  uniţilor  are  substrat  politic,  că  „ieşirile  violente, 
brutale,  sunt  şi  împotriva  guvernului  naţional-ţărănesc,  îndeosebi 
împotriva  catolicului  I.  Maniu  (Nu  mai  e  gr.- cat.  ci  „catolic" 
sadea.  N.  R.)“,  —  deoarece  „înalta  ortodoxie  ardeleană  a  trecut 
cu  alaiu  şi  Hrisoave  oficiale  în  tabăra  partidului  liberal  sau  ave- 
rescan"  „pentru  a  sparge  blocul  naţional",  iar  „guvernele 
averescane  şi  liberale  de  fericită  pomenire  au  dat  tot  ajutorul 
la  stricarea  bisericii  noastre"  (adecă  a  celei  unite  N.  R.).  Aceasta 
ar  fi  cu  atât  mai  evident,  cu  cât  „tocmai  acum  se  cere  cu  în¬ 
verşunarea  din  urmă  repararea  imediată  a  unor  pretinse  nedreptăţi 
cari  dăinuesc  totuşi  de  10  ani"  etc. .. 

Câte  afirmaţiuni  atâtea  neadevăruri. 

Cât  de  neadevărate  sunt  aceste  afirmaţiuni,  o  dovedeşte 
faptul,  că  încă  din  anul  1925,  în  Nr.  86  al  ziarului  „Cuvântul" 
din  Bucureşti  am  atras  atenţiunea  asupra  favorizării  cultelor 
neortodoxe  şi  în  special  a  bisericii  unite  —  în  detrimentul  bise¬ 
ricii  ortodoxe,  din  partea  guvernanţilor  de  atunci;  apoi  mai  târziu 
în  Nr.  15  al  „Telegrafului  Român"  dela  18  Februarie  1928 
am  relevat  aceeaşi  chestiune.  Atunci  erau  oare  tot  naţionaliştii 


45 


REVISTA  TEOLOGICĂ 


dlui  Maniu  „Ia  putere?"  Nu  erau  oare  liberalii,  în  solda  cărora 
cred  uniţii  a  li  toată  biserica  ortodoxă?  La  acele  articole  cu  date 
precise  d-nii  dela  Blaj  nu  au  răspuns  nimic,  ci  au  tăcut  şi  au 
beneficiat  de  avantagiile  moştenite,  căci  era  mai  coinod  şi 
mai  rentabil. 

Astăzi  însă,  când  se  allă  la  conducerea  ţării  partidul  în 
slujba  căruia  s’a  angajat  biserica  unită,  caută  să  răspundă  cu 
„vădită  răstălmăcire  a  datelor"  —  spre  a  induce  în  eroare  lumea. 
Şi  că  este  aşa,  voi  dovedi-o  cu  cifrele  din  bugetul  cultelor, 
maltratate  nu  „de  contabilitatea  mea  pravoslavnică",  ci  de  cea 
iezuiticâ  a  clarissimilor  dela  Blaj,  „în  capul  cărora  se  sparg", 
cum  veţi  vedea  mai  la  vale. 

In  cele  două  broşuri  citate  am  arătat  pe  larg  cu  cifre,  cum 
statul  acordă  sprijin  mult  mai  mare  celorlalte  culte  neorto- 
doxe  şi  în  special  bisericii  unite,  în  contrazicere  cu  art.  31 
din  Legea  Cultelor  şi  am  cerut  să  se  facă  dreptate,  nu  „o  redu¬ 
cere  nedreaptă  a  modestelor  ajutoare"  din  Ardeal,  cum  afirmă 
numita  foaie. 

Biserica  ortodoxa  a  înaintat  mai  multe  memorii  Ministe¬ 
rului  Cultelor,  cerând  să  înceteze  favorizarea  abuziva  a  cultelor 
neortodoxe.  Aceste  memorii  sunt  combătute  de  ziarul  „Unirea" 
dela  Blaj  în  mod  pe  cat  de  simplist,  pe  atât  de  tendenţios,  şi 
prin  care  se  înfăţişează  situaţia  în  aşa  fel,  încât  iese  privilegiată 
biserica  ortodoxă  din  Ardeal  faţa  de  cea  unită  cu  suma  de 
circa  2.000.000  Lei. 

La  prima  vedere  s’ar  -părea,  că  cifrele  înşirate  cu  măiestrie 
de  foaia  blâjană  ar  da  dreptate  bisericii  unite.  Cercetând  însă 
mai  de  aproape  aceste  cifre  ne  convingem  tocmai  de  contrarul 
şi  vedem  cum  se  „răsbună  cifrele"  împotriva  celor  ce  caută 
cu  orice  preţ  să  le  încâlcească. 

Nu  e  locul  aici  să  răspund  cu  prea  multe  date  cari  se 
găsesc  în  broşurile  amintite,  ci  voi  căuta  să  arăt  pe  baza  unui 
calcul  real  şi  „nerâstâlmăcit",  cât  de  tendenţioasă  şi  ireală  este 
argumentaţia  cuprinsă  în  cifrele  prezentate  de  biserica  unită, 
relatate  în  ziarul  „Unirea"  Nr.  48  (1930). 

Conform  calculului  ce  l-au  făcut  uniţii,  ortodocşii  din  Ardeal 
cu  1.950.000  suflete  (deşi  sunt  peste  2  milioane)  primesc  din 

bugetul  pe  1930  ai  Ministerului  Cultelor  suma  de  168.744.186  Lei, 
iar  uniţii  cu  1.300.000  suflete  (nu  sunt  mai  mulţi  de  1.200.000  su¬ 
flete)  primesc  134.637.015  Lei.  E  deci  limpede  —  după  cel  mai  ele¬ 
mentar  calcul  de  regula  de  trei  —  că  în  proporţie  dreaptă,  după 
numărul  sufletelor,  ortodocşii  ar  trebui  să  primească  201.955.500 
Lei.  Deci  biserica  ortodoxă  din  Ardeal  e  prescurtată  faţă  de 
uniţi  cu  suma  de  33.211.314  Lei.  Biserica  unită  în  proporţie 
cu  ceeace  primeşte  în  realitate  biserica  ortodoxă  din  Ardeal, 
ar  trebui  să  primească  numai  112.496.106  Lei.  Deci  biserica 
unită  primeşte  cu  22.140.909  Lei  mai  mult,  decât  ar  trebui  să 
primească.  De  unde  scot  deci  uniţii  afirmaţia,  că  biserica  ort. 
din  Ardeal  ar  primi  cu  circa  2.000.000  Lei  mai  mult  ca  biserica 
unită? 

Iar  în  ceea  ce  priveşte  propunerea  reprezentanţilor  bisericii 
unite,  de  a  se  constitui  o  comisie  parlamentară  compusă  din 
parlamentari  ortodocşi  şi  un  singur  reprezentant  al  bisericii  unite, 
aceasta  e  numai  praf  în  ochii  lumei,  bineştiind,  că  aceasta  nu 
se  va  face,  deşi  biserica  ortodoxă  ar  dori-o  în  primul  rând.  Şi 
ca  este  aşa  o  învederează  faptul,  că  reprezentanţii  bisericii  unite 
protestează  contra  memoriului  bisericii  ort.,  care  cere  dreptate 
şi  afirmă  în  acelaş  timp  în  memoriul  eâtră  Ministerul  Cultelor,  ca 
„bugetul  Cultelor  pe  1931  nu  poate  avea  alt  teniei  real 
decât  situaţiunea  moştenită'*.  Nu  este  aceasta  cea  mai  evi¬ 
dentă  contradicţie?  Uniţii  se  provoacă  totdeauna  la  situaţia 
moştenită,  fiind  ei  în  trecut  privilegiaţi  de  asupritorii  catolici 
şi  voiesc  să  beneficieze  de  privilegiile  trecute  şi  în  noul 
sfat  român.  In  1912  guvernul  ungar  asigura  episcopului  unit 
dela  Lugoj  şi  Gherla  salar  anual  dc  câte  61.000  Coroane. 
Episcopul  de  atunci,  Dr.  Tr.  V.  Frenţiu  ai  eparhiei  Lugojului, 
cere  guvernului  român  dela  1  Octonivrie  1921  încoace  acest 
salar,  căci  „considerând  valoarea  banilor  de  atunci  şi  creşterea 
scumpetei  dela  1912  până  astăzi,  ar  trebui  să  primesc  salar 
de  759.500  Lei“  scrie  episcopul  într’o  petiţie  plină  de  necuviinţe 
şi  ameninţări  către  guvern.  „In  caz  contrar  —  continuă  episcopul  — 
voi  îi  silit  să  cer  dela  Roma  copie  autentică  despre  obligamentul 
guvernului  (unguresc  zicem  noi)  luat  asupra  sa  la  1853,  dar 
atunci  nu  mă  voiu  îndestuli  cu  un  salar  de  300.000  Lei,  ci  pe 
cale  procesuală  îmi  voi  căuta  dreptul  asigurat  în  punctul  IV 
al  Bullei.  Noi  prin  bulla  de  înfiinţare  a  diecezei  avem  un  con- 

tract  cu  statul  şi  statul  Român  prin  contractul  de  pace  a  luat 
asupra  sa  sarcina  acestui  contract". 1 

Făcând  comparaţie  între  bugetul  bisericii  unite  şi  al  bise¬ 
ricii  ort.  din  întreaga  ţară,  rezultă  şi  mai  evidentă  avantajarea 
bisericii  unite.  După  calculul  făcut  în  broşurile  citate  biserica 
unită  primeşte  cu  45.975.128  Lei  mai  mult  decât  ar  trebui  să 
primească  în  raport  cu  biserica  ortodoxă.  In  bugetul  pe  1931 
biserica  unită  va  ieşi  şi  mai  avantagiată,  întrucât  i  s’a  recuno¬ 
scut  şi  episcopia  a  5-a,  a  Maramurâşului,  deci  art.  31  din  Legea 
Cultelor  va  fi  şi  mai  lezat.  In  vremea  aceasta  de  criză  din 
sudoarea  contribuabilului  ort.  se  găsesc  bani  pentru  a  5-a  epis¬ 
copie  unită,  pe  când  pentru  episcopiile  ortodoxe  din  Timişoara 
şi  America,  reclamate  de  atâţia  ani,  nu  se  găsesc.  Pentru  catolici 
e  obligator  „Concordatul",  chiar  dacă  statul  luptă  cu  nevoi  nemai¬ 
pomenite.  In  şedinţa  dela  29  Nov.  1930  a  senatului  I.  P.  S.  Sa 
Patriarhul  Miron  a  arătat  cu  cifre  grăitoare  marea  nedreptate 
ce  se  face  bisericei  ortodoxe  şi  că  cultele  neortodoxe  se  bu¬ 
cură  de  un  tratament  extraordinar  de  favorabil ;  a  arătat  cum  la 
ortodocşi  vine  un  preot  la  1739  suflete,  Ia  rom.  cat.  un  preot 
la  1507  suflete,  la  uniţi  un  preot  la  889  suflete,  la  saşii  evan- 
gelici  un  preot  la  214  suflete,  la  ungurii  reformaţi  un  preot  la 
751  suflete,  la  ungurii  unitari  un  preot  la  630  suflete  şi  la 
musulmani  un  muftiu  la  520  suflete.  In  proporţie  cu  celelalte 
confesiuni  ortodocşii  ar  trebui  să  aibă  cu  4500  preoţi  mai  mulţi. 
Din  această  statistică  vedem  şi  mai  bine  favorizarea  bisericii 
unite.  Pe  când  biserica  ortodoxă  are  un  episcop  la  circa  700.000 
suflete,  uniţii  au  un  episcop  la  circa  250.000  suflete.  Ortodocşii 
au  un  protopop  la  circa  57.900  suflete,  uniţii  Ia  circa  16.000 
suflete.  La  ortodocşi  vine  un  consilier  Ia  circa  216.000  suflete, 
la  uniţi  un  consilier  (canonic)  la  circa  42.000  suflete.  In  Ardeal 
vine  un  preot  ortodox  la  1033  suflete,  iar  la  uniţi  un  preot  la 
795  suflete.  După  datele  din  bugetul  pe  1930  revine  în  medie 
de  persoană  şi  pe  culte  (după  ziarul  „Cuvântul"  din  18  Oct. 
1930):  în  Biserica  ortodoxă  37.200  Lei  de  persoană  anual.  Bi¬ 
serica  unită  68.600  Lei.  Biserica  ruteană  73.700  Lei.  Biserica  rom. 
cat.  78.800  Lei.  Biserica  reformata  74.900  Lei.  Biserica  unitară 
76.900  Lei.  Biserica  luterană  67.000  Lei.  Biserica  musulmană 


'  Vezi:  Arhi^ul  episcopiei  Lugojului,  actul  Nr.  2316/921  din  17  Nov. 
192L  iscălit  de  episcopul  Frenţiu. 

37.300  Lei.  Aceste  cifre  pun  într’o  lumină  frumoasă  atitudinea 
protectoare  a  statului  român  faţă  de  cultele  minoritare. 

Foaia  blăjană  nu  admite  comparaţia  bisericii  unite  nici  cu 
situaţia  ortodocşilor  din  Ardeal,  şi  cu  atât  mai  puţin  cu  a  celor 
din  ţara  întreagă,  căci  ştie  bine,  că  în  ambele  cazuri  cifrele 
„se  sparg  în  capul  ei;"  de  aceea  ia  numai  singuraticele  sume 
bugetare  ce-i  convin,  şi  cari  scot  biserica  ortodoxă  avantagiată. 

Ştiind  bine  că  suma  ce  o  primeşte  biserica  unită  integral 
e  defavorabilă  tezei  ce  o  susţin  reprezentanţii  bisericii  unite,, 
scot  din  buget  numai  poziţiile  ce  ie  convin,  spre  a  ajunge  prin 
procedură  artificială  şi  ireală  la  concluziuni  favorabile  lor,  tocmai 
contrare  acelora,  cari  rezultă  dela  sine  dintr’un  calcul  obiectiv 
şi  real  al  cifrelor  bugetului.  Orice  comparaţie  am  face,  re¬ 
zultatul  ne  dă  nouă  dreptate.  Dacă  am  arătat,  că  în  proporţia 
sufletelor  au  prea  multe  eparhii,  prea  mulţi  protopopi,  canonici 
etc.  au  strigat  că  aceasta  e  „jonglărie  primitivă  smulsă  dintr’un 
întreg"  —  ca  mai  la  vale  să  afirme,  că  „comparaţie  justă  e 
intre  sumele  totale  ce  se  dau  celor  două  biserici  din  Ardeal 
pentru  organismele  centrale",  —  şi  nu  admit  o  comparaţie 
faţă  de  suma  globală  ce  o  primesc  de  fapt.  Ne  acuză  pe  noi 
—  de  ceeace  ei  înşişi  sunt  vinovaţi. 

In  ceeace  priveşte  înzestrarea  bisericii  unite  cu  pământuri,  ea 
a  fost  sprijinită  din  belşug  de  asupritorii  de  eri,  primind  moşii 
întinse.  Aşa  d.  e.  eparhia  unită  din  Oradea  a  primit  139.857 
jugăre,  iar  cea  rom.-catolică  289.719  jugăre.  După  o  statistică 
a  Ministerului  Agriculturii  ungar  din  1895,  moşiile  bisericeşti  din 
Ungaria  făceau  1.711.507  jug.,  din  cari  revenia  rom.-catolicilor 
1  jug.  la  6  suflete,  uniţilor  1  jug.  la  7  suflete,  iar  ortodocşilor 
1  jug.  la  1777  suflete  (vezi  „Papism  şi  ortodoxie"  de  Un  om 
al  bisericii,  pag.  62 — 3).  Din  aceste  moşii  circa  600.000  iug. 
erau  în  judeţele  locuite  de  Români.  Afară  de  aceste  moşii 
erariul  statului  mai  avea  pe  teritoriil  judeţelor  cu  Români 
4.364.352  jug.  (op.  cit.  p.  18),  iar  averile  mănăstireşti  catolice  află¬ 
toare  pe  teritorul  României  de  azi  fac  46.408  jug.  (op.  cit.  pag.  35). 

Afară  de  aceste  moşii  biserica  unită  a  fost  sprijinită  din 
greu  din  partea  statului  ungar  în  sec.  XVIII  şi  XIX  şi  până  Ia 
1918  cu  averi  şi  bani.  Aşa  au  primit  între  altele  în  1715 
arhiepiscopia  unită  din  Blaj  domeniile  fiscale  dela  Sâmbăta-de- 
jos  şi  Gherla,  în  1781,  episcopia  unită  din  Orade  primeşte  do¬ 
meniul  mare  dela  Beiuş,  cuprinzând  pe  el  vre-o  70  sate  locuite 

numai  de  Români  ortodocşi,  cari  după  documentul  papal  aveau 
să  fie  atraşi  în  staulul  Papismului.  Cine  doreşte  să  cunoască 
suferinţele  mai  recente  ale  acestor  creştini  de  pe  domeniile  ca¬ 
tolice  să  citească  „Tribuna”  din  Orade  Nr.  21,  69  din  1921  şi 
Nr.  76  din  1922.  Afară  de  aceste  averi  au  primit  bani  cu  sutele 
de  mii  de  florini  pentru  plata  canonicilor  şi  a  vlădicilor,  pentru 
zidiri  de  reşedinţe,  pentru  şcoli,  biserici,  pentru  ajutorarea  bi¬ 
sericilor  etc.  (op.  cit.  p.  66 — 9). 

Ce  dovedesc  aceste  cifre  în  graiul  lor  exact  şi  infalibil? 

„Ele  dau  dovada,  cum  Papismul  de  ambele  rituri  —  latin 
şi  român,  mai  ales,  —  ca  un  credincios  asociat  al  Habsburgilor 
şi  al  maghiarismului  —  a  fost  înzestrat  princiar,  cu  toate  mijloa¬ 
cele  materiale  pentru  a  prospera  în  sine  şi  pentru  a  cuceri,  mai 
întâi  bisericeşte,  şi  apoi  politiceşte,  celelalte  confesiuni  (prote¬ 
stante  şi  ortodoxe). 

„Din  cifrele  arătate  se  desprinde  cea  mai  cumplită  nedrep¬ 
tate  medievală,  ce  a  cunoscut-o  vre-odată  lumea,  care  nedrep¬ 
tate  îşi  aşteaptă  nivelarea  din  partea  Statului  român,  fiind 
aceasta  o  necesitate  politică  de  stat,  de  a  se  creia  un  echi¬ 
libru  firesc  între  celelalte  confesiuni  şi  între  catolicism.  Statul 
român  având  să  facă  dreptate  tuturor  confesiunilor  cetăţenilor  săi. 

„Dar  mai  presus  de  toate  Statul  român  trebue  să  tindă 
într’acolo,  ca  împotriva  papismului  —  care  este  un  factor  po¬ 
litic  subversiv  în  raport  cu  interesul  de  existenţă  a  Statului 
român  —  să-şi  creieze  asociaţii  în  celelalte  confesiuni  —  cari 
toate  au  avut  de  suferit,  îndelung  şi  amar,  din  partea  catoli¬ 
cismului  papal.  Intre  aceste  asociaţii,  cari  n'au  tendinţe  centri¬ 
fugale,  locul  prim  îl  ocupă  Biserica  ortodoxă  română,  care  a 
suferit  mai  mult  şi  este  cea  mai  săracă”. 

Astfel  stând  lucrurile,  cum  poate  afirma  P.  S.  Sa  episcopul 
unit  I.  Hossu  în  discursul  la  mesaj  ţinut  în  Senatul  ţării  la  2 
Decemvrie  1930,  că  „toată  organizaţia  aceasta...  am  putea 
spune,  că  aproape  în  întregime  este  de  sub  cârmuirea  străină 
şi  nu  avem  nimic  în  dar,  din  acel  trecut,  ci  câştigat  prin 
lupte  de  toate  zilele  şi  menţinut  cu  sacrificii  grele  în  vremuri 
de  asuprire”  (Mon.  Of.  Nr.  6  p.  III  din  24  Dec.  1930,  pag.  87), 
când  istoria  bisericii  unite  ne  dovedeşte  tocmai  contrarul.  Cine 
voeşte  să  cunoască  mai  bine  situaţia  bisericii  unite  sub  acest 
raport  —  până  la  1918  —  să  cetească  cele  două  broşuri  „Ro¬ 
mâni  ortodocşi  şi  Uniţi  Români”  (Sibiu,  1922,  76  pag.)  şi  „Pa- 

pism  şi  ortodoxism  în  Ardeal"  (Arad,  95  pag.),  de  „Un  om  al 
bisericii",  ambele  2  studii  statistice  bisericeşti,  scrise  pe  bază 
de  acte  şi  documente.  Cetind  aceste  broşuri  se  va  putea  con¬ 
vinge  fiecine  că  şi  astăzi,  ca  şi  în  trecut,  catolicismul  acesta 
bogat  şi  trufaş  şi  îndrăsneţ,  este  şi  va  rămâne  şi  în  Statul 
român  un  factor  economic  politic  de  aceeaş  tendinţă  destruc- 
tivă,  care  trebue  cunoscut  temeinic  de  întreaga  opinie  publică 
românească  şi  trebue  să  se  pună  stavilă  acestei  tendinţe,  care 
poate  avea  —  din  cauza  slăbiciunei  şi  nepăsării  noastre  — 
consecinţe  nebănuite. 

Cu  această  situaţie  au  intrat  biserica  unită  şi  ortodoxă 
din  Ardeal  în  noua  alcătuire  politică.  Din  aceste  moşii  s’au  ex¬ 
propriat  mare  parte,  dar  în  schimb  au  primit  renta  de  expro¬ 
priere,  care  se  urca  la  sume  considerabile,  aşa  că  biserica  unită 
şi  după  expropriere  a  rămas  destul  de  favorizată.  Acest  fapt 
nu  poate  fi  ignorat  de  guvernele  române. 

„Povestea  averilor  fantastice",  luate  de  Statul  român  bi¬ 
sericii  unite  şi  catolice,  clarissimilor  de  pe  Târnave,  nu  e  in¬ 
ventată  de  mine  şi  jugărele  cele  multe  nu  trebue  „numărate  şi 
măsurate  precis"  de  mine,  căci  au  fost  numărate  destul  de 
exact  de  organele  administrative  ale  Statului  ungar  în  1895  şi 
publicate  în  „O  dare  de  seamă  a  Ministerului  ungar  de  agri¬ 
cultură  despre  averile  erariale,  fundaţionale,  bisericeşti  şi  mă¬ 
năstireşti"  (A  kincstâri  kfizalapitvânyi  tovâbbâ  egyhăzi  es  szcr- 
zetesi  nagyobb  birtokok  teruletenek  6s  mivelâsi  âgak  szerinti 
megoszlâsânak  kimutatâsa,  publicaţie  oficială  a  Ministerului  de 
agricultură,  Budapesta,  1895).  O  altă  publicaţie  a  altui  personaj 
oficios  din  Ministerul  cultelor  ungare:  „A  katholikusok  autono- 
miâjârol,  irta  Forster  Gyula",  Budapest  1897  (reproducere  din  re¬ 
vista  „Budapesti  Szemle").  Iar  în  ce  priveşte  felul  cum  s’a  făcut 
exproprierea  acestor  averi  considerabile,  canonicul  L.  Zombory 
dela  Arhiepiscopia  catolică  din  Bucureşti  şi  senatorul  Gyarfâs 
El.  ar  putea  da  informaţiuni  preţioase. 

Referindu-se  la  nevoile  reale  ale  diferitelor  culte,  foaia  blă- 
jană  cere  a  se  avea  in  vedere  condiţiunile  specifice  ale  Ardea¬ 
lului,  cu  amestecul  de  confesiuni  şi  naţionalităţi.  In  Ardeal  pă¬ 
storii  au  mai  multe  greutăţi  de  învins  decât  în  Vechiul  regat, 
unde  massele  credincioşilor  sunt  mai  omogene.  Foarte  ade¬ 
vărat.  Dar  cheltuelile  prea  mult  sporite  ale  bisericii  unite  nu 
provin  numai  din  cauza  acestor  împrejurări  specifice  ale  Ar- 

dealului,  şi  nici  din  cauză  Că  uniţii  ar  avea  preoţi  cu  cvalificaţie 
superioară'  mai  mulţi  decât  ortodocşii,  cum  cu  emfază  se: 
afirmă  (căci  e  ştiut  că  nu  noi,  ci  uniţii  au  făcut  preoţi  din  can¬ 
tonieri,  croitori,  primari  de  sat  etc.),  ci  provin  mai  vârtos  din 
împrejurarea  că  biserica  unită,  fiind  avanpostul  catolicismului 
agresiv  şi  prozelitistic  printre  Români,  are  un  număr  mare  de 
parohii  cu  credincioşi  foarte  puţini  (mai  ales  în  eparhiile  Lugoj 
şi  Orade,  unde  multe  parohii  n’au  100,  ba  nici  50  de  su¬ 
flete,  („Confesionalism  politic",  pag.  64 — 4).  Aceste  parohii 
mici  se  prezintă  ca  tot  atâtea  infiltraţiuni  forţate  de  sub  re¬ 
gimul  trecut  în  mijlocul  masselor  compacte  de  ortodocşi.  Ori 
aceste  infiltraţiuni  cu  tendinţe  prozelitistice  nu  trebue  să  fie 
subvenţionate  din  partea  statului. 

Răspunzând  P.  S.  Sa  episcopul  unit  I.  Hossu  în  Senat  la 
2  Decemvrie  1930  I.  P.  S.  Sale  Patriarhului  Miron  —  pri¬ 
vitor  la  aiirmaţiunea  că  uniţii  au  în  proporţia  sufletelor  prea 
multe  protopopiate  şi  parohii,  afirmă  că  „gradul  mai  evoluat  al 
pastoraţiei  de  dincolo  de  Carpaţi,  a  pretins  o  organizaţie  de 
pastoraţie  şi  de  administraţie  mai  deasă  şi  mai  intensă,  înţeleg 
mai  multe  parohii,  mai  multe  protopopiate “,  iar  mai  încolo 
„luând  în  considerare  ca  neamul  nostru,  fără  îndoială,  în  partea 
lui  cea  mai  mare  locuieşte  în  niasse  compacte  în  Ardeal,  şi 
că  sunt  şi  sătuleţe  răsleţe,  elemente  româneşti,  risipite  printre 
sate  puternice  săseşti  şi  ungureşti,  şi  datoria  bisericii  era,  ca 
pe  acestea  să  le  organizeze  în  parohii,  pentru  a  rezista  şi  ca 
biserică  şi  ca  naţionalitate  în  marea  aceea  de  străini “  (Mon. 
Of,  24  Decemvrie  1930,  p.  III,  Nr.  6,  pag.  87).  Ne-ar  putea 
spune  P.  S.  Sa  ce  pericol  de  desnaţionalisare  există  în  judeţul 
Făgăraş,  Târnava-mare,  Sibiu,  Hunedoara,  Caraş,  Severin  etc.„ 
cele  mai  curat  româneşti  judeţe,  spre  a  menţine  multele  parohii 
cu  puţini  credincioşi,  tot  atâtea  infiltraţiuni  cu  tendinţe  proze¬ 
litistice,  înfiinţate  sub  protecţia  binevoitoare  şi  ocrotitoare  a 
statului  catolic  ungar,  în  cele  mai  curate  parohii  ortodoxe? 
Aceste  infiltraţiuni  au  contribuit  la  succesiva  spargere  a  uni¬ 
tăţii  sufleteşti  a  Românilor  şi  la  înfiriparea  unirei  religioase  cu 
străinii  şi  duşmanii  milenari  ai  neamului  nostru. 

Prin  nesubvenţionarea  lor  s’ar  îndrepta  în  mod  considerabil 
nedreapta  disproporţie  a  cifrelor  bugetului  şi  s’ar  realiza  consi¬ 
derabile  economii.  De  aceea  am  cerut  şi  cerem  o  revizuire 
grabnică  a  -averilor,  ca  distribuţia  ajutoarelor,  să  se  facă  şi  cu 

consideraţie  ia  situaţia  materială  a  diferitelor  culte,  căci  numai 
atunci  ea  va  fi  deopotrivă  de  echitabilă  pentru  toţi.  Dar  şi  până 
ce  se  va  face  această  conscriere  va  trebui  supusă  situaţia 
moştenită  unei  temeinice  Tevizuiri,  ceeace  se  poate  face  încă 
în  actualul  buget,  întrucât  proporţia  numerică  dintre  culte,  dacă 
şi  nu  precis,  totuşi  cu  o  mare  aproximaţie,  este  cunoscută. 

Dacă  situaţia  financiară  a  ţării  reclamă  să  se  facă  eco¬ 
nomii,  atunci  aceasta  să  se  facă  la  toate  cultele,  dupăce  se  va  fi 
stabilit  un  raport  normal  şi  legal  între  diferitele  culte,  cu  privire 
la  sprijinul  material  ce  li-1  acordă  statul  din  bugetul  său,  şi  să 
înceteze  astfel  favorizarea  abuzivă  a  cultelor  neortodoxe;  căci 
nu  se  poate  admite,  ca  din  sudoarea  contribuabilului  ortodox  să 
se  întreţină  culte  eterodoxe. 

Dl  Ministru  Costăchescu  în  şedinţa  dela  26  Noemvrie  1930 
a  Senatului  a  declarat:  „iar  pentru  bugetul  viitor  vom  ţine 
seamă  de  numărul  populaţiei,  de  drepturile,  de  starea  lor  de 
avere  şi  de  nevoile  lor  reale,  pentru  a  da  cu  dreptate  suma 
împărţită  între  culte".  Această  declaraţie  e  desminţitâ  de  bugetul 
pe  1931,  care  menţine  nedreptăţile  trecutului. 

Căci  dupăcum  citim  în  ziare,  dl  Ministru  Costăchescu  îşi 
arată  „dragostea"  cătră  biserica  ortodoxă  prin  aplicarea  unei 
curbe  arbitrare  speciale  la  salariile  preoţimei,  pe  lângă  curba 
ce  se.  aplică  tuturor  funcţionarilor  publici,  deşi  la  biserica  or¬ 
todoxă  s’au  făcut  reduceri  de  personal  de  10'  „  unele  aşa  de 
brutale  şi  fără  socoteală,  încât  desorganisează  complect  orga¬ 
nele  centrale  dela  episcopiile  ortodoxe  din  Ardeal,  cu  o  tradiţie 
şi  un  trecut  de  50  ani  şi  mai  bine.  Contra  acestei  nouă  nedreptăţi 
va  trebui  să  se  protesteze  cu  toată  energia  din  partea  întregei 
preoţimi,  având  în  frunte  pe  chiriarhii  ei. 

De  aceea,  clarissimilor  de  pe  Târnave,  nu  „ca  să  încurcăm 
guvernul  şi  ca  să  umilim  biserica  unită"  nici  „s’o  desfiinţăm" 
—  cum  trimbiţaţi  —  cerem  o  reducere  a  ajutoarelor  ce  le  pri¬ 
mesc  dela  stat  biserica  unită  şi  celelalte  culte,  ci  din  dorinţa 
de  a  se  face  dreptate  bisericii  noastre  mereu  neîndreptăţite, 
astăzi  ca  şi  în  trecut.  Şi  tocmai  pentrucă  nu  Vă  prea  bucuraţi 
de  dreptatea  ce  va  trebui  să  se  facă  odată,  cereţi  să  vi  se  lase 
■situaţia  moştenită  dela  asupritorii  bisericii  ortodoxe. 

Cum  rămâne  deci  cu  proverbul:  „Cine  sapă  groapa  al¬ 
tuia? - “  Părintele  NICHIFOR. 


INCORECTITUDINILE  DLUI 
ZENOVIE  PÂCLIŞANU. 

In  ziarul  nostru,  Nr.  238  din  26  Octomvrie  a.  c.  prin  arti¬ 
colul  „Cum  a  lucrat  un  frate  unit,  din  Ministerul  Cultelor,  îm¬ 
potriva  Bisericii  Ortodoxe",  s’a  arătat  absolut  convingător, 
reaua  credinţă  a  dlui  Zenovie  Pâclişanu,  în  postul  ce  ocupa, 
de  director  al  Cultelor  minoritare,  din  Ministerul  Cultelor. 

Dar,  din  nenorocire,  catolicul  d.  Pâclişanu  s’a  pretat  şi 
la  alte  incorectitudini,  cari  au  vătămat  avutul  însăşi  Bisericii 
catolice  din  Ardeal,  şi  al  căror  ecou,  au  făcut  obiectul  unor 
articole,  de  denigrare  a  Bisericii  Ortodoxe  şi  a  ţării  noastre,  în 
presa  străină,  acuzându-le  de  vandalisme. 

Şi  de  abia  atunci,  după  cum  suntem  informaţi,  dl  Prim 
Ministru  şi  Ministru  de  externe  s’a  sesizat,  iar  cu  anchetarea 
a  fost  delegat  dl  secretar  general  AI.  Borza. 

Rezultatul  cercetărilor,  cu  memoriul  în  cauză,  au  fost  de¬ 
puse  şi  înregistrate  la  Ministerul  Justiţiei  sub  Nr.  128370  din  1 
Noemvrie ;  la  Ministerul  Domeniilor  sub  Nr.  39665  din  4  Nov. 
şi  la  Ministerul  Instrucţiunei  şi  Cultelor  sub  Nr.  147038  din  1 
Noemvrie  a.  c. 

Mai  jos,  făcând  Ioc  memoriului  în  cauză,  în  care  sunt 
constatate  şi  arătate  gravele  abateri,  în  numele  adevărului  şi 
dreptăţei,  ce  se  cuvin  Bisericii  Creştine-Ortodoxe  şi  ţărei  noa¬ 
stre,  ofensate  de  catolicii  de  peste  graniţă,  desigur  în  urma 
informaţiunilor  rele  şi  pătimaşe,  date  de  cătră  catolicii  din  ţară 
vinovaţi  fiind  chiar  unii  dintre  ei,  în  frunte  cu  unitul  şi  inco¬ 
rectul  Pâclişanu,  cerem  urgente  şi  severe  sancţiuni,  şi  totodată 
să  se  ia  măsuri,  ca  şi  presa  străină  să  fie  informată. 

Aşteptăm. 

„GLASUL  MONAHILOR". 

Pierre  Delattre  a  publicat  la  Paris  o  broşură  întitulată 
„Luttes  presentes  du  catholicism  en  Europe  Centrale",  în  care 

ne  arată  lumei  ca  pe  nişte  vandali,  care  am  jefuit  averea  bi¬ 
sericii  catolice  din  ţara  noastră. 

D-voastră,  ca  ministru  de  externe,  aţi  cerut  dela  mini¬ 
sterele  respective  datele  necesare  pentru  combaterea  celor 
afirmate  în  amintita  broşură. 

Ca  să  puteţi  răspunde  mai  cu  succes,  e  bine  să  cunoa¬ 
şteţi  şi  Dv.  peripeţiile,  prin  cari  au  trecut  averile  bisericii  ca¬ 
tolice  dela  noi  şi  eventual  să  arătaţi  lumei  culte,  că,  dacă  s’au 
şi  făcut  jafuri  în  averile  acestei  biserici,  ele  au  fost  făcute  de 
oamenii  catolicismului  şi  anume  de  aceia,  cari  aveau  căderea 
să  fie  apărătorii  acestor  averi,  aceasta  în  urma  situaţiei  ce 
aveau  în  biserică. 

Să  începem  cu  averile  Status-ului  Catolic  din  Cluj :  După 
expropiere,  s’a  format  la  Cluj  un  consorţiu  în  frunte  cu  juris¬ 
consultul  Status-ului  Catolic  Nagy  Laszlo,  pentru  a  stoarce  cât 
mai  mult  din  averile  catolice.  Acest  jurisconsult  s’a  asociat  cu 
Costea,  fost  referent  al  Comitetului  Agrar  pentru  chestiunile 
agrare  din  Ardeal,  Dr.  Aurel  Blaga,  Dr.  Pompei  Răchiţan,  avo¬ 
caţi  în  Cluj  şi  Ioan  Răchiţan,  avocat  în  Bucureşti.  Exponentul 
acestora  în  Ministerul  Cultelor  era  dl  Zenovie  Pâclişanu,  direc¬ 
torul  general  al  cultelor  minoritare,  pentrucă  toate  operaţiile 
aveau  să  fie  aprobate  de  Ministerul  Cultelor,  conform  regula¬ 
mentelor  în  vigoare  pentru  administrarea  averilor  catolice. 

Operaţia  s’a  început  la  Comitetul  Agrar:  s’a  scos  de  sub 
expropiere  o  mare  întindere  de  păduri,  pământ  arabil,  şi  aso¬ 
ciaţii  aveau  să  primească  ca  onorar  avocaţial  mai  multe  mili¬ 
oane  dela  Status-ul  Catolic.  Neavând  însă  Status-ul  posibilitatea 
de  a  plăti  onorarul  avocaţial  în  numerar,  s’a  recurs  la  modul 
de  vânzare-cumpârare.  Astfel  s’a  vândut  asociaţilor  de  cătră 
Status  întreaga  întindere  scoasă  de  sub  expropiere  plus  nişte 
castele,  o  moară  mare,  adică  o  avere  de  circa  40  milioane  lei, 
pentru  suma  de  10  milioane.  Cumpărătorii  n’au  putut  plăti 
preţul  de  cumpărare  şi  atunci  s’a  recurs  la  ajutorul  unor  po¬ 
liţe  escomptate  la  Bănci,  poliţe  semnate  şi  de  Status-ul  Catolic. 

Poliţele  au  rămas  până  azi  neplătite  şi  acum  biserica  ca¬ 
tolică  e  în  situaţia  de  a  pierde  averea  şi  a  plăti  şi  poliţele. 

Avocaţii  numiţi  au  primit  in  modul  arătat  onorarul  avo¬ 
caţial  şi  şperţul  dat  funcţionarilor  dela  Comitetul  Agrar  şi  din 
Ministerul  Cultelor,  păgubind  Statul,  pentrucă  cei  ce  au  primit 

onorarul  avocaţial  prin  contracte  de  vânzare-cuinpărare,  n’au 
declarat  venitul  avocaţial  la  lise.  Canonicul  dela  Arhiepiscopia 
Catolică  din  Bucureşti,  dl  Dr.  Ladislaus  Zombory  şi  Senatorul 
Gyârfas  cunosc  prea  bine  chestiunea  şi  la  o  eventuală  an¬ 
chetă,  tăcută  de  Ministerul  Cultelor  sau  de  cel  al  Domeniilor 
ar  putea  să  dea  informaţiuni  preţioase.  Intre  cumpărători  figu¬ 
rează  şi  dl  Nagy  Laszlo,  jurisconsultul  Status-ului  Catolic. 

2.  Nagy  Laszlo  şi  Dr.  Valentin  Poruţ,  avocat  în  Cluj,  cum¬ 
pără  dela  Status-ul  Catolic  61  jugere  de  pământ  în  nemijlo¬ 
cita  apropiere  a  oraşului  Cluj  pentru  ridicola  sumă  de  10  mii 
lei,  —  pământ  care  valorează  milioane.  Şi  aci  e  vorba  de 
onorar  avocaţial,  dat  în  formă  deghizată,  cu  scopul  de  a  se 
păgubi  şi  Statul  şi  Biserica  Catolică  şi  a  se  îmbogăţi  juriscon¬ 
sultul  Status-ului  Catolic.  Credem,  că  din  aceste  chestii  s’au  în¬ 
dulcit  şi  alţi  funcţionari  catolici,  pentrucă  este  inadmisibil  să 
se  calce  în  mod  atât  de  fraudulos  regulamentele  aprobate  de 
Stat  şi  apoi  tot  minoritarii  să  calomnieze  în  străinătate  Statul 
Român. 

3.  Dr.  Aurel  Blaga,  Dr.  Pompei  Răchiţan,  avocaţi  în  Cluj 
şi  Nagy  Laszlo,  jurisconsultul  Status-ului  Catolic,  cumpără  tot 
dela  Status-ul  Catolic  5S2  de  jugăre  de  pământ  pentru  o  sumă 
Bagatelă,  cu  contract  aprobat  tot  de  Ministerul  Cultelor  cu  Nr. 
51443/1927. 

E  interesant  să  aflaţi  procedeul  dlui  Zenovie  Pâclişanu, 
directorul  general  al  cultelor  minoritare  din  Ministerul  Cultelor, 
la  aprobarea  contractelor :  dl  Dr.  Emil  Blaga  trimete  Ministe¬ 
rului  de  culte  o  petiţie  semnată  Dr.  E.  Blaga  şi  soţii,  cerând 
aprobarea  unui  contract  de  vânzare-cumpărare  între  el  şi  Sta¬ 
tus-ul  Catolic.  Pe  această  petiţie  neînregistrată  face  dl  Pâcli¬ 
şanu  la  2  August  1927  următorul  referat :  „In  conformitate  cu 
dispoziţiunile  al.  1  al  reg.  de  administrarea  averilor  Status-ului 
Romano-Catolic,  aprobat  de  Ministerul  Cultelor  Maghiar  cu  Nr. 
44918  1915,  contractele  de  vânzare  a  imobilelor  Status-ului  tre- 
buesc  aprobate  de  Stat.  Subsemnatul,  ţinând  seama  de  faptul 
că  vânzarea  se  face  către  elemente  româneşti,  propun  apro¬ 
barea  contractului.  Această  aprobare  definitivă  să  se  dea  însă 
numai  după  ce  ea  va  fi  cerută  de  Status,  asta  din  motivul  ca 
să  folosim  prilejul  şi  să  facem  Status-ul  să  recunoască  şi  de 
fapt  situaţia  de  drept  veche,  (ss)  Pâclişanu".  Ministru  de  atunci 
pune  pe  acest  referat  rezoluţia:  „Se  aprobă  referatul". 

Cetiţi  cu  atenţiune  rafinăria  acestui  referat:  dl  referent 
Pâclişanu  ţine  seama  de  faptul,  că  vânzarea  se  face  către  ele¬ 
mente  româneşti  şi  din  acest  motiv  propune  aprobarea.  Adică 
să  înstrăinăm,  contrar  legii,  averile  catolice,  pentrucă  le  aca¬ 
parează  elemente  româneşti.  E  o  procedură  incompatabilă  cu 
demnitatea  Statului  Român.  Dar  dl  Pâclişanu  şi  aici  minte,  pen¬ 
trucă  din  adresa  Status-ului  Catolic,  înregistrată  la  Ministerul 
Cultelor  sub  Nr.  51444/1927  reiese,  că  între  cumpărători  figu¬ 
rează  şi  Nagy  Laszlo,  jurisconsultul  Status-ului  Catolic,  care  e 
ungur  şi  nu  poate  fi  socotit  ca  element  românesc.  Mai  comite 
dl  Pâclişanu  o  mare  greşalâ  pentru  a  seduce  pe  ministrul  său, 
greşală  care  ar  atrage  după  sine  chiar  acum  anularea  contrac¬ 
tului.  Dl  referent  Pâclişanu  arată  în  referatul  său,  că  în  con¬ 
formitate  cu  dispoziţiunile  Regulamentului  de  administrarea  ave¬ 
rilor  catolice,  aprobat  de  Ministerul  de  Culte  Maghiar  cu  Nr. 
44918/1915,  contractele  de  vânzare  a  imobilelor  catolice  tre¬ 
buiesc  aprobate  de  Stat,  ascunde  însă  dispoziţiunile  din  art. 
7  din  acest  regulament,  conform  cărora  nici  o  avere  imobilă 
nu  se  poate  înstrăina  decât  pe  cale  de  licitaţie  în  regulă.  Oare 
la  aprobarea  contractului,  dl  Pâclişanu  a  avut  în  vedere  acest 
articol  al  regulamentului?  E  cea  mai  elementară  datorie  a  Gu¬ 
vernului  să  ancheteze  această  chestie  şi  dacă  de  fapt  nu  s’au 
îndeplinit  la  aprobarea  contractului  condiţiunile  acestui  articol, 
să  urmeze  dela  sine  anularea  contractului. 

Să  observaţi  şi  procedura  necorectă  a  dlui  Pâclişanu  în 
mânuirea  actelor:  dl  Biaga  trimite  petiţia  şi  dl  Pâclişanu  face 
referatul  la  2  August  1927  pe  un  act  neînregistrat  şi  ministrul 
aprobă  în  aceeaş  zi  referatul  fără  să  observe,  că  hârtia  e  ne- 
inregistrată.  Se  întâmplă  însă  şi  un  lucru  mai  nostim:  dl  Pâ¬ 
clişanu  propune  şi  ministrul  aprobă,  ca  contractul  să  se  aprobe 
definitiv  numai  în  cazul,  dacă  şi  Status-ul  Catolic  va  cere 
aprobarea.  Despre  această  rezoluţie  ministerială  Status-ul  Ca¬ 
tolic  nu  este  încunoştiinţat  în  mod  oficial  şi  cu  toate  acestea 
cu  adresa  Nr.  1257  din  1927,  înregistrată  la  Minister  sub  Nr. 
51444/927  şi  Status-ul  cere  aprobarea  contractului.  De  unde  a 
ştiut  Status-ul  Catolic  de  condiţia  pusă  în  referatul  dlui  Pâcli- 
şanu,  dacă  petiţia  dlui  Biaga,  pe  care  se  afla  referatul  s’a  în¬ 
registrat  în  aceiaş  zi  cu  petiţia  Status-ului,  adecă  la  12  No- 
emvrie  1927  sub  Nr.  51443?  Deci,  petiţia  dlui  Biaga  cu  refe¬ 
ratul  dlui  Pâclişanu,  aprobat  de  ministru  la  2  August,  este  ţi- 

nută  neînregistrată  mai  mult  de  3  luni  de  zile  şi  de  aci  se  vede 
legătura  intimă  între  dl  Pâclişanu  şi  cumpărători.  Apoi  e  înjo¬ 
sitor  referatul,  care  condiţionează  aprobarea  contractului  şi  dela 
cererea  Status-ului,  „asta  din  motivul  ca  să  folosim  prilejui  şi 
să  facem  Status-ul  să  recunoască  şi  de  fapt  situaţia  de  drept 
veche".  Vai  de  Statul  Român,  care  n’are  autoritatea  să  con¬ 
strângă  pe  toţi  cetăţenii  săi  să  respecte  situaţia  de  drept,  decât 
pe  căi  lăturalnice  —  prin  apucături  nedemne!  O  altă  greşală 
cardinală  este,  că  contractul  este  aprobat  numai  de  Consiliul 
Dirigent  al  Status-ului  şi  nu  de  adunarea  generală,  cum  cere 
art.  7  din  regulamentul  amintit. 

Pe  adresa  Status-ului  catolic,  dl  Z.  Pâclişanu  pune  rezo¬ 
luţia:  „Contractul  este  anexat  la  Nr.  51443'  1927.  La  acest 
temei  se  află  şi  raportul  subsemnatului  şi  rezoluţia  dlui  Mi¬ 
nistru".  Căutaţi  dosarul  şi  Vă  veţi  convinge,  că  contractul  lip¬ 
seşte,  fiind  interesul  dlui  Pâclişanu  să  nu  se  ştie :  ce  şi  cu  cât 
s’a  vândut. 

Să  vedeţi  efectele:  dl  Costea,  referentul  dela  Comitetul 
Agrar,  a  zidit  în  Bucureşti,  bulevardul  Dacia,  un  palat  cu  14 
milioane,  dl  Zenooie  Pâclişanu,  sărac  ca  vai  de  ei,  are  în  Bu¬ 
cureşti  o  casă  în  valoare  de  5  milioane  lei,  dl  loan  Râchlţan, 
avocat  în  Bucureşti,  face  gospodărie  pe  bunul  cumpărat  (pe 
ce?)  dela  Status-ui  Catolic  şi  umblă  cu  automobilul  propriu! 
Tot  aşa  sunt  şi  domnii  dela  Cluj. 

Aceasta  tovărăşie  a  mers  mai  departe :  dela  Cluj  a  trecut 
la  Episcopia  Romano-Catolică  dela  Oradia-Mare  şi  cu  sprijinul 
directorului  bunurilor  episcopeşti  Gerbert,  refugiat  acum  în  Un¬ 
garia,  unde  pe  banii  furaţi  dela  Episcopie  a  cumpărat  două 
farmacii,  şi  a  jurisconsultului  episcopiei  din  Oradia  Kriiger, 
şi-au  'continuat  nobila  activitate  începută  la  Cluj :  au  scos  de 
sub  expropriere  dela  Comitetul  Agrar  —  tot  cu  sprijinul  lui 
Costea  —  pentru  episcopie  4500  jugăre,  iar  pentru  Capitlu 
2500  jugăre  pădure,  primind  ca  onorar  avocaţial  tot  după  re¬ 
ţeta  dela  Cluj  —  prin  contract  de  vânzare-cumpărare  —  dela 
Episcopie  1000  de  jugăre,  iar  dela  Capitlu  încă  1000  jugăre 
pădure  în  valoare  de  cel  puţin  30  milioane  lei.  Contractul  în¬ 
cheiat  cu  Episcopia  a  fost  aprobat  de  dl  Pâclişanu  în  numele 
Ministerului  de  Culte  —  respectiv  în  numele  Maiestăţii  Sale 
Regelui  ca  patron  al  Bisericii  Catolice  —  la  27  Martie  1926 
sub  Nr.  15705.  Dela  sine  se  înţelege,  că  dosarul  acestei,  fără- 

de  iegi  a  dispărut  din  Ministerul  Culteior,  rămânând  urme  nu¬ 
mai  în  condica  de  înregistrare,  iar  arhiva  ne  arată,  că  dosarele 
au  fost  luate  de  Pâclişanu  şi  azi  nu  li  se  mai  dă  de  urmă. 
Au  mai  dispărut  din  arhiva  Ministerului  hârtiile  Nr.  43359/1927 
şi  44543  din  17  Octomvrie  1927,  referitoare  tot  la  aceste 
contracte. 

In  lipsa  dosarului  luat  de  dl  Pâclişanu,  e  greu  de  sta¬ 
bilit  data  şi  numărul,  cu  care  s’a  aprobat  contractul  referitor 
la  cele  1000  de  jugăre  date  ca  onorar  de  Capitlu.  Aceasta  se 
va  putea  stabili  printr’o  anchetă  făcută  la  fata  locului.  Şi  în 
aceste  cazuri  a  fost  înşelat  Statul,  pentrucă  imensele  sume, 
primite  ca  onorar  avocaţial,  n’au  fost  declarate  la  fisc. 

Să  mergem  mai  departe :  dl  Ioan  Răchiţan,  avocat  în  Bu¬ 
cureşti,  Calea  Victoriei  Nr.  190,  a  primit  prin  intervenţia  dlui 
Z.  Pâclişanu  o  procură  dela  episcopul  romano-catolic  din  Ora- 
dia-Mare,  ca  să  intervină  la  Bucureşti  pentru  eliberarea  ren¬ 
telor  provenite  din  expropriere.  După  terminarea  operaţiei  [o 
simplă  petiţie  cu  timbru  de  11  lei],  dl  Pâclişanu,  ca  director  al 
cultelor  minoritare  din  Ministerul  Cultelor,  a  dat  un  ordin  mi¬ 
nisterial  episcopului  catolic  din  Oradia,  ca  să  elibereze  din 
averea  inalienabila  a  episcopiei  dlui  Răchiţan,  ca  onorar  avo¬ 
caţial,  rente  de  expropriere  în  valoare  de  8  (opt)  milioane  lei. 
Având  însă  să  treacă  rentele  la  Patrimoniul  Sacru  conform 
Concordatului,  administratorul  apostolic  Anton  Mayer  a  răs¬ 
cumpărat  dela  dl  Răchiţan  rentele  de  8  milioane  lei  cu  suma 
de  4  milioane  numerar,  din  care  sumă  partea  dlui  Pâclişanu  a 
fost  de  1  milion  600  mii  lei. 

Nu  vă  îngroziţi,  Domnule  Prim  Ministru,  de  aceste  afaceri 
ale  dlui  Director  General  Z.  Pâclişanu? 

Ministerul  Cultelor,  fiind  dosarul  furat,  a  cercetat  chestia 
la  faţa  locului,  delegând  pe  dl  Inspector  General  Pâcescu. 
Acesta  a  adus  dela  episcopie  şi  a  prezentat  dlui  Ministru  Co- 
stăchescu  copia  ordinului  ministerial,  dat  de  di  Pâclişanu  în 
chestia  onorarului  advocaţial,  pe  răspunderea  proprie,  fără 
ştirea  ministrului.  Nu  înţelegem,  de  ce  nu  urmează  sancţiunile, 
ci  dl  Ministru  Costăchescu  se  mulţumeşte  numai  cu  faptul,  că 
dl  Pâclişanu  a  părăsit  Ministerul  Cultelor  şi  s’a  cocoţat  Ia  mi¬ 
nisterul  de  sub  conducerea  Dvoastră,  ca  consilier  tehnic  în 
chestiunile  de  propagandă,  cu  diurnă  grasă,  primind  totodată  şi 
salariul  ca  director  la  Ministerul  de  instrucţie. 


59 


REVISTA  TEOLOGICĂ 


Dvoastră,  în  calitate  de  Prim  Ministru,  aveţi  datoria  să 
ordonaţi  pentru  clarificarea  chestiilor  amintite  —  chiar  în  in¬ 
teresul  moral  al  ţării  —  cea  mai  strictă  anchetă,  îndrumând 
chiar  Parchetul  să  instruiască,  întrucât  toate  dosarele  referi¬ 
toare  la  chestiile  arătate  au  fost  sustrase  şi  deci  nu  se  mai 
-află  în  Ministerul  Cultelor. 

Vă  mai  rugăm  să  îndrumaţi  Ministerul  de  Domenii,  ca  să 
ancheteze  la  Casa  Pădurilor  pentru  a  se  stabili  cum  s’a  dat 
dreptul  de  defrişare  la  o  cantitate  atât  de  enormă  de  pădure, 
când  ţăranului  român  nu  i  se  dă  dreptul  de  a  tăia  nici  10 
jugere  de  pădure.  Am  auzit  de  multeori  pe  cei  interesaţi  spu¬ 
nând,  că  intervenţiile  la  Casa  Pădurilor  i-a  costat  800  mii  lei. 
S'ar  mai  putea  cerceta,  dacă  nu  s’a  tăiat,  din  lipsa  de  supra¬ 
veghere,  mai  mult  decât  a  fost  aprobat.  Am  putea  aduce  do¬ 
vezi,  că  inginerul  silvic  al  episcopiei  şi-a  cumpărat  casă  în 
Oradia-Mare,  deşi  era  om  sărac. 

Am  amintit,  că  dl  Pâclişanu  ne  mai  având  nas  să  rămână 
în  Ministerul  Cultelor,  cu  ajutorul  dlui  Maniu  a  fost  detaşat  ia 
Prezidenţia  Consiiiului  de  Miniştri,  respective  la  Direcţia  de  Pro¬ 
pagandă  din  Ministerul  de  Externe.  Ca  să  vedeţi,  că  acest  in¬ 
divid  nu  poate  să  rămână  acolo,  Vă  rog  să  luaţi  cunoştinţă  de 
următoarele : 

1.  în  decursul  răsboiului,  guvernul  maghiar  a  trimis  pentru 
serviciul  de  spionaj  în  comunele  româneşti  din  Ardeal  pe  cel 
mai  periculos  spion  al  guvernului,  funcţionarul  Gagy,  un  bun 
prieten  al  dlui  Pâclişanu.  Spionul  a  fost  însoţit  prin  comunele 
româneşti  de  dl  Pâclişanu.  Sper  că  va  avea  atâta  omenie  să 
nu  nege  acest  fapt. 

2.  în  1917  a  trimis  dl  Pâclişanu  rapoarte  direcţiei  de  presă 
dela  prezidenţia  consiliului  de  miniştri  din  Budapesta,  în  cari  ca¬ 
lomnia  armata  română.  Aceste  rapoarte  şi  azi  se  află  la  Bu¬ 
dapesta.  Dl  Pâclişanu  a  fost  însărcinat  de  Ministerul  Cultelor 
cu  ancheta  la  Muzeul  Ardelean  din  Cluj.  în  timp  ce  d-sa  an¬ 
cheta  în  această  chestiune  —  s’a  întâmplat  să  fie  în  Cluj  un 
secretar  ministerial  din  Budapesta,  în  prezent  ataşat  de  presă 
pe  lângă  ministrul  plenipotenţiar  maghiar  din  Berlin,  care  a  făcut 
unui  domn  român  din  Cluj  următoarea  declaraţie:  „Dacă  dl 
Pâclişanu  îndrăzneşte  să  ia  poziţie  faţă  de  instituţiile  maghiare, 
îl  vom  nimici,  având  noi  la  Direcţia  Presei  din  Budapesta,  ra- 

poartele  lui,  în  cari  defăima  armata  română  şi  o  epistolă  în  care 
cerea  bani  în  timpul  răsboiului". 

3.  In  1924  dl  Pâclişanu  a  însoţit,  ca  delegat  al  guvernului 
român,  pe  dl  C.  Banu,  fost  Ministru  al  Cultelor,  la  Roma,  în 
chestia  încheierii  Concordatului.  întorcându-se  dela  Roma,  a 
vândut  ziarului  „Brassoi  Lapok“  textul  proiectului  de  Concordat,, 
pe  care  numai  el  îl  avea,  pentru  neînsemnata  sumă  de  7000 
Lei.  Chestia  a  fost  atunci  anchetată  în  minister,  însă  nu  s’a 
putut  stabili  adevărul. 

4.  Nunţiul  Papal  Doici  a  făcut  declaraţia,  că  Pâclişanu  a 
fost  în  chestia  Concordatului  un  spion  plătit  de  guvernul  din 
Budapesta.  Suntem  convinşi,  că  Nunţiul  Papal  ar  face  şi  înaintea 
D-voastră  această  declaraţie,  dacă  ar  fi  întrebat. 

5.  Arhiepiscopul  Catolic  din  Bucureşti,  I.  P.  S.  Cizar  a 
trimis  răposatului  Prim  Ministru  1.  I.  C.  Brătianu  un  memoriu 
confidenţial  despre  fărădelegile  dlui  Pâclişanu  şi  urmarea  a  fost, 
că  fostul  Prim  Ministru  a  dat  ordin,  ca  Pâclişanu  să  fie  alungat, 
din  Ministerul  Cultelor.  Nu  ştiu,  cine  a  avut  interes  să  nu  se 
execute  acest  ordin.  Sunt  de  convingerea,  că  ar  îi  chiar  în 
interesul  Statului  Român  să  luaţi  contact  şi  să  Vă  interesaţi  la 
I.  P.  S.  Arhiepiscop,  fiind  inadmisibil,  ca  chestiile  minoritare  şi 
propaganda  în  străinătate  să  fie  lăsate  în  mâinile  unui  astfel 
de  individ. 

6.  Dl  Pâclişanu  a  trecut  în  anul  1927  în  bugetul  Statului 
o  episcopie  reformată  maghiară  din  Oradea-Mare  cu  suma  de 
750.000  Lei.  Această  episcopie  nicicând  n’a  fost  înfiinţată,  e 
inexistentă,  iar  episcopul  fără  episcopie,  creiat  de  dl  Pâclişanu, 
n’a  depus  jurământul  de  fidelitate  înaintea  M.  Sale  Regelui,  ci 
înaintea  lui  Pâclişanu.  Tot  acest  domn  a  trecut  în  anul  1928 
în  bugetul  Statului  cu  suma  de  circa  500.000  Lei  o  episcopie 
(superintendenţie)  luterană  maghiară  din  Arad,  care  deasemeni 
n’a  fost  înfiinţată  prin  nici  o  lege.  Nici  superintendentul  (epis¬ 
copul)  luteran  maghiar  din  Arad  n’a  depus  jurământul  de  fide¬ 
litate  înaintea  M.  Sale  Regelui,  ci  tot  înaintea  dlui  Pâclişanu. 
Gurile  rele  spun,  că  dl  Pâclişanu  a  încassat  pentru  aceste  două 
episcopii  şperţul  de  3  milioane  Lei. 

Oare  s’a  mai  pomenit  în  lume,  ca  episcopii  neexistente 
să  fie  trecute  în  bugetul  Statului  şi  oare  ce  ar  zice  M.  S.  Regele, 
dacă  ar  afla,  că  în  Ţara  Românească  există  doi  episcopi  ma¬ 
ghiari  fără  să  existe  episcopii  şi  că  aceşti  episcopi  n’au  depus 

jurământul  în  mâinile  M.  Sale,  ci  în  ale  lui  Pâclişanu  ?  De  când 
exercită  dl  Pâclişanu  atribuţii  regale?  Iată  cum  a  operat  acest 
om  genial.  Episcopia  reformată  maghiara  din  Oradea  a  fost 
trecută  în  bugetul  Statului  în  1927.  S’a  întâmplat  însă  o  minune, 
că  în  bugetul  anului  1928  a  dispărut  din  buget,  dar  dl  Pâclişanu 
n’a  desperat,  ci  şi-a  servit  patronul  pe  altă  cale  tot  din  banii 
Statului.  Pentru  punerea  în  aplicare  a  legii  despre  regimul  ge¬ 
neral  al  cultelor  s’a  votat  în  1928  un  fond  de  9  milioane  Lei. 
Ei  bine,  din  această  sumă  a  plătit  dl  Pâclişanu  episcopiei  in¬ 
existente  dela  Oradea-mare  întreaga  sumă  de  vre-o  750.000  Lei, 
deşi  acest  fond  nu  putea  avea  nici  o  legătură  cu  episcopia  ma¬ 
ghiară  neexistentâ  şi  Statul  n’avea  nici  un  obligament  să  plă¬ 
tească  suma  ordonanţată  de  dl  Pâclişanu. 

Dl  Pâclişanu  ar  trebui  tras  la  răspundere  pentru  deturnare 
de  fonduri.  în  anii  1929  şi  1930,  episcopia  dlui  Pâclişanu  apare 
din  nou  în  bugetul  Statului  cu  suma  arătată  mai  sus.  Chestia 
a  fost  cercetată  în  Ministerul  Cultelor  şi  în  urma  celor  constatate, 
dl  Ministru  Costăchescu  a  dat  ordin,  ca  cele  două  episcopii  un¬ 
gureşti  introduse  prin  fraudă  în  bugetul  Statului  să  fie  eliminate 
din  bugetul  anului  1931.  Cum  rămâne  însă  cu  milioanele  or¬ 
donanţate  de  dl  Pâclişanu  în  mod  ilegal?  Plătim  episcopii  un¬ 
gureşti  inexistente  cu  milioane  grele,  iar  biserica  ortodoxă  o 
lăsăm  să  tânjască  şi  aducem  pe  Părintele  Patriarh  în  situaţia 
să  demisioneze  din  mila  Bisericii  Sale. 

7.  Au  trecut  tulburările  studenţeşti  dela  Oradea  şi  dl  Pâ¬ 
clişanu  a  fost  trimis  de  guvern  să  stabilească  daunele.  Statul 
român  a  plătit  despăgubiri  de  multe  milioane,  iar  evreii  râd  în 
pumni,  că  au  putut  primi  din  bunăvoinţa  delegatului  guvernului 
sume  enorme  ca  desdăunare,  primind  şi  dl  Pâclişanu  dela  fiecare 
comunitate  câte  un  onorar  de  200.000  Lei. 

Domnule  Prim  Ministru,  din  cele  scrise  nu  tragem  nici  o 
concluzie,  ci  lăsăm  să  luaţi  D-Voastră  măsurile  necesare  şi  să 
vedeţi,  dacă  un  astfel  de  om  mai  poate  sta  măcar  o  zi  în  ser¬ 
viciul  Statului  Român. 


„GLASUL  MONAHILOR'1. 


MIŞCAREA  LITERARA. 

Dr.  Gh.  Ciuhandu:  BRAŞOVUL,  CETATE  A  ORTODO¬ 
XIEI  ROMÂNEŞTI.  Discurs  la  deschiderea  congresului  preoţesc 
ardelean  ţinut  la  Braşov  în  11—12  Noemvrie  1930.  Arad.  Pag.  32. 

Prin  vastele  sale  cunoştinţe  istorice,  prin  superioara  înţe¬ 
legere  a  postulatelor  prezentului  şi  prin  larga  sa  experienţa  de 
viaţă  bisericească,  părintele  Dr.  Gh.  Ciuhandu,  consilier  epis- 
copesc  la  Arad,  a  fost,  la  timpul  său,  cea  mai  indicată  perso¬ 
nalitate  menită  să  ocupe  demnitatea  de  preşedinte  al  Asocia¬ 
ţiei  clerului  „Andreiu  Şaguna“,  asociaţie  pe  care  o  conduce  şi 
astăzi,  cu  toată  vrednicia. 

Discursurile  pe  care  Ie  rosteşte  părintele  Dr.  Gh.  Ciuhandu 
Ia  deschiderea  congreselor  acestei  obştii  preoţeşti  nu  sunt  simple 
înseilări  menite  să  iixeze  în  chip  trecător  momente  de  o  incon¬ 
testabilă  solemnitate,  ci  sunt  lucrări  cari  aproape  întotdeauna 
pun,  massiv,  câte  o  problemă  în  stare  să  dea  de  lucru  pentru 
un  timp  mai  îndelungat' clerului  sau  mirenimii  noastre  încadrate 
în  viaţa  bisericească  sau  culturală  a  neamului.  Iar  când  aceste 
discursuri  ating  probleme  istorice,  ele  devin  şi  mai  interesante, 
prin  revelaţiile  lor  zidite  pe  o  vastă  documentare  ştienţitică  şi 
prin  căldura  expunerii  autorului  care  se  contopeşte  cu  subiectul 
său,  lăsându-se  purtat  de  acelaş  val  de  viaţă  de  care  au  fost 
purtaţi  eroii  vremilor  trecute  pe  cari  ie  evocă. 

Iată  pentruce  părintele  Dr.  Gh.  Ciuhandu  lace  un  lucru 
dintre  cele  mai  bune,  tipărindu-şi  discursurile  şi  în  broşuri,  du- 
păce  ele  au  onorat  paginile  unei  reviste  bisericeşti,  făcându-le 
în  felul  acesta  cu  putinţă  cât  mai  larga  lor  răsbatere  în  sufle¬ 
tele  preoţimii  noastre. 

Ultimul  discurs  este  cel  rostit  la  congresul  preoţesc  dela 
Braşov,  în  care  autorul  zugrăveşte  în  colori  vii  trecutul  cultural 
şi  religios,  de  o  măreţie  fără  seamăn,  al  oraşului  de  sub  Tâmpa. 

Discursul  acesta  ar  trebui  să-l  citească  cel  puţin  fiecare 
absolvent  al  şcoalelor  noastre  confesionale  din  Braşov,  plus 
întreaga  noastră  preoţime,  care-1  va  găsi,  de  altfel  şi  în  Analele 
congresului  din  11 — 12  Noemvrie  1930,  cari  vor  ieşi  tn  curând 

■de  sub  tipar.  N.  c. 

Dr.  Eliodor  Constantinescu :  TERTl JLLI ANI  APOLOGE- 
TICUM.  R.-Vătcii  1930.  Pagini  191.  Lei  80. 

Cea  mai  de  seamă  operă  apologetică  creştină,  în  care^ 
cauza  creştina,  încă  în  veacurile  primare,  a  fost  îmbrăţişată,, 
apărată  şi  susţinută  cu  mult  curaj,  cu  multă  căldură  şi  cu  mult 
talent  de  către  Tertullian,  ne  este  dată  azi  în  româneşte,  după 
textul  latin  complet  al  lui  J.  P.  Waltzing,  de  către  dl  proî.  Dr_ 
Eliodor  Constantinescu. 

Punându-ne  la  îndemână'  această  operă  de  mult  preţ,  tra¬ 
ducătorul  şi-a  împlinit  cu  adevărat  o  datorie  de  bun  creştin. 

Cartea  cuprinde  trei  părţi  principale. 

In  prima  parte  ni  se  arată  creştinismul  în  Africa  —  şi  împre¬ 
jurările,  motivele,  cari  l-au  determinat  pe  Tertullian  a  trece  la 
creştinism  şi  a  scrie  această  apărare  a  creştinilor.  In  partea 
doua  ni  se  arată  viaţa  şi  opera  Iui  Tertullian  precum  şi  planul 
şi  analiza  Apologiei;  iar  în  partea  treia  ni  se  dă  tradu¬ 
cerea  operei  în  50  capitole.  Citirea  acestei  cărţi  este  captivantă 
şi  instructivă.  O  recomand  cu  căldură  fraţilor  preoţi  şi  studen¬ 
ţilor  teologi.  Citind-o  îşi  vor  îmbogăţi  nu  numai  mintea  ci  şi 
inima  cu  mai  multă  iubire  de  Hristos  şi  mai  multă  iubire  de 
luptă  împotriva  păgânismulut  deghizat  de  azi. 

* 

C.  Ouatu,  fost  adventist  timp  de  22  ani:  CINE  SUNT 
Şl  CE  URMĂRESC  ADVENTIŞTII?  1930,  Tipografia  Cozia, 
a  Sfintei  Episcopii  Râmnicul  Vâlcei.  Pagini  153. 

Acesta  este  numele  cărţii  tipărite  în  a  doua  ediţie,  mult 
mai  complectă  ca  cea  dintâiu,  de  adventistul  C.  Ouatu  din  Bu¬ 
cureşti. 

Este  o  carte  foarte  interesantă  şi  atrăgătoare  prin  conţi- 
nutu-i  bogat,  cu  privire  la  doctrina,  dar  mai  ales  Ia  viaţa  con¬ 
ducătorilor  adventismului.  C.  Ouatu  cunoscător  adânc  al  tuturor 
intimităţilor  acestei  secte,  arată  sincer,  precis,  dovedind  cu  acte, 
laşitatea,  făţărnicia,  lăcomia,  invidia,  ura,  minciuna  şi  desfrâ- 
narea  conducătorilor  adventişti.  Arată  activitatea  periculoasă  a 
acestor  adventişii  pe  terenul  religios,  moral,  economic,  social 
şi  naţional. 

Stricăciunea  acestei  secte  este  adâncă  şi  se  întinde  şi  la 
adventiştii  din  afara  hotarelor  ţării  noastre. 

Anunţ  această  carte  cititorilor  acestei  reviste,  fără  preten- 
ţiunea  unei  bogate  dări  de  seamă,  fiindcă  ar  trebui  expusă  pe 
deantregul,  fiecare  rând  fiind  de  un  interes  capital.  Să  nu  lip¬ 
sească  nici  unui  frate  preot  şi  din  nici  o  bibliotecă  parohială. 

Cunoscând  pe  sectari  vom  şti  cum  să-i  şi  combatem. 
Cartea  costă  50  Lei,  se  poate  procura  dela  R.-Vâlcii. 

Pr.  D.  D.  ACHIMESCU. 

(se) 

CONGRESUL  TEOLOGIC  PANELEN.  Dupăce  furtuna  răs- 
boaielor  prin  care  a  trecut  Grecia  în  ultimele  decenii  s’a  în¬ 
depărtat,  Biserica  grecească  păşeşte  azi  cu  paşi  repezi  la  reor¬ 
ganizarea  întregei  vieţi  religioase  din  cuprinsul  Eladei.  Pentru 
stabilirea  unui  plan  unitar  de  muncă,  s’a  deschis  Sâmbătă,  3 
ianuarie  a.  c.  în  Atena  primul  congres  teologic  panelen.  La 
acest  congres,  pe  lângă  alţi  delegaţi,  a  luat  parte  şi  un  delegat 
al  patriarhatului  ecumenic. 

Şedinţa  de  deschidere  a  fost  prezidată  de  profesorul  Facul¬ 
tăţii  teologice  din  Atena  M.  Alivizatos.  In  cuvântul  său  de  des¬ 
chidere  preşedintele  a  accentuat  necesitatea  concentrării  inte¬ 
resului  teologic  asupra  stabilirii  Bisericii  ca  factor  important  al 
redeşteptării  vieţii  morale  şi  a!  trezirii  idealurilor  creştine.  Vor¬ 
beşte  despre  necesitatea  colaborării  teologiei  cu  Biserica  şi 
despre  colaborarea  laicilor  cu  clerul  grecesc. 

In  numele  guvernului,  ministrul  cultelor  spune  următoarele: 
„Guvernul  consideră  Biserica  —  ca  o  forţă  morală,  naţională  şi 
socială".  Pornind  dela  această  concepţie  despre  Biserică,  gu¬ 
vernul  a  lucrat  tot  timpul  şi  lucrează  încă  la  întărirea  Ei.  Aşa 
l).  o.  începând  cu  anui  acesta  a  înmulţit  orele  de  religie  în  toate 
şcolile  din  cuprinsul  Eladei  şi  acum  ajută  cu  bucurie  Biserica 
să-şi  organizeze  seminariile  în  aşa  fel,  încât  clerul  de  mâne  sâ 
fie  un  cler  temeinic  pregătit  pentru  lupta  care  îl  aşteaptă.  Statul 
e  preocupat  apoi  de  îmbunătăţirea  vieţii  monahale  şi  de  o  mai 
bună  înzestrare  materială  a  clerului  mirean,  pentruca  preotul 
scutit  fiind  de  grija  zilei  de  mâne  să-şi  poată  pune  toată  puterea 
sa  de  muncă  în  slujba  Evangheliei.  De  aceea  a  înfiinţat  acum 
de  curând  Casa  de  asigurare  a  preoţimii  şi  Fondul  de  pensio¬ 
nare  care  asigură  fiecărui  preot  o  pensie  lunară  de  mai  multe 
mii  de  drahme. 

După  alte  cuvântări,  profesorul  universitar  M.  Papamichail 
a  citit  lucrarea  sa  cu  subiectul:  „Situaţia  Bisericii  în  organismul 
social". 

Duminecă  în  a  doua  şedinţă,  prof.  univ.  şi  academicianul 
M.  Diovouniotis  a  vorbit  pe  larg  despre  colaborarea  Bisericii 
ortodoxe  greceşti  cu  celelalte  Biserici. 

In  primul  rând  se  simte  puternic  necesitatea  colaborării  cu 
Bisericile  ortodoxe  autocefale.  Azi  încă  nu  se  cunosc  bine 
Bisericile  ortodoxe  ele  între  ele,  de  aceea  arată  necesitatea  tri¬ 
miterii  de  studenţi  la  toate  facultăţile  ortodoxe.  Se  citează 
exemplul  Bisericii  ort.  române  care  are  deja  5  studenţi  la  Atena. 

Oratorul  spune  apoi  că  în  anul  acesta  se  va  întruni  un 
congres  al  tuturor  profesorilor  facultăţilor  şi  academiilor  ortodoxe. 
Se  discută  apoi  asupra  colaborării  Bisericii  ortodoxe  cu  Bise¬ 
ricile  eterodoxe.  A  vorbit  pe  larg  asupra  tuturor  problemelor 
congresului  I.  P.  S.  Sa  mitropolitul  Atenei,  Hrisostom. 

După  şedinţă  congresiştii  au  vizitat  muzeul  bizantin  din 
Atena. 

PROZELITISM  CATOLIC  ÎN  GRECIA.  Nici  ţinuturile  cu- 
treerate  odinioară  de  Sf.  Pavel,  apostolul  neamurilor,  n’au  fost 
şi  nu  sunt  cruţate  de  tendinţa  de  dominare  a  papilor  din  Roma. 
Insă  toate  încercările  făcute  veacuri  dearândul  pe  pământul 
Greciei,  n’au  dus  la  un  rezultat  mulţumitor  pentru  catolicism. 

Este  îndeobşte  cunoscut  că  Grecii  —  atât  pătura  cultă  cât 
şi  poporul  de  rând  —  ţin  mult  la  dreapta  credinţă  a  strămo¬ 
şilor  lor.  Doar  credinţa  creştină  i-a  făcut  pe  Greci  a  doua-oară 
nemuritori,  doar  pentru  această  credinţă  şi  în  numele  ei  au 
purtat  nenumărate  răsboaie  cu  Turcii  şi  tot  această  credinţă  i-a 
determinat  să  facă  steagul  naţional  cu  crucea  Mântuitorului, 
simbolul  cel  mai  de  preţ  al  creştinismului.  In  aceasta  credinţă 
ortodoxă  şi  pentru  această  credinţă,  Grecii  sunt  în  stare  şi 
astăzi  să  trăiască  şi  să  moară. 

Văzând  catolicii  că  metodele  întrebuinţate  până  astăzi  n’au 
dus  la  rezultat,  au  început  să  adopte  vechiul  lor  principiu: 
„Scopul  scuză  mijloacele"  şi  sub  o  mască  nouă  au  început  o 
vânătoare  şireată  pentru  a  prinde  în  cursă  suflete  nevinovate. 

Preoţii  catolici  au  desbrăcat  rasa  catolică,  luând  reverenzi 
şi  potcap  ortodox.  Şi-au  lăsat  apoi  barbă  mare  şi  păr  lung  de 
stau  să  întreacă  pe  preoţii  ortodocşi.  Au  început  să  oficieze 
slujba  după  ritul  ortodox,  pentruca  poporul  să  nu-i  poată  de¬ 
osebi  nici  după  rit  de  preoţii  ortodocşi.  Cu  ajutorul  banilor  din 
Roma  au  înfiinţat  o  mulţime  de  şcoli  primare  unde  se  preda 
învăţământul  gratuit,  dându-se  copiilor  şi  toate  cărţile  necesare 
şi  uneori  chiar  şi  îmbrăcăminte.  Mulţi  copii  fără  părinţi,  şi 
copiii  familiilor  mai  sărace,  ba  în  mare  parte  şi  poporul  ne¬ 
ştiutor  de  carte  şi  necunoscător  de  dogme  începuse  să  cadă 
pradă  în  mrejele  iscusite  ale  catolicismului.  Şi  e  sigur  că,  în 
forma  aceasta,  în  scurtă  vreme  catolicismul  ar  fi  prins  rădă¬ 
cini  puternice  în  Grecia,  dacă  conducătorii  bisericii  şi  condu¬ 
cătorii  statului  n’ar  fi  luat  măsurile  de  lipsă  pentru  înlăturarea 
răului. 

Guvernul  grec,  însă,  când  a  văzut  pericolul,  a  adus  o 
lege  prin  care  obligă  pe  toţi  preoţii  catolici  din  cuprinsul 
Greciei,  ca  îmbrăcămintea  lor  —  reverenzi,  potcap  etc.  —  -să 
fie  cu  totul  deosebită  de  îmbrăcămintea  canonică  şi  tradiţională 
a  preoţilor  ortodocşi  din  cuprinsul  Greciei.  De  asemenea  statul 
interzice  prin  lege  părinţilor  de  a-şi  da  copiii  la  şcoli  confesio¬ 
nale,  statul  nerecunoscând  nici  una  din  şcolile  particulare  de 
natura  aceasta.  In  acelaş  timp  însă,  statul  se  obligă  să  pună 
de  aci  înainte  la  dispoziţia  cetăţenilor  greci  învăţământ  primar 
gratuit. 

Dispoziţiile  acestea  ale  guvernului  grec  au  indispus  nespus 
de  mult  pe  catolici.  Demascaţi  înainte  de  a-şi  fi  ajuns  scopul, 
li  s’a  tăiat  craca  de  sub  picioare  mai  rezolut  de  cum  şi-au  în¬ 
chipuit  ei  vre-odată. 

Papa  însuşi  s’a  întristat  şi  acum  când  Grecii  îşi  aniversează 
independenţa  naţională,  toate  societăţile  creştine  şi  naţionale  au 
trimis  telegrame  de  felicitare,  dar  papa  dela  Roma,  revoltat  pe 
Grecii  cari  îndrăznesc  să-şi  apere  credinţa  strămoşească,  nu  i-a 
învrednicit  de  telegrama  binecuvântărilor  sale. 

Grecia,  ţară  mică  şi  destul  de  săracă,  a  dovedit  că  are 
oameni  cari  nu  se  tem,  aşa  cum  s’au  temut  şi  se  tem  condu¬ 
cătorii  altor  ţări,  de  ameninţările  Vaticanului.  —  Oare  guvernele 
Ţării  Româneşti  n’au  nimica  de  învăţat  din  gestul  guvernului 
grecesc?  Pr  s<  c^ndea. 


* 


INTERNĂ, 

ŞEDINŢA  CONSILIULUI  MITROPOLITAN.  O  importantă 
şedinţă  a  Consiliului  Mitropoliei  ardelene  a  avut  loc  la  Sibiu  în 
ziua  de  20  Ian.  a.  c.  înaltul  sfat  bisericesc,  la  care  au  participat 
Preasfinţiţii  ierarhi  ai  mitropoliei  (afară  de  cel  din  Caransebeş! 
precum  şi  membrii  mireni  (Dr.  I.  Lupaş,  Dr.  S.  Dragomir  şi  alţii) 
a  fost  prezidat  de  I.  P.  S.  Mitropolit  Nicolae.  Problema  de  că¬ 
petenie  care  a  format  obiectul  celei  mai  ample  şi  mai  intere¬ 
sante  discuţii  a  fost:  Situaţia  Bisericii  faţă  de  noul  buget  al  sta¬ 
tului.  S’a  hotărât  în  această  privinţă,  ca  înalţii  ierarhi  să  se 
prezinte  în  delegaţie  la  guvern  —  şi  dacă  va  îi  nevoie  la  M. 
S.  Regele  —  pentru  a  cere  să  se  revină  asupra  nedreptelor 
amputări  bugetare  aplicate  Bisericii  şi  să  i  se  dea  instituţiei 
care  este  cea  mai  sigură  paznică  a  sănătăţii  duhovniceşti  a 
neamului  putinţa  unei  normale  funcţionări.  (Preasfinţiţii  chiriarhi 
s’au  şi  prezentat  guvernului,  unde  li  s’a  promis  că  a  doua 
curbă  de  sacrificiu,  aplicată  numai  Bisericii,  va  fi  suprimată  şi 
se  va  reveni,  măcar  în  bună  parte,  şi  asupra  suprimărilor  de 
posturi  din  administraţia  eclesiastică). 

Consiliul  a  decis  apoi  să  se  îacă  paşii  de  lipsă  pentru  cât 
mai  grabnica  lichidare  a  fundaţiilor  „Gojdu“  şi  „Trandaîil"  şi 
pentru  activarea  lor  prin  împărţirea  de  burse  studenţeşti. 

Şi,  în  sfârşit,  pornind  dela  sublinierea  evenimentului  literar 
şi  bisericesc  pe  care-1  alcătueşte  apariţia  lucrării  dlui  prof.  univ. 
şi  academician  ilustru  Dr.  S.  Dragomir:  „Istoria  desrobirii  reli¬ 
gioase  a  Românilor  din  Ardeal  în  secolul  al  XVIII'1,  în  care  se 
zugrăveşte  magistral  emoţionanta  mucenicie  a  unei  nesfârşite 
serii  de  preoţi  şi  mireni  ortodocşi,  dl  profesor  I.  Lupaş  face  ur¬ 
mătoarele  propuneri  în  legătură  cu  comemorarea  marilor  eve¬ 
nimente  de  acum.  170  de  ani: 

1.  Cartea  dlui  Dr.  Silviu  Dragomir,  Istoria  desrobirii  reli¬ 
gioase  a  Românilor  din  Ardeal  în  sec.  XVIII  apărută  anul  trecut, 
să  fie  recomandată  şi  impusă  tuturor  bibliotecilor  parohiale  ale 
Mitropoliei. 

2.  Să  se  fixeze  anume  Dumineci  de  peste  an  spre  a  se  ceti 
credincioşilor  la  slujba  vecerniei  capitolele  mai  importante,  pe 
cari  le  vor  fixa  P.  Sf.  noştri  ierarhi. 

3.  Să  li  se  dea  instrucţiuni  profesorilor  de  religie  din  toate 
şcoalele  secundare  de  băeţi  şi  de  fete,  cum  să  utilizeze  cartea 
aceasta  pentru  aprofundarea  educaţiei  religioase  şi  a  spiritului 
de  sacrificiu  în  viitoarele  generaţiuni  de  credincioşi  ai  bisericii 
ortodoxe-române. 

4.  Să  se  impună  studiul  amănunţit  al  documentelor  publi¬ 
cate  cu  anexele  celor  2  volume  tuturor  Academiilor,  seminariilor 
şi  şcoalelor  normale  de  sub  jurisdicţia  bisericii  ortodoxe. 

5.  I.  P.  S.  Sa  Mitropolitul  este  rugat,  ca  în  cadrul  şedin¬ 
ţelor  Congresului  mitropolitan  ce  se  va  convoca  anul  acesta, 
să  se  comemoreze  în  mod  solemn  amintirea  de  170  ani  a  miş¬ 
cării  Iui  Soîronie,  căruia  i  se  cuvine  toată  recunoştinţa  poste¬ 
rităţii  pentru  salvarea  ortodoxiei  româneşti  în  Transilvania  şi 
părţile  ungurene. 

6.  Să  se  numească  o  comisiune  specială,  spre  a  cerceta 
unde  se  odihnesc  osemintele  lui  Sofronie  şi  să  se  ia  măsurile 
necesare  pentru  a  i  se  ridica  la  mormânt  o  cruce  de  pioasă 
amintire  creştinească. 

7.  Să  intervină  P.  S.  noştri  ierarhi  în  cea  mai  apropiată 
sesiune  a  Sf.  Sinod  spre  a  se  lua  neîntârziate  măsuri  pentru 
canonizarea  tuturor  preoţilor  şi  mirenilor,  cari  au  fost  martiri¬ 
zaţi  în  cursul  luptelor  din  sec.  XVIII  pentru  apărarea  ortodoxiei 
prin  bătăi,  întemniţări  şi  ucideri. 

8.  Pentru  a  face  să  pătrundă  în  cercuri  cât  mai  largi  cu¬ 
noştinţa  despre  luptele  şi  suferinţele  seriei  întregi  de  martiri  ai 
ortodoxiei  noastre,  să  se  ia  măsuri  pentru  întemeierea  unei  bi¬ 
blioteci  de  popularizare  istorică  religioasă,  ale  cărei  broşuri  să 

fie  distribuite  săptămânal  sau  lunar  prin  mijlocirea  organelor 
parohiale  din  întreagă  mitropolie. 

Propunerea  eruditului  academician  a  fost  primită  cu  o  în¬ 
dreptăţită  însufleţire  de  către  plenul  înaltului  sfat  bisericesc  şi 
a  fost  dată  spre  studiu  amănunţit  unei  comisiuni  speciale. 

Serbările  de  comemorare  a  eroicelor  lupte  pentru  apărarea 
ortodoxiei,  desfăşurate  acum  170  de  ani,  vor  avea  loc  la  vară 
în  cadre  deosebit  de  largi  şi  măreţe.  NECULCE. 


(9G) 

NOTE  ŞI  INFORMAŢII. 

TRECEREA  studenţilor  dela  o  Academie  teologica  la  alta 
în  decursul  anilor  de  studiu,  ridică  o  problemă  dintre  cele  mai 
arzătoare  :  necesitatea  unilicării  organizaţiei  tuturor  Academiilor 
teologice  din  Ardeal.  Aceasta  atât  din  punctul  de  vedere  admi¬ 
nistrativ  cât  şi  din  al  învăţământului. 

Circulaţia  interacademică  a  studenţilor  a  început  şi  e  sigur 
că  ea  se  va  accentua  în  viitor.  Această  circulaţie  nu  va  avea 
nici  o  urmare  rea.  Ci  dimpotrivă.  Se  va  mai  sparge  zidul  auto¬ 
nomist,  prea  gros  astăzi,  al  eparhiilor;  va  câştiga  în  schimb, 
prin  creştere,  conştiinţa  solidarităţii  care  trebue  să  existe  între 
toate  eparhiile  şi  între  toţi  preoţii  sfintei  noastre  biserici,  soli¬ 
daritate  de  care  azi  avem  trebuinţă  mai  mult  ca  ori  când.  Numai 
în  felul  acesta  vom  putea  deschide  drumul  tot  mai  larg  spre 
ecumenicitatea,  care  din  dogmă  teoretică  trebue  să  treacă  în 
viaţă. 

Dacă  legea  reorganizării  învăţământului  teologic  va  mai 
întârzia,  Academiile  teologice  vor  trebui  să  purceadă  măcar  la 
unificarea  organizaţiei  lor,  ca  să  fie  şi  mai  tari  faţă  de  ceice 
nu  le  recunosc  şi  cari  stâruiesc  în  credinţa  bizară  că  Biserica 
nu  are  dreptul,  ori  nu  e  în  stare  să  dea  o  pregătire  superioară 
slujitorilor  săi. 

* 

ZIARELE  străine  nu  mai  răzbesc  să  comunice  toate  şti¬ 
rile  grozave  despre  ceeace  se  petrece  în  Rusia  şi  mai  ales  despre 
cumplita  teroare  a  Sovietelor  împotriva  Bisericii  ortodoxe.  In 
Tiraspol  (aproape  de  Tighina  noastră)  bolşevicii  au  dărâmat  de 
curând  măreaţa  catedrală  a  oraşului,  arzând  în  piaţă  o  mare 
mulţime  de  icoane  sfinte. 

Icoanele  arse  s’au  refugiat  însă  în  sufletele  credincioase, 
unde  nici  o  flacără  nu  le  poate  mistui  şi  unde  vor  încălzi  tot 
mai  mult  inimile  spre  suferinţă  mucenicească  pentru  Hristos. 

* 

DE  CÂŢIVA  ani  încoace  guvernele  ţării  par  a-şi  face  de- 
adreptul  o  problemă  din  zăticnirea  activităţii  pe  care  Biserica 
e  chemată  să  o  desfăşoare  în  mijlocul  poporului  credincios.  Mă¬ 
surile  lor  ilegale  sunt  îndreptate  mai  ales  împotriva  Bisericii  or¬ 
todoxe,  oare  —  după  îndelungata  robie  şi  mucenicie  înţeleaptă 
—  credeam  că  măcar  în  România-inare  va  ajunge  să  munciască 

în  condiţii  mai  fericite.  Din  pricina  aceasta  o  mare  parte  din 
energia  ierarhilor  noştri  şi  a  preoţimii  noastre  de  mir  a  trebuit  să 
iie  cheltuită  în  epoca  postbelică  întru  apărarea  celor  mai  elemen¬ 
tare  drepturi  ale  Bisericii,  drepturi  pe  care  statul  le-a  încălcat 
sistematic  şi  cu  o  lipsă  de  scrupul  vecină  cu  cinismul. 

Preoţimea  noastră  a  luptat  cu  demnitate  şi  deplină  con¬ 
ştiinţă  împotriva  nedreptăţilor  din  Legea  cultelor,  împotriva  Con¬ 
cordatului  anticonstituţional  şi  antinaţional,  iar  acum  este  adusă 
în  situaţia  de  a  lupta  împotriva  recentei  chirurghii  bugetare, 
al  cărei  mare  şi  neîndurat  măiestru  este  dl  Costăchescu,  mini¬ 
strul  Instrucţiunii  şi  al  Cultelor. 

îşi  poate  închipui  oricine,  câtă  energie  s’a  cheltuit  şi  se 
cheltuieşte  încă  în  această  luptă,  de  care  Biserica  ar  fi  bine 
să  fie  scutită,  pentru  a-şi  putea  închina  toate  puterile  —  misi¬ 
unii  sale  duhovniceşti  în  mijlocul  poporului. 

Când  va  înţelege  oare  statul,  că  acesta  este  şi  interesul 
său,  în  mijlocul  acestui  veac  de  râsvrătiri  anarhice,  stârnite, 
sau  măcar  alimentate  de  o  politică  tâmpită? 

* 

ROADELE  tendinţelor  catolicismului  în  şcoli  le  releveazâ  cu 
obiectivitate  profesorul  FI.  G.  Bratu-Roşiori  in  ziarul  „Cuvântul" 
dela  14  Noemvrie  1930.  Intre  altele  numitul  profesor  spune: 
„Iu  toate  împrejurările  preoţii  uniţi  —  greco-catolicii  —  şi  pro¬ 
fesorii  căluţi  din  luna  reduc  orele  de  şcoală  la  simple  iniţieri 
„ sănătoase “  de  iezuitism  medieval,  boicotând  pe  cât  pot  orto¬ 
doxismul.  Pentru  concretizarea  aserţiunilor  mele,  îmi  amintesc 
cu  indignare  cum  numeroşi  preoţi  uniţi  (cu  Roma)  „profesori 
secundari"  mi-au  afirmat :  „mult  mai  bine  o  duceam  sub  regimul 
maghiar Din  liceele  româneşti  au  făcut  citadele  iezuite,  con¬ 
stituind  rezultatul  concret  al  şcolilor  lor."  Dupăce  arată  cum 
în  liceele  din  părţile  de  nord  ale  Ardealului,  ca:  Beiuş,  Baia- 
mare,  Salu-mare,  Zălau,  Dej,  Gherla,  Năsăud  etc.  mai  bucuros 
sunt  primiţi  elevi  de  altă  confesiune:  ebraică,  reformată,  cato¬ 
lică,  decât  cei  ortodocşi,  cărora  li  se  fac  tot  felul  de  greutăţi 
ca  să-i  alunge,  adaogă:  „e  clar  ca  lumina  soarelui,  sistemul 
de  alungare  al  elevilor  din  Vechiul  Regat  este  de  natură  con¬ 
fesională  . . .  E  bine  să  se  ştie,  că  elevul  de  religie  catolică  sau 
unită  era  şi  este  protejat;  aşa  că  nulităţile  parvin  în  clasa  ur¬ 
mătoare  fără  nici  o  piedecă". 

* 

DECANATUL  Facultăţii  de  Teologie  din  Bucureşti  roagă 
pe  toţi  fraţii  preoţi  ca,  dacă  au  vre-o  colecţie  de  reviste  sau 
ziare,  Biblii  româneşti  vechi,  ca  şi  orice  alte  lucrări  de  lite¬ 
ratură  bisericească  românească,  veche  sau  nouă,  să  le  ofere 
bibliotecii  Facultăţii.  Biblioteca  —  în  limitele  sumelor  de  care 
dispune  şi  după  valoarea  lor  —  le  va  plăti.  N  c 

* 

—  Cunoscutul  arheolog  dela  universitatea  din  Ierusalim, 
proi.  E.  L.  Sukenik,  a  ţinut  la  Berlin  o  conferinţă  în  care  arată 
că  s’au  descoperit  în  Ierusalim  morminte  care  datează  din  epoca 
dela  o  sută  de  ani  înainte  până  la  o  sută  de  ani  după  Hristos. 

Mormintele  sunt  acoperite  cu  plăci  de  piatră,  pe  care  sunt 
gravate  nume,  care  se  găsesc  şi  în  Noul  Testament,  ca  de 
pildă:  Johana,  Maria,  Elisaveta,  Salome  şi  Satira,  o  transcripţie 
elenă  a  numelui  Schapira,  adecă  „Frumoasă". 

Inscripţiile  sunt  parte  ebraice,  parte  elene. 

S’a  găsit  de  asemeni  o  ladă  cu  oseminte,  care  poartă  în 
limba  aramee  inscripţia  lesua  Bar  loseph,  adecă  Işus  îiul  lui 
losif. 

—  După  o  recentă  decizie  a  guvernului  ungar,  parohiile 
ortodoxe  române  şi  sârbe  din  Ungaria  sunt  silite  să  se  organi¬ 
zeze  într’o  „Biserică  ortodoxă  maghiară".  Preoţii  sunt  obligaţi 
să  slujească  şi  să  predice  în  limba  maghiară. 

Pe  uniţi  i-a  luat  şi  mai  scurt.  I-a  înglobat  pur  şi  simplu 
în  biserica  romano-catolică,  le-a  dat  preoţi  catolici,  cari  le  fac 
slujbă  latinească  şi  ungurească. 

Se  vede  că  Ungurii  tot  nu  se  mai...  „deşteaptă". 

—  In  Eisenach  (Germania)  s’a  deschis  o  şcoală  evanghe¬ 
lică  pentru  mirese.  Această  instituţie  are  scopul  să  prepare  fe¬ 
meia  pentru  viaţa  familiară,  în  rândul  prim  din  punct  de  vedere 
religios  şi  numai  după  aceea  pentru  creşterea  copiilor  şi  pentru 
gospodărie. 

—  Mormântul  marelui  pedagog  Amos  Commenius  a  fost 
descoperit  în  Naarden  lângă  oraşul  Amsterdam.  Rămăşiţele  lui 
pământeşti  au  fost  reînhumate  în  prezenţa  autorităţilor  ceho¬ 
slovace. 

—  Sanctitatea  Sa,  Meletie  II,  Patriarhul  Alexandriei  a 
înştiinţat  !a  Crăciun  pe  lordul  Dr.  Cosmo  Lang,  Arhiepiscop  de 
Canterbury,  că  sfântul  Sinod  al  Patriarhiei  aderă  la  decizia  din 
28  Iulie  1922  a  Patriarhiei  ecumenice  de  Constantinopol  în  chestia 
recunoaşterii  validităţii  hirotoniei  anglicane  şi  a  succesiunii 
apostolice  a  ierarhiei  anglicane.  Patriarhul  Alexandriei  îşi  exprimă 
bucuria  că  se  înlătură  peretele  despărţitor  între  cele  două 
biserici  şi  felicită  pe  Primatul  anglican  pentru  iniţiativa  luată  în 
chestia  paşilor  de  apropiere,  dorindu-i  să  aibă  fericirea  de  a 
îndruma  spre  bun  sfârşit  unirea  completă  a  celor  două  biserici 
istorice.  Documentul  istoric  a  făcut  impresie  bună  în  cercurile 
eclesiastice  din  Anglia. 

